އޭއެފްސީ މީޑިއާ ވޯކްޝޮޕްގައި މިކަލް ނޫހުން ބައިވެރިވެއްޖެ :: މިކަލް ނޫސް\nއޭއެފްސީ މީޑިއާ ވޯކްޝޮޕްގައި މިކަލް ނޫހުން ބައިވެރިވެއްޖެ\n22 މާރޗް 2017 16:22\nއޭއެފްސީން ކަނޑައަޅާފަިއވާ މީޑިއާގެ ދާއިރާތައް\nއޭޝިއަން ފުޓްބޯލް ފެޑެރޭޝަން (އޭއެފްސީ) އިން މިއަދު މާލޭގައި ބޭއްވި މީޑިއާ ވޯކްޝޮޕގައި މިކަލް ނޫހުގެ ފަރާތުން ބައިވެރިވެއެވެ. މި މީޑިއާ ވޯކްޝޮޕަކީ ފުޓުބޯޅަގައި މީޑީއާގެ ހަރަކާތްތައް ކުރިޔަށް ގެންދާނެ ގޮތާއި މީޑިއާއަށް މައުލޫމާތު ހޯދުމުގައި ކަންކުރަންވާ އުސޫލުތަކާއި ދިމާވާ ދަތިތަކާއި އޭއެފްސީން ކަނޑައޅާފައިވާ އުސޫލުތައް މީޑިއާގެ ފަރާތްތަކާއި ކްލަބުތަކަށް ހާމަކޮށްދީ މީޑިއާގެ ހޭލުންތެރިކަން އިތުރުކުރުމުގެ ގޮތުން ކުރިޔަށްގެންދިޔަ އެއްދުވަހުގެ ބައްދަލުވުމެކެވެ.\nމިބައްދަލުވުމުގައި ބައިވެރިންނަށް މައުލޫމާތު ދެއްވީ އޭއެފްސީގެ މީޑީއާ ކޮމިއުނިކޭޝަން ހެޑް އެމިލިއާ އެވެ. މިއަދު އެފްއޭއެމް ހައުސްގެ ސެމިނަރ ރޫމުގައި ބޭއްވުނު މިވޯކްޝޮޕްގައި ރާއްޖޭގެ ބޮޑެތި ހުރިހާ މީޑިއާއަކުން ނާއި ބައެއް ކްލަބުތަކުން، ބައިވެރިވެފައިވެއެވެ.\nވޯކްޝޮޕް ފެއްޓުމުގެ ގޮތުން އެފްއޭއެމްގެ ފަރާތުން ވިދާޅުވީ މިއީ އެފްއޭއެމްގެ އައު ރައީސް ބައްސާމުގެ ރައީސްކަމުގެ ކެމްޕޭން ވައުދެއް ކަމުގައިވާ މީޑިއާއި ފުޓުބޯޅަ ބޮޑަށް ގުޅުވައިދިނުމުގެ ގޮތުން ހިންގާ ފުރަތަމަ ހަރަކާތްކަމަށެވެ.\nމިއަދުގެ ބައްދަލުވުމުގައި އެފްއޭއެމްގެ މައުލޫމާތު މީޑިއާތަކަށް ލިބުމުގައި ދަތިތަކެއް ދިމާވާކަމަށާއި އެފްއޭއެމުން މައުލޫމާތު ހިއްސާ ކުރުމުގައި އެކި މީޑީއާތައް ތަފާތުކުރަމުންދާ ކަމަށް ވެސް ވޯކްޝޮޕްގެ ބައިވެރިން ހާމަކޮށްފައި ވެއެވެ.\nމިކަލް ނޫހުގެ ފަރާތުން ފާހަގަކުރީ އަތޮޅުތަކުގެ މީޑީއާތަކަށާއި ކްލަބުތަކައި އެފްއޭއެމްއާއި ވަރަށް ގުޅުން ކުޑަކަމަށާއި، އަތޮޅުތަކުގެ ފަރާތްތަކަށް އެފްއޭއެމްގެ ހަރަކާތްތަކުގައި ބައިވެރިވުމުގައި ގިނަގުނަ ދަތިތަކެއް ހުރިކަމަށެވެ. އެގޮތުން އެފްއޭއެމްގެ ވެބްސައިޓްގައި އަޕްޑޭޓް މައުލޫމާތު ލިބެން ނުހުންނަކަން ފާހަގަކުރިއެވެ.\nއެފްއޭއެމްއިން ފޭސްބުކް އަދި ޓްވިޓަރގައި ވަރަށް ހަރަކާތްތެރި ކަމަށާއި، އޭއެފްސީން ބާއްވާ އިވެންޓްތަކުގައި އިންތިޒާމުތައް ރަނގަޅު ކަމަށް ގިނަ މީޑިއަތަކުން ފާހަގަކުރިއެވެ. އެފްއޭއެމް އިން މައުލޫމާތުތައް މިހާރު ބޮޑަށް ހިއްސާ ކުރަނީ އެފަރާތުން ގެންގުޅޭ ވައިބަރ ގްރޫޕެއްގައި ކަމަށް ބައެއް މީޑީއާތަކުން ހާމަކުރިއެވެ.\nމިއަދުގެ ގެ ވޯކްޝޮޕްގައި އެފްއޭއެމްއާއި އޭއެފްސީން ރަނގަޅު ކުރުމަށް އެދޭ ކަންތައްތަކެއް ލިސްޓުކުރެވި އިތުރު މަޝްވަރާއަށް ހުށަހެޅުމަށް ވަހަކަ ދެކެވުނެވެ.


Fathuhee Ge Handhaanugai Majleehugai Sukootheh - Vaguthu\nފަތުހީގެ ހަނދާނުގައި މަޖިލީހުގައި ސުކޫތެއް\nރައްޔިތުންގެ މަޖިލީހުގެ މެންބަރުން ސުކޫތެއްގެ ވަގުތަކަށް ކޮޅަށް ތެދުވެވަޑައިގެން - ފޮޓޯ: މަޖިލިސް\nކޮވިޑް-19 ބަލީގައި ފަރުވާ ދެނިކޮށް ރާއްޖޭގެ ކުރީގެ އޮޑިޓާ ޖެނެރަލް، ނިޝާން އިއްޒުއްދީންގެ އިއްޒަތުގެ ވެރިޔާ އިސްމާއީލް ފަތުހީ އަވަހާރަވުމާ ގުޅިގެން އޭނާގެ ހަނދާނުގައި ރައްޔިތުންގެ މަޖިލީހުގެ މިއަދުގެ ޖަލްސާގައި ހަމަހިމޭންކަމުގެ ސުކޫތެއް ގެނެސްފިއެވެ.\nމިއަދުގެ ޖަލްސާ ފައްޓަވަމުން، ރިޔާސަތުގައި އިންނެވި، މަޖިލީހުގެ ނައިބު ރައީސް އީވާ އަބްދުﷲ ވިދާޅުވީ، މަޖިލީހުގެ މެންބަރުންގެ ފަރާތުން ފަތުހީއަށް ތަހުނިޔާ ވިދާޅުވާ ކަމަށެވެ. އަދި މަޖިލީހުގައި ފަތުހީގެ ހަނދާނުގައި ސުކޫންތެއް ގެނައެވެ.\n1993 އިން 2008 އަށް އޮޑިޓަ ޖެނެރަލްގެ މަގާމު ފުރުއްވި ފަތުހީ ވަނީ ސަރުކާރަށް 46 އަހަރުގެ ދިގު މުއްދަތަކަށް ޚިދުމަތް ކުރައްވައިފައެވެ.\nޅ. ނައިފަރަށް އުފަން ފަތުހީ ވަނީ ފިނޭންސްގެ ސްޓޭޓް މިނިސްޓަރު ކަމާއި ނޭޝަނަލް ޕްލޭނިން އޭޖެންސީގެ ޑިރެކްޓަރު ކަމާއި މޯލްޑިވްސް މަނިޓަރީ އޮތޯރިޓީ (އެމްއެމްއޭ) ގެ ވައިސް ގަވަރުނަރު ކަމާއި ރައްޔިތުންގެ މަޖިލީހުގެ ރައީސުލްޖުމްހޫރިއްޔާގެ މެންބަރުކަން ކުރައްވައިފައެވެ.\nއިންޑިއާގެ ބޮމްބޭ ޔުނިވާސިޓީން 1969 ވަނަ އަހަރު ކޮމާސް ދާއިރާ އިން ފުރަތަމަ ޑިގްރީ ހާސިލްކުރެއްވި ފަތުހީ އަކީ އެ ދާއިރާ އިން ޑިގްރީއެއް ނެންގެވި ފުރަތަމަ ދިވެއްސެވެ.\nފަތުހީއަށް ދިވެހި ދައުލަތުގެ އެންމެ މަތިވެރި އިއްޒަތް ކަމުގައިވާ ނިޝާން އިއްޒުއްދީންގެ ލަގަބު ދެއްވީ ކުރީގެ ރައީސް ޑރ. މުހައްމަދު ވަހީދު ހަސަން މަނިކުގެ ވެރިކަމުގައި 2013 ގައެވެ.\nމީގެ އިތުރުން ފަތުހީއަށް އޮޑިޓް އޮފީހުން ވަނީ ލައިފްޓައިމް އެޗީވްމަންޓް އެވޯޑާއި ރާއްޖޭގެ އެކައުންޓިން ދާއިރާގެ ބައްޕަގެ ލަގަބް، 2019 ވަނަ އަހަރު ދީފައެވެ.\nމެއި 24, 2021 10:35\nއިންސާނާ މަރުވީމަ ވެސް ތަހުނިޔާތަ ކިޔަނީ ، އީވާމީ ކޮންކަހަލަ ބުރާންޗެއްބާ ...\nމެއި 24, 2021 10:50\nމަރުވެގެންދިޔަ މީހެއްގެ ހަނދާން އައުކުރުމަށްކަމަށްބުނެ ސުކޫތުގައި ތިބުމަކީ ބިދުޢައެއް!\nތަހުނިޔާއޭ؟ މަރުވީމަ އެކަމާ ތަހުނިޔާތަ ކިޔަންވީ؟


Trump aai Kim Jong-Un anekkaa ves badhdhalu kuravvanee - vNews.mv\nޓްރަމްޕާއި ކިމް ޖޮންގް އުން އަނެއްކާވެސް ބައްދަލު ކުރައްވަނީ\nސައިފް އަޒްހަރު 19 January 2019, 20:18\nއެމެރިކާގެ ރައީސް ޑޮނަލްޑް ޓްރަމްޕާއި، އުތުރު ކޮރެއާގެ ލީޑަރ ކިމް ޖޮންގް އުން އަނެއްކާވެސް ބައްދަލު ކުރެއްވުމަށް ހަމަޖެހިއްޖެއެވެ.\nދެލީޑަރުންގެ ދެވަނަ ބައްދަލުވުން އޮންނާނީ އަންނަ ފެބްރުއަރީމަހުގެ ފަހުކޮޅު ކަމަށް ރިޕޯޓްތައް ބުނި ނަމަވެސް، ސީދާ ވަކި ތާރީޚެއް އަދި ކަނޑައަޅާފައެއް ނުވެއެވެ. އަދި ސަމިޓް ބާއްވާ ވަކި ތަނެއްވެސް ކަނޑައަޅާފައެއް ނުވެއެވެ.\nޓްރަމްޕާއި، ކިމް ޖޮންގް އުން ބައްދަލު ކުރައްވާގޮތަށް އަނެއްކާވެސް މި ހަމަޖެހުނީ، ނިއުކްލިއަރ ޕްރޮގްރާމްގެ މައްސަލަތަކުގައި އުތުރު ކޮރެއާގެ ފަރާތުން މަޝްވަރާތަކުގައި ބައިވެރިވާ އެންމެ އިސްވެރިޔާ ކިމް ޔޮންގް ޗޯލް، ޓްރަމްޕް ބައްދަލު ކުރެއްވުމަށް ފަހުގައެވެ.\nމިދިޔަ އަހަރުގެ ޖޫންމަހުގެ 12 ވަނަ ދުވަހު ޓްރަމްޕާއި، ކިމް ޖޮންގ އުން ސިންގަޕޫރުގައި ބައްދަލު ކުރެއްވިފަހުން، މައްސަލައިގައި އިތުރު ކުރިއެރުމެއް ލިބިފައެއް ނުވެއެވެ.\nއެހެންނަމަވެސް، ދެ ލީޑަރުން އަލުން ބައްދަލު ކުރައްވާގޮތަށް ހަމަޖެހުމުން، މިއީ އުތުރު ކޮރެއާގެ ނިއުކްލިއަރ ޕްރޮގްރާމް ރުޅާލުމަށް ކުރެވޭ މަސައްކަތްތަކުގައި ކުރިއެރުމެއް ލިބިދާނެ ކަމުގެ ނިޝާނެއް ކަމަށް ބައެއް ފަރާތްތަކުން ގަބޫލު ކުރެއެވެ.\nދެކުނު ކޮރެއާގެ ރައީސްގެ އޮފީހުން ބުނެފައިވަނީ، ޓްރަމްޕް-ކިމްގެ ދެވަނަ ބައްދަލުވުމުގެ ސަބަބުން ކޮރެއަން ޕެނިންސޫލާއަށް ދާއިމީ ސުލްހައެއް ގެނައުމަށް ހަރުދަނާ ބިންގަލެއް އެޅިގެންދާނެ ކަމަށް އުންމީދު ކުރާ ކަމަށެވެ.\nޓްރަމްޕާއި، ކިމް ޖޮންގް އުން ދެވަނަ ބައްދަލުވުމަކަށް ވަޑައިގަންނަވާއިރު، އެމެރިކާއިން އުތުރު ކޮރެއާއާ ދެކޮޅަށް އަޅާފައިވާ ދަތިކުރުމުގެ އެއްވެސް ފިޔަވަޅެއް އުވާލާފައެއް ނުވެއެވެ.\nއެމެރިކާގެ ސިޔާސީ ބައެއް ފަރާތްތަކުން ބުނަނީ، ޓްރަމްޕް އަނެއްކާވެސް ކިމްއާ ބައްދަލު ކުރައްވަނީ ކުރިއަށްއޮތް ރިޔާސީ އިންތިޚާބަށް ޖައްސަވާ ކެމްޕެއިން ސްޓަންޓެއްގެ ގޮތުގައެވެ.


Isthisqaa Namaadhaaeku Raajjeah Vaarey Ohsaalaifi\nއިސްތިސްގާ ނަމާދާއެކު ރާއްޖެއަށް ވާރޭ އޮއްސާލައިފި-- ފޮޓޯ: ހުޒާމް/ ޓްވީޓާ\nއިސްތިސްގާ ނަމާދާއެކު ރާއްޖެއަށް ވާރޭ ވެހިއްޖެ\nވާރޭ ނުވެހި ގިނަ ދުވަސްތަކެއް ވުމާ ގުޅިގެން އިއްޔެ މެންދުރު ނަމާދަށް ފަހު މުޅި ރާއްޖޭގައި އިސްތިސްގާ ނަމާދު ކޮށްފައިވަނިކޮށް ރޭ ރާއްޖޭގެ ބޮޑު ބަޔަކަށް ބޯކޮށް ވާރޭވެހިއްޖެއެވެ.\nރޭ 11:30 ހާއިރު ފެށިގެން ރޭ ފަތިހަށް މާލެއަށް ވެސް ވަނީ ވާރޭވެހިފައެވެ. އެކަމަކު މަގުތަކުގައި ފެންބޮޑުވާ ވަރަށް ވިއްސާރައެއް ނުވެހުން ނަމަވެސް މިހާރު ވެސް އުނޑުމަތީ އޮތީ ވަރަށް ބޮޑަށް ބަނަކޮށެވެ.\nއާދަޔާ ހިލާފަށް ހޫނު ގަދަވެ އެކަމަށް ސަމާލުވުމަށް އިލްތިމާސްކޮށްފައި ވަނިކޮށް އިސްތިސްގާ ނަމާދު ކުރިއިރު އެ ނަމާދާއެކު މޫސުން ވަނީ ވަރަށް ބޮޑަށް ބަދަލުވެފައެވެ. އެގޮތުން ނަމާދު ކުރަމުން ދަނިކޮށް ވެސް ބައެއް ރަށްރަށަށް ވާރޭ ވެހުނެވެ. އަދި މެންދުރުގެ ގަދަ އަވި ދިއްލާފައި އޮއްވާ މާލެ އަށް ވެސް އެ ނަމާދު ކުރަމުން ދިޔަ ވަގުތު ވަނީ ކޮންމެވެސް ވަރަކަށް ވާރޭ ވެހިފައެވެ.\nމޫސުމާއި ބެހޭ އިދާރާ އިން ވެސް ލަފާކޮށްފައިވާ ގޮތުން މިދުވަސްޗަރަކީ ރާއްޖެއަށް ހޫނު ދުވަސްވަރަކަށް ވާނެއެވެ. އަދި ވާރޭ ވެހޭނީ ވެސް އަންނަ މަހެވެ. އެކަމަކު މިހާރު މޫސުމާއި ބެހޭ އިދާރާއިން ވެސް ވަނީ ރާއްޖޭގެ ބޮޑު ބަޔަކަށް މޫސުން ގޯސްވާނެ ކަމަށް ލަފާކޮށް ވައިޓް އެލާޓް ނެރެފައެވެ.\nވާރޭ ނުވެހި ގިނަ ދުވަސްތަކެއްވެފައި ވަނިކޮށް އިސްތިސްގާ ނަމާދާއެކު ވާރޭވެހިފައިވާތީ ގިނަ ބަޔަކު ސޯޝަލް މީޑިއާގައި ވަނީ އެއީ ކަލަކު ވޮޑިގެންވާ ކަމަށް ގަބޫލުނުކުރާ މީހުންނަށް އިބުރަތަކަށް ވާނެ ކަމެއް ކަމަށް ބުނެފައެވެ.\n12:55 PM🌦 Alhamdhulillaahi Rahmathuge vaarey☝🏼It’s helps asaremainder to be grateful for the gifts Allah has blessed us with❤ pic.twitter.com/OqS2flDLmP— 𝗔𝘀𝗮𝗱𝗵𝘂𝗹𝗹𝗮 𝗔𝗵𝗺𝗲𝗱 🦁 (@AsadhullaAhmed) April 15, 2019


HDC in Hingi PPM Jagaha Therey Huri Liunthakeh Nahthaalanee\nލިއުންތައް ބަހައްޓާފައި ހުރި ކަމަށް ބުނި ގުދަން---ފޮޓޯ:ކިއުންތެރިއެއް\n17 އޮކްޓޯބަރ 20182ކޮމެންޓް\nއެޗްޑީސީން ހިންގި ޕީޕީއެމް ޖަގަހައިގަ ހުރި ލިއުންތަކެއް ނައްތާލަނީ\nހުޅުމާލޭގައި ހައުސިން ޑިވެލޮޕްމެންޓު ކޯޕަރޭޝަންގެ އިސް ފަރާތްތަކުގެ ބެލުމުގެ ދަށުން ނެއިބަހުޑް ދެއަކަށް ހާއްސަކޮށް ހަދާފައިވާ ޕްރީ ސުކޫލުގައި ހިންގަމުން ދިޔަ ޖަގަހާގައި ހުރި ލިއުންތަކެއް އަންދާލަން އުޅޭ ކަމަށް ބުނެ އެޗްޑީސީގެ މުވައްޒަފުންތަކެއް ކަންބޮޑުވުން ފާޅުކޮށްފިއެވެ.\nސީއެންއެމާ ވާހަކަ ދެއްކި ބައެއް މުވައްޒަފުން ބުނި ގޮތުގައި އެ ލިއުންތައް މިއަދު ވީއެންމެ އަވަހަކަށް ނައްތާލަން އަންގާފައިވާ އިރު ލިއުންތައް ބަހައްޓާފައި ހުރީ އެޗްޑީސީ ކްލީނިން ޑިޕާޓުމެންޓުގެ ދަށުގައި ހުންނަ އެމްއެސްއޯ ގުދަން ތެރޭގައެވެ.\n"ކުންފުނީގެ ފައިސާއަށް ހިޔާނާތްތެރިވެފައިވާ އިރު، އެގޮތަށް ގިނަ ލިއުންތަކެއް ނައްތާލީމަ ފަހުން ހޯދަން ބޭނުންވާ ގިނަ ހެކިތަކެއް ނެތިދާނެ. ޕީޕީއެމް ޖަގަހައެއް ވިއްޔާ އެޗްޑީސީން ކުރާކަށް ނުޖެހޭނެ. އެޗްޑީސީގެ ތެރޭގައި ބަހައްޓައިގެން. އެ ލިއުންތައް އެބަހުރި ކުރިން ގެރިކޮށި ހުރިތަނުގައި ހުންނަ އެމްއެސްއޯ ގުދަނުގައި. މިއަދު އެތަކެތި އަންދާލަން އެންގީ،" އެޗްޑީސީގެ މުވައްޒަފަކު ބުންޏެވެ.\nމި ހަބަރާއި ގުޅިގެން އެޗްޑީސީގެ ރަސްމީ ބަހެއްވަނީ ލިބޭ ގޮތް ނުވެފައެވެ. އެޗްޑީސީން ލިއުންތަކެއް ނައްތާލަން އުޅޭ ކަމަށް އެ ކުންފުނީގެ މުވައްޒަފުންތަކެއް ބުނެފައިވާ އިރު ނެޝަނަލް އާކައިވްސް އޮފް މޯލްޑިވްސް، ގައުމީ އަރުޝީފުއިން ވަނީ އެއްވެސް ލިއުމެއް ނައްތާ ނުލަން އަންގާފައެވެ.\nލިއުންތަކެއް ނައްތާލަން އުޅޭ ކަމަށް ބުނެ ބައެއް މުވައްޒަފުން ކަންބޮޑުވުން ފާޅު ކުރި އިރު، ގަލޮޅު ދެކުނު ދާއިރާގެ މެންބަރު އަހުމަދު މަހުލޫފު ވެސް ވަނީ ލިއުންތަކެއް ނައްތާލަން ވެގެން އެޗްޑީސީގެ އެމްއެސްއޯ ގެ ގުދަނަކަށް ވައްދާފައިވާ ކަމަށް ވިދާޅުވެފައެވެ.\nއެޗްޑީސީގެ މާލީ ހާލަތު ވަރަށް ބޮޑަށް ދަށްވެ، އެ ހާލަތުން އަރައިގަތުމަށް "ނުއަގުގައި" 400 ގޯތި ވިއްކަން މަސައްކަތްތަކެއް ކޮށްފައިވާ އިރު، އެކުންފުނިން ރައީސް އަބްދުﷲ ޔާމީންގެ ކެމްޕޭނަށް ބޮޑެތި ހަރަދުތަކެއް ކުރި ކަމަށް ދަނީ ތުހުމަތު ކުރަމުންނެވެ.\nދިވެހި ގައުމައްޓަކާ ދިވެހިންނައްޓަކާ ދިވެހި ސިފައިންނާ ފުލުހުން މިކަން ހުއްޓުވާ ބަލާ ތަހުގީގު ކުރަންޖެހޭނެ.\nފުލުހުންގެ ޤާނޫނީ ވާޖިބު އަދާކުރޭ.. ކޮބާ ޤައުމީ ފުލުހުން ނުކުމެ މިކަން ހުއްޓުވާދީބަލަ ހެޔޮނުވާނެ . ﷲ އައްޓަކައި އަދޭސްކޮއްފަ މިބުނީ.


Zinmaadhaaru rayyithun binaakurumah R. atholhuga feshi bahdhaluvun ninmaalaifi - vNews.mv\nޒިންމާދާރު ރައްޔިތުން ބިނާކުރުމަށް ރ. އަތޮޅުގައި ފެށި ބައްދަލުވުން ނިންމާލައިފި\nޝިފްޒާ މުޞްޠަފާ 26 April 2019, 13:29\nޒިންމާދާރު ރައްޔިތުން ބިނާކުރުމަށް ރ. އަތޮޅުގައި ފެށި މަސައްކަތު ބައްދަލުވުން ނިންމާލައިފިއެވެ.\nހޯމް މިނިސްޓްރީން ބޭއްވި މި ބައްދަލުވުން ރ. އުގޫފާރުގައި ފެށީ ބުދަ ދުވަހުއެވެ.\nއުނގޫފާރުގައި ބާއްވާފައިވަނީ ޒިންމާދާރު ރައްޔިތުން ބިނާކުރުމަށް ބާއްވާ މަސައްކަތު ބައްދަލުވުން ސިލްސިލާގެ 12 ވަނަ ބައްދަލުވުމެވެ. މުޅި ރ.އަތޮޅަށް އަމާޒުކޮށްގެން ބޭއްވި މި ބައްދަލުވުމުގައި ރ. އަތޮޅު ކައުންސިލް މެމްބަރުންނާއި، ރ. އަތޮޅުގެ ރަށު ކައުންސިލްތަކުގެ މެމްބަރުންނާއި، ޒިންމާދާރުވެރިންގެ އިތުރަށް ޖަމްއިއްޔާތަކާއި، އަންހެނުންގެ ތަރައްގީއަށް މަސައްކަތްކުރާ ކޮމިޓީތަކުގެ މެމްބަރުންވެސް ބައިވެރިވެފައި ވެއެވެ. ބައްދަލުވުން ނިންމާލާފައިވާއިރު ބައްދަލުވުމުގެ ބައިވެރިންނަށް ވަނީ ހަނދާނީ ލިޔުން ވެސް ދީފައެވެ.\nމި ބައްދަލުވުން ފެށުމުގެ ރަސްމިއްޔާތުގައި ހޯމް މިނިސްޓަރު އިމްރާން އަބްދުﷲ ވިދާޅުވީ ހަތަރު ލައްކަ މީހުން ދިރިއުޅޭ މި ކުޑަކުޑަ ގައުމާމެދު މި ގައުމުގެ ކޮންމެ މީހަކުވެސް ވިސްނައި ފިކުރުކުރަން ޖެހޭ ކަމަށެވެ. މިނިސްޓަރު ވިދާޅުވީ ގައުމަށްޓަކައި ކޮންމެ މީހަކުވެސް އަދާކުރަންޖެހޭ ވަރަށް ގިނަ ޒިންމާތަކެއް އެބަހުރިކަން ކޮންމެ މީހަކުވެސް ގަބޫލުކުރަން ޖެހޭ ކަމަށާއި ޒިންމާތައް އަދާކުރެވޭތޯ ކޮންމެ ދުވަހަކުވެސް އަމިއްލަ ނަފްސާ ސުވާލުކުރަން ޖެހޭ ކަމަށެވެ. އަދި ވިދާޅުވީ ގައުމުގެ ތަރައްގީއާއި ކުރިއެރުމަކީ މި ޒިންމާތަކުގެ މައްޗަަށް ބިނާވެގެންވާ އެއްޗެއް ކަމަށެވެ.\nދެ ދުވަހުގެ މުއްދަތަށް ބޭއްވި މި މަސައްކަތު ބައްދަލުވުމުގައި ސެޝަންތައް ނަންގަވައިދެއްވަނީ މޯލްޑިވްސް ޕޮލިސް ސާވިސް، މިނިސްޓްރީ އޮފް އެޑިއުކޭޝަން، މިނިސްޓްރީ އޮފް އިސްލާމިކް އެފެއާޒް، މިނިސްޓްރީ އޮފް ޖެންޑާ ފެމިލީ އެންޑް ސޯޝަލް ސާވިސަސް، ނެޝަނަލް ޑްރަގް އެޖެންސީ، ޖުވެނައިލް ޖަސްޓިސް ޔުނިޓް، މިނިސްޓްރީ އޮފް ހެލްތު، ނެޝަނަލް ކައުންޓަރ ޓެރަރިޒަމް ސެންޓަރު އަދި މިނިސްޓްރީ އޮފް ހޯމްއެފެއާޒުގެ ބޭފުޅުންނެވެ.\nމުޅި ރާއްޖެއަށް އަމާޒުކޮށް ބާއްވާ ސިލްސިލާ މި ބައްދަލުވުންތަކުގެ މަގުސަދަކީ އަމާން ވެއްޓެއް ގާއިމުކުރުމާއި، ރައްޔިތުން ޒިންމާދާރު ބަޔަކަށް ހެދުމާއި، ފަރުދީ ޒިންމާ ނަގަން ހިތްވަރުދީ، ރަށާއި އަތޮޅު ފެންވަރުގައި ޒިންމާދާރުކަމާއެކު މަސައްކަތްކުރުމުގެ މުހިންމުކަން އަންގައިދިނުމެވެ.\nރަށުގައި ކަރަންޓީނު ވުމަށް ގިނަ ބަޔަކު އެދޭ: ޖެންޑާ\nކުލި ނުދެއްކި މަގުމަތިވާ މީހުން އިތުރުވަނީ!\nޓްރީ ޓޮޕުން މަސްދުވަސް ތެރޭ ކޮވިޑްގެ 28 މީހުންނަށް ފަރުވާދީފި\nއިތުރު 56 މީހުން ކޮވިޑް-19 އަށް ޕޮޒިޓިވްވެއްޖެ\nކޮވިޑް-19 ބަލީގައި އިތުރުމީހަކު ނިޔާވެއްޖެ\nއެންއައިސީގެ ޒިންމާ އަދާކުރުމަކީ ލާޒިމުކަމެއް: އިމްރާން


Ibu ge ufan rashun loaibaa kulunuge eh gadi iru | Mihaaru\nއިބޫ މިއަދު ހިންނަވަރަށް ވަޑައިގެން، މީހެއްގެ ގައިގައި ބައްދާލައްވަނީ. - ފޮޓޯ: އެމްޑީޕީ\n14 ސެޕްޓެމްބަރ 2018 - 21:10\nއިބޫ އިންނެވި ލޯންޗު ހިންނަވަރު ފަޅާ ގާތް ކުރަމުން ދިޔައިރު، ޖެޓްސްކީ އާއި ފްލައިބޯޑްގެ ހަރަކާތްތަކެވެ. ރަށު ތެރޭގައި ބޮޑުބެރާއި ދަނޑި ޖެހުމުގެ ހަރަކާތްތަކެކެވެ. އިބޫއަށް މަރުހަބާ ދަންނަވައި ސަލާމް ކުރެއްވުމަށް ދިގު ސަފެކެވެ. އިދިކޮޅު ޕާޓީތަކުގެ ކުލަތަކުން ރަށް އޮތީ މުޅިން ޒީނަތްތެރިކޮށްފަ އެވެ. މުޅި ރަށަށް އޮތީ ބޮޑު "އީދެއް" އައިސްފަ އެވެ.\nއިބޫ މިއަދު ހިންނަވަރަށް ވަޑައިގެން އިދިކޮޅު ސަޕޯޓަރަކު އޭނާ އަށް މާބޮނޑިއެއް ހަދިޔާ ކުރަނީ. އެތައް ސަތޭކަ ބަޔަކު، އިބޫ އަށް މަރުހަބާ ދަންނަވަން އެއްވި. - ފޮޓޯ: އެމްޑީޕީ\nރިޔާސީ އިންތިހާބަށް ނުވަ ދުވަހަށް ވެފައިވަނިކޮށް، ފަސް ހާހެއްހާ މީހުންގެ އާބާދީއެއް އޮންނަ ހިންނަވަރަށް އިބޫ ވަޑައިގަތުމާ ގުޅިގެން، އެ ރަށުގެ ބަނދަރު ސަރަހައްދުން ފެށިގެން އެމްޑީޕީގެ ހަރުގެއާ ހަމައަށް ދިގު ސަފެއް ހަދާފައި އޮތެވެ. އަދި ސަފުގައި ތިބި މީހުންނާ ސަލާމް ކުރެއްވުމަށާއި ބައެއް މީހުންނާއެކު ފޮޓޯ ނެންގެވުމަށް އިބޫ ވަނީ ގަޑިއެއްހާއިރު ހޭދަ ކުރައްވައިފަ އެވެ.\nމިއީ، ޅ. އަތޮޅާއި ރައްޔިތުންގެ މަޖިލިހުގެ ހިންނަވަރު ދާއިރާގެ މެމްބަރުކަމުގައި 25 އަހަރު ހޭދަކުރެއްވި އިބޫއަށް މިހާ ގިނަ އަދަދެއްގެ ބަޔަކު މަރުހަބާ ދަންނަވަން ނުކުތް ފުރަތަމަ ފަހަރެވެ. އިބޫ އިއްޔެ އދ. މާމިގިއްޔަށް ވަޑައިގަތުމުން އެއްވި މީހުންނާ ސަލާމް ކުރެއްވުމަށް ސާޅީސް މިނިޓެއް ހާއިރު ހޭދަކުރެއްވި އެވެ.\nއިބޫ މިއަދު ހިންނަވަރަށް ވަޑައިގަތުމާ ގުޅިގެން ކުދިބޮޑު އެންމެން ނުކުމެ، އިބޫ އަށް ހޫނު މަރުހަބާއެއް ދެންނެވި އެވެ. އިދިކޮޅު ސިޔާސީ ޕާޓީތަކުގެ ކުލަތަކުގެ ޓީޝާޓު ލައިގެން ތިބި މީހުން ގޮވަމުން ދިޔައީ "މިފަހަރު ވެރިކަމަށް ގެންނާނީ އިބޫ" ކަމަށެވެ. އެ ރަށު ރައްޔިތުން މިއަދު ވަނީ "ހިންނަވަރު ފަހުރުވެރި ދަރި" މި ނަމުގައި އިބޫ އަށް ލަގަބެއް ވެސް ދީފަ އެވެ.\nއިބޫ މިއަދު ހިންނަވަރަށް ވަޑައިގެން އިދިކޮޅު ސަޕޯޓަރުންނާ ސަލާމް ކުރައްވަނީ. - ފޮޓޯ: އެމްޑީޕީ\nސަފުގައި ތިބި މީހުންނާ އިބޫ ސަލާމް ކުރައްވަމުން ގެންދެވިއިރު، އެއްވެ ތިބި މީހުންގެ ފަރާތުން ފެނުނީ ފޯރި އާއި ޖޯޝެވެ. ސަފުގައި ތިބި މީހުންނާ ހިނިތުންވުމާއެކު، އިބޫ ސަލާމް ކުރައްވަމުން ގެންދެވިއިރު، ބައެއް މީހުން އިބޫގެ ގައިގައި ފިރުމާލައި، ހިތްވަރު ދެއްވި މަންޒަރު ވެސް ފެނުނެވެ. އަދި އިބޫ ސަލާމް ކުރައްވަމުން ގެންދެވިއިރު، ބައެއް މީހުން ގެންދިޔައީ އިބޫގެ ގައިގައި ބައްދާލަމުންނެވެ.\n"މިހާ ގިނަ ދުވަސްކޮށްފައި ބައްދަލުވީމަ، ވަރަށް އުފާވެފައި މިހުރީ. މިތިބީ އިބޫ ވެރިކަމަށް ހޮވަން ކުރަން ޖެހުނު ކޮންމެ ކަމެއް ކުރަން ތައްޔާރަށް،" އައިޝަތު އަލީ، 24 ބުންޏެވެ.\nހަގީގަތަކީ މިއީ އެވެ؛ އެހެން ފަހަރުތަކާ ހިލާފަށް، އިބޫ ހިންނަވަރަށް ވަޑައިގެންނެވީ ވަރަށް ބޮޑު އެދުމަކާއެކުގަ އެވެ. މީގެކުރިން ނަމަ، އޭނާ ވަޑައިގަންނަވަނީ މެމްބަރެއްގެ ހައިސިއްޔަތުންނެވެ. އެކަމަކު މިފަހަރު ވަޑައިގަތީ މި މަހުގެ 23 ގައި އޮންނަ ރިޔާސީ އިންތިހާބުގައި، ރައީސް އަބްދުﷲ ޔާމީނާ ދެކޮޅަށް ނުކުންނަވާ ކެންޑިޑޭޓަކީ އިބޫ ކަމަށްވެފައި، އޭނާ އަށް ތާއީދާއި ވޯޓު ހޯދުމުގެ ބޭނުމުގަ އެވެ.\n"އަޅުގަނޑުމެން މިތިބީ އިބޫ ރައީސް ކަމަށް ގެންނަން ކެތް މަދުވެފައި. މި ރަށު ރައްޔިތުން ބޭނުންވަނީ، މި ރަށަށް އުފަން ދަރިއަކު ގައުމުގެ ހުންގާނާ ހަވާލުވާން. އިބޫއަކީ އިހްލާސްތެރި ތެދުވެރިއެއް،" ސަފުގެ މެދެއްހާ ހިސާބުގައި އެމްޑީޕީގެ ދިދައެއް ހިފައިގެން ހުރި އަހުމަދު ޝަރީފް 34، ބުންޏެވެ.\nހިންނަވަރުގައި ތިބި އިދިކޮޅު ސަޕޯޓަރުން އިއްތިފާގުވާ ކަމެއް ވެސް އެބައޮތެވެ؛ މިފަހަރުގެ ރިޔާސީ އިންތިހާބުގައި ހިންނަވަރުން 80 ޕަސަންޓު ވޯޓު އިބޫ އަށް ލިބޭނެ ކަމާ މެދު ޝައްކެއް ނެތެވެ. އިންތިހާބުގައި ބޮޑު ތަނުން އިބޫ ކުރި ހޯއްދަވާނެ ކަމަށް އެމީހުން ގަބޫލު ކުރެ އެވެ.\nއިބޫ އާއި ކުރީގެ ރައީސް މުހައްމަދު ނަޝީދާ އެކީގައި ކުޑައިރުއްސުރެ އެކުގައި އުޅުނު އަލީ އަބްދުﷲ (އަލިބެ) ސިފަ ކުރަނީ ވެސް އިބޫއަކީ ހިތްހެޔޮ، މަޑުމައިތިރި އެންމެންނާ ގުޅޭ ބޭފުޅެއްގެ ގޮތުގަ އެވެ. އަދި އިބޫއަކީ އިހްލާސްތެރި، ކަންކަމަށް ފަރުވާތެރި ބޭފުޅެއްގެ ގޮތުގައި ވެސް ސިފަ ކުރެއްވި އެވެ.\nއިބޫ މިއަދު ހިންނަވަރަށް ވަޑައިގެން، އާންމުންގެ މީހަކާ ސަލާމް ކުރައްވަނީ. - ފޮޓޯ: އެމްޑީޕީ\n"އަބަދުވެސް އެންމެންނާ ގުޅިގެން އުޅޭނީ. ޒާތީ ކަމެއް ނުބާއްވާނެ އެއްވެސް މީހަކާ. ކޮންމެ މީހަކާ ހިނިތުންވެ ހުރެގެން ވާހަކަ ދައްކާނީ. ވަރަށް އެކްޓިވް ބޭފުޅެއް އިބޫއަކީ،" އަލިބެ "މިހާރު" އަށް ކިޔައިދިނެވެ.\nއޭގެ އެންމެ އަލިގަދަ ހެއްކެއްގެ ގޮތުގައި ވެސް ފާހަގަ ކުރެވުނީ މިކަމެވެ. ސަލާމްކޮށް ނިންމުމަށް ފަހު، ހަރުގޭގައި އިބޫ ސައި ބައްލަވަމުން ގެންދެވި ގަޑީގައި ވެސް އުޅުއްވީ ކަންކަން އޮޅުން ފިލުއްވުމަށެވެ. ސެލްފީ ނަންގަވައި، ހިންނަވަރުގައި ތިބި އޭނާގެ ސަޕޯޓަރުން ދޫކޮށްލަން ބޭނުމެއް ނުވި އެވެ.\nވެރިކަން ކުރާ ޕީޕީއެމްގެ ހަތަރު ކައުންސިލަރުންނާއި އެމްޑީޕީގެ ކައުންސިލަރަކު ހުންނަ ހިންނަވަރުގައި ވޯޓުލުމުގެ ހައްގު ލިބިގެންވާ 2000 އަށްވުރެ ގިނަ މީހުން އެބަތިއްބެވެ. އިބޫ ހިންނަވަރަށް ކުރައްވާ ދަތުރުގައި އެރަށުގައި މިރޭ ބޮޑު ޖަލްސާއެއް ބޭއްވުމަށް ވަނީ ހަމަޖެހިފަ އެވެ.\nއިބޫގެ ދަތުރުގައި މިއަދު ވަނީ އދ. ފެންފުށި، އދ. މަހިބަދޫ، އއ. ބޮޑުފުޅަދޫ އަދި ޅ. ކުރެންދުއަށް ވަޑައިގެން އިދިކޮޅު ސަޕޯޓަރުންނާ ބައްދަލު ކުރައްވައިފަ އެވެ. އަދި އިބޫ މާދަމާގެ އެކި ވަގުތުތަކުގައި ކ. އަތޮޅުގެ ބައެއް ރަށްތަކަށާއި ޅ. އަތޮޅުގެ ރަށްތަކަށް ވަޑައިގަތުމަށް ވަނީ ހަމަޖެހިފަ އެވެ.\nއެމްޑީޕީ އިދިކޮޅު ފަރާތްތައް އަދާލަތު ޕާޓީ ޖުމްހޫރީ ޕާޓީ ޅ. އަތޮޅު ރައީސް އިބްރާހިމް މުހައްމަދު ސޯލިހް ޅ. ހިންނަވަރު\n32 ކޮމެންޓް, 807 ރިއެކްޝަންސް\nމީ ހާދަ ވަރެއްގެ ބައެކޭ. ފަންސަވީސް އަހަރުގައި މަޖިލީހުގައި ހުންނަވައިގެން ރާއްޖެތެރޭގެ ފުރަތަމަ ރައީސްކަން. ޅ ހިންވަރު ދަރިއެއް. އެޑްރެސް އަދިވެސް އޮންނަނީ ހިންނަވަރު. އެވަރު ދެރަތަ. ދެންވެސް ފަޚުުރުވެރިވެ ޝުކުރުވެރިވެ ބަލަ.\nތި ތަނުން ހަދާއެއްޗެއް ހަދާ\n25އަހަރު މަޖިލީހުގަ އިންނަވައިގެން ހިންނަވަރަށް، ހިންނަވަރު ދާއިރާއަށް ނުވަތަ ޅ.އަތޮޅަށް މިބޭޅާ ކޮށްދެއްވި ކަމެއް ދައްކަބަލަ؟ ވޭތުވެދިޔަ 7އަހަރު ބަޖެޓަށް ވޯޓެއް ނުދޭ، ރައްޔިތުންގެ ހައްޤުގަ ބަހެއްނުބުނެ ނުމޮށޭގުރައަކަށް ވެގެން މަޖިލީހުން މުސާރަ ނަގާލަ ނަގާލާ އިންނަ ރަމްޒީ މީހެއް\nޙިންނަވަރު މީހުނޭ ބުނާއިރު ދައްނަ މީހަކު ވެސް ފޮޑޮއިން ފެންނާކަށް ނެތް ހުސް ބީރައްޓެހިން\nވަކިކުރަން ނޭނގެންޏާ ކީއް ދޯ ކުރާނީ.2ވަނަ ފޮޓޯގަ ސަލާން ކުރަން ހުރި އަންހެން މީހާ ދަންނަންތަ. ދިވެހި ލިބާސް ލައިގެން ގޮސް ހުރީމަ ނޭނގުނީ ކަަމަށް ވާނީ :Đ\nލޯބި ދޭން އެނގޭ މީހުނަށް ލޯބި ލިބޭނެ. ކުނިމޫނު ދައްކާ މީހުންނަށް ނުލިބޭނެ.\nހިންނަވަރު އެކަނިއެއް ނޫ'ން! މިޅި ރާއްޖޭގެ ބޮޑު ބަޔެއް އޮތީ އިބޫ އާއެކީ!\nއިބޫރަށުގެ ދިފާއުގަ ކޮމްކަމެއތަ ކޮއްދިނީ.\nރަށުން އައިސްތިބީ ތިމާގެ މީހުން ދެންތިބީ ރަށްރަށުން ގެންދިޔަމީހުން މީގެންއެނގެނީ ތާއިދުއޮތީ ޔާމިނަށްކަން ފޮޓޯތަކުން ބައްދާ އޮޅުލާތަންފެންނަނީ ހުސްތިމާގެމީހުން ޙަޤީގަތަކީމީ\nފުޅަށްބުޑުން ދަންޏާ ހަސަނަށް ހީވާނެ ކެޔޮގަނޑު ކަނޑާލާނެއޭ\nޗެލންޖު މިކުރަނީ 80ޕަސެންޓް ނުލިބޭނެ. މިއަދުވެސް އެކި ރަށްރަށުން މީހުން ގެނަސްގެން އުޅުނީ.\nރަށްޔިތުންނަށްވެސް އެނގިލައްވާ ސޯލިހް ހެޔޮލަފާ ސާފްރީތި ސޫރައަށްލޯބިކުރާން ލޯތްބާއި އިހްތިރާމް ލިބޭނީ އެންމީހުންނައް އިހްތިރާމްކުރާންދަންނަ ހިތްތިރި ހެޔޮލަފާ ސޯލިހްބޭފުޅުންނަށްދެއްތޯ؟


Mi5aharuge thereygai 51 resort nimeyne: Raees Yameen | Mihaaru\nމި ފަސް އަހަރުގެ ތެރޭގައި 51 ރިސޯޓު ނިމޭނެ: ރައީސް ޔާމީން\nރައީސް ޔާމީން މަޑިފުއްޓަށް މިއަދު ވަޑައިގެން އެ ރަށުގެ ބަޔަކާ ސަލާމް ކުރައްވަނީ.\n15 އޯގަސްޓް 2018 - 13:03\nތ. އަތޮޅުގެ ރަށްތަކަށް ކުރައްވަމުން ގެންދަވާ ދަތުރުފުޅުގައި މަޑިފުށީ ރައްޔިތުންނާ ބައްދަލު ކުރައްވައި، ރައީސް ވިދާޅުވީ، އެމަނިކުފާނުގެ ވެރިކަމުގައި މިހާތަނަށް 30 ރިސޯޓު ނިންމާފައިވާ ކަމަށެވެ. އަދި އިތުރު 21 ރިސޯޓު އަންނަ ޑިސެމްބަރު މަހުގެ ތެރޭގައި ނިންމާނެ ކަމަށް ވިދާޅުވި އެވެ.\nރައީސް ޔާމީން ވިދާޅުވިގޮތުގައި، ރާއްޖޭގައި އެންމެ ގިނަ ރިސޯޓު ހެދީ ވެސް މި ފަސް އަހަރުގެ ތެރޭގަ އެވެ. އަދި މިހާރު ހަދަމުން އަންނަ 21 ރިސޯޓުގެ 70 ޕަސަންޓު މަސައްކަތް ނިމިފައިވާ ކަމަށް އެމަނިކުފާނު ވިދާޅުވި އެވެ.\n"އެހެންވީމާ، ރިސޯޓު ހަދަން މީހުން ނާދޭތޯ؟ ރިސޯޓު ހަދަން މީހުން އާދޭ. ރިސޯޓު ހަދަން ރަށް ދޫކުރީމާ، ރިސޯޓު ހަދާނެ މީހުން ނުވޭތޯ؟ ރިސޯޓު ހަދަން މީހުން އާދޭ. ރިސޯޓު ހަދަން ސަރުކާރަށް ހުރަސް އަޅާ ނާމަ، ރިސޯޓު ހަދަން އަންނާނެތޯ؟" ޓޫރިޒަމް ފުޅާކުރުމަށާއި ރިސޯޓުތައް ހެދުމުގެ މަސައްކަތް ކުރަމުން ނުދާ ކަމަށް އިދިކޮޅު ފަރާތްތަކުން ދައްކާ ވާހަކަތަކަށް ރައްދު ދެއްވައި ރައީސް ޔާމީން ވިދާޅުވި އެވެ.\nއެމަނިކުފާނު ވިދާޅުވީ، ރާއްޖޭގެ ތާރީޚުގައި އެންމެ އަގު ބޮޑު ރިސޯޓު ހަދަނީ ވެސް މި ފަސް އަހަރުގެ ތެރޭގައި ކަމަށެވެ. ރައީސް އެ އިޝާރާތް ކުރެއްވީ އެނބޫދޫފިނޮޅު ފަޅުގައި، ތައިލެންޑުގެ ސިންހަ ސްޓޭޓް ކުންފުނިން އެއް ބިލިއަނަށް ވުރެ ޑޮލަރު ޚަރަދު ކޮށްގެން ހަދަމުން އަންނަ ރިސޯޓަށެވެ.\nއެމަނިކުފާނު ވިދާޅުވީ ރާއްޖޭގެ އެކި ސަރަހައްދުތަކުގައި ރިސޯޓުތައް ހުޅުވަން މަސައްކަތް ކުރައްވަނީ ރައްޔިތުންނަށް ލިބޭ އާމްދަނީ އިތުރު ކުރުމަށާއި ޒުވާނުންނަށް ވަޒީފާގެ ފުރުސަތުތައް ފަހިކޮށް ދެއްވުމަށް ކަމަށެވެ.\nރައީސް ވިދާޅުވިގޮތުގައި، ހަދާފައި އޮތް ރިސޯޓެއް، އެންމެ ބޮޑު އަގެއްގައި ގަނެފައި އޮތީ ވސް މި ސަރުކާރުގެ ތެރޭގަ އެވެ. އެއީ ބެލެވޭ ގޮތުގައި ނ. އަތޮޅުގައި އޮންނަ ވެލާ ޕްރައިވެޓް އައިލެންޑެވެ.\nރައީސް ޔާމީން ވިދާޅުވީ، މި ސަރުކާރުން ކުރާ ކަންކަމަށް އިދިކޮޅު ފަރާތްތަކުން ފާޑު ކިޔަނީ، ވިސްނުންތެރިކަމާ އެކު ނޫން ކަމަށެވެ.\nއަދި ވިދާޅުވީ، އިއްޔެ ޓެސްޓު ފްލައިޓް ޖެއްސި ނ. މާފަރު އިންޓަނޭޝަނަލް އެއާޕޯޓަކީ ނުހެދިގެން އުޅޭތާ 12 އަހަރު ވެފައިވާ ތަނެއް ކަމަށެވެ. އެކަމަކު، އެމަނިކުފާނުގެ ސަރުކާރުން އެ އެއާޕޯޓު ވުޖޫދަށް ގެނެސް އެކަން ހަގީގަތަކަށް ހަދައިދިނީ އެންމެ އަހަރެއްގެ ތެރޭގައި ކަމަށް ރައީސް ޔާމީން ވިދާޅުވި އެވެ.\nމާފަރު އިންޓަނޭޝަނަލް އެއާޕޯޓް ތަރައްގީ ކުރަނީ ޓްރާންސިޓް ހޮޓަލަކާއި ރިސޯޓެއް ވެސް ހިމެނޭ ގޮތަށެވެ. އެއާޕޯޓަށް އެއްފަހަރާ ހަ ޖެޓަށް ޚިދުމަތް ދެވޭ އިރު އެންމެ ޒަމާނީ ވަސީލަތްތައް ހުންނާނެ އެވެ. މި މަޝްރޫއަށް ގާތްގަނޑަކަށް 60 މިލިއަން ޑޮލަރު ހަރަދުވާނެ ކަމަށް ބެލެވެ އެވެ. އެ އެއާޕޯޓަށް ޚަރަދު ކުރަނީ ޔޫއޭއީގެ އަބޫދާބީ ފަންޑުންނެވެ.\nތަރައްގީގެ މަޝްރޫއުތައް ދިވެހި ސަރުކާރު ޓޫރިސްޓުން ތ. އަތޮޅު ޓޫރިޒަމް ރިސޯޓް ތަރައްގީކުރުން ތ. މަޑިފުށި ރައީސް އަބްދުﷲ ޔާމީން މާފަރު އިންޓަނޭޝަނަލް އެއާޕޯޓް\nއަޅުގަނޑުމެންގެ ރައީސް އަކީ ވަރަށް ހިތްވަރު ގަދަ އަދި ތެދުވެރި ބޭފުޅެއް\nރިސޯޓުތައް އިތުރުވެފައިވެ, އެހެންވިއްޏާ އިގުތިސާދީގޮތުން ކުރިޔަށް, މީހުންގެ އަތްމަތި ތަނަވަސް, ދިރިއުޅުމަށް ހެޔޮބަދަލު އަންނާނެ, އެހެންބާ؟\nއެންމެ ގިނަ ރިސޯޓް އެންމެ އުސް އިމާރާތް އެންމެ ގިނަ ބަނދަރު އެންމެގިނަ ނަރުދަމާ މިހެންގޮސް ކިޔާނިކަމެއްނެތް. ސުކުރިއްޔާ ރައީސް ޔާމީން\nއެހެންވީމަ އެއްމަސް ތެރޭ 20 ރިސޯޓު ނިންމަން ވާނެތާއެވެ.\nތިޔަ ބުނާ ރިސޯޓުތައް ހިންގަން ދިން ރަށްރަށުގެ ލީސް ފައިސާ ދެއްތޮ ގެއްލިގެންނޭ ކިޔައިގެން ތިޔަ އުޅުއްވަނީ؟ ތިޔަ ތަންތަން ހުޅުވާތީ ދެން ހަމަ އަތްޖަހަންވީތަ؟\nދިވެހިންނަށް "ނިސްބަތުން" ތިރިޒޯޓްޑިވެލޮޕްމަންޓުން ފައިދާވީ/ ފައިދާވާނީ ކިތައްޕަސަންޓްތޯ މަނިކްފާން ދަންނަމުތޯ؟؟؟\n5 އަހަރު މިވަނީ ވަޒީފާގަނޑެއް ހޯދަންއުޅޭތާ. އަދި ނުލިބިގެންމިއުޅެނީ.\nމަނިކުފާނުގެ މިފަސްއަހަރުވެސް އެމްޓީޑީސީ ހިއްސާއެއް ރައްޔިތުންނަކަށް ނުލިބުނު..\nބޭނުންމީ ހުއްޓުމެއްނެތް ތަރަށްގީތޯ ނޫނީ ފަންގެ އާއި އޮނުދަނޑީގެ ތަރަށްގީތޯ؟ ވޯޓްލުމުގެ ކުރިން ވިސްނާފިކުރުކުރަށްވާ.\nއެންމެ ގިނަ ރިސޯޓް އެންމެ އުސް އިމާރާތް އެންމެ ގިނަ ބަނދަރު އެންމެގިނަ ނަރުދަމާ މިރާއްޖެއަށް ދުން އެންމެ ޤާބިލް ރައީސް ރާއީސް ޔާމީން 2018


Banna hedhumeh ebaoyi tha?\nދިވެހިންނަކީ ހެދުން އެޅުމުގައި އަބަދުވެސް އެންމެ ޓްރެންޑިން އެންމެ ޒަމާނީ ހެދުންތަކަށް ލޯބި ކުރާ ބައެކެވެ. ހެދުން އަޅާނީ އެންމެ ފަހުގެ ފެޝަނަށް ބަލައިގެންނެވެ. ދުނިޔޭގައިވެސް މަޝްހޫރު ފަންނާނުންގެ ހެދުންތައް އަޅާފައި ހުންނަ ގޮތްތަކާއި އެ ހެދުމާއެކީ ބޭނުން ކޮށްފައި ހުންނަ އެއްޗިހި ހެދުމުގައި ބޭނުން ކުރެވޭތޯ ދިވެހިން ބަލަ އެވެ.\nއެންމެ ފަހުން ފެނުނީ ދިވެހިންގެ ހެދުންތަކުގައި ފަށުވި މާ ބޭނުން ކުރި ތަނެވެ. ހެދުމުގައި އެކަންޏެއް ނޫނެވެ. ޖިންސާއި ފައިވާނާއި އަޅުވައިގެން ހުންނަ އަތްދަބަހުގައި ވެސް އެކި ކުލަ ކުލައިގެ ފަށުވި މާތައް ފޮޅުވި އެވެ. އެ މާތައް މިލައި މޯޅިވެ އަނެއްކާވެސް މި އޮތީ އާ "ޓްރެންޑެ" އް ދިވެހިންގެ ތެރޭގައި މަގުބޫލުވެ ހިނގައިގެންފަ އެވެ. މިހާރު މަގުބޫލުވެގެން އުޅެނީ "ބަނދެފައި" ހުންނަ ހެދުމެވެ.\nމިއީ "ވްރެޕް ޑްރެސް" ނުވަތަ ދިވެހި ކޮށްލުމުން "ބަންނަ" ހެދުމެވެ. މި ޒާތުގެ ހެދުންތައް ޖަޕާނުގެ ސަގާފީ ހެދުމާ ވައްތަރުވާ ގޮތެއްވެސް ހުރެ އެވެ. ޖަޕާނު މީހުންގެ ސަގާފީ "ކިމޯނޯ" ހެދުމާ އެއްގޮތަށް މި ހެދުމަކީ ވެސް ހެދުމުގެ އެއް ފަރާތް ގެންގޮސް އަނެއް ފަރާތާއެކީ "ބަނދެލާފައި" ހުންނަ ހެދުމެވެ. ހެދުން ދޫ ވިޔަސް އުނގަނޑުމަތީގައި "ބަންދެއް" އަޅާލުމުން ހަށިގަނޑުގެ ބައްޓަން ނުގެއްލި ރީތި ކޮށްދެ އެވެ.\nދީނާ ވްރެޕް ޑްރެސް އެއްގައި -- ފޮޓޯ : ޕޮޕް އޮފް ޕަންޗް\nނުވަދިހައިގެ އަހަރުތަކުގައި ދިވެހިންގެ ހުރިހާ ހެދުމެއްގައި އެޅި މަޝްހޫރު "ވީ - ކަރު" ގެ ބޯވަޅު އަޅާފައި ހުންނަ މިކަހަލަ ހެދުންތައް މިހާރު އެންމެ ގިނައިން ފެންނަނީ ހަވީރީ ހެދުމުގެ ގޮތުގައި އަޅައިގެން ތިބޭތީ ތަނެވެ. ހެދުމުގައި ހުންނަ ކުލަމަޖާ ޕެޓާންތަކުގެ ސަބަބުން އޮފީސް އޮފީހުގެ ރަސްމީ ގަޑިތަކަށް އެހާ މުނާސަބެއް ނޫނެވެ. އަދި ހެދުމުގައި "ބަންދު" ނޭޅިޔަސް މި ހެދުން ގިނަ ޒުވާނުންނަށް ކަމުދަނީ ހަވީރަށް ނުވަތަ ރޭގަނޑުގެ ހާއްސަ ހަފްލާތަކަށް ދާށެވެ.\nމިކަހަލަ ހެދުމެއް ރަސްމީ ކޮށްލަން ބޭނުންވާނަމަ، ކުރު ޓޮޕެއްހެން ބަންދު ހިމެނިޔަސް ނުހިމެނިޔަސް، ހެދުމުގައި ލޮލަށް ފަސޭހަވާނެ ކަހަލަ ޕްރިންޓެއް ހުރުމުން ދެން އެ ރަސްމީވީ ކަމަށް ސްޓައިލިސްޓުން ބުނެ އެވެ. އަދި މީގެ ހެދުން އެއް ކުލައަކުން ޑިޒައިން ކޮށްފައި ހުންނަ ނަމަވެސް ރަސްމީ ވަގުތުތަކަށް ވަރަށް ފުރިހަމަ ވާނެ އެވެ.\nރާއްޖޭގައި މި ސްޓައިލް މިހާރު އާއްމުވިޔަސް މިއީ ބޭރުގެ ފަންނާނުގެ މެދުގައި އަބަދުވެސް އެންމެ ހިނގާ އެއް ސްޓައިލެވެ. މަޝްހޫރު ސެލެބްރިޓީން މިކަހަލަ ހެދުން އަޅާފައި ހުންނަތަން ފޮޓޯ ތަކުންނާއި ޓީވީ އިން އަބަދުވެސް ފެނެ އެވެ.\nއިނގިރޭސި ޝާހީ އާއިލާގެ ޕްރިންސް ހެރީ ގެ އަނބިކަނބަލުން މޭގަން މާކެލްވެސް އެކި ހަފްލާތަކަށް ވަޑައިގަންނަވަން މިކަހަލަ ހެދުން އެޅުއްވިކަން ޕަޕަރާޒީންގެ ފޮޓޯތަކުން އެނގެ އެވެ. ކައިވެނި ޕާޓީ އާއި ރަސްމީ ހަފްލާތަކާއި ޓީވީ ޝޯތަކުގެ ހާއްސަ މެހުމާނެއްގެ ގޮތުގައި ވިޔަސް މި ހެދުން އަޅާފައި އެބަ ހުއްޓެވެ. މޭގަން އަށް ވެސް މި "ބަންނަ" ހެދުން މާބޮޑަށް ކަމުދިޔައީ ދޯ އެވެ؟\nމޭގަން މާކްލް ވްރެޕް ޑްރެސް އެއްގައި -- ފޮޓޯ: ޑެއިލީޓެލެގްރާފް\nމޭގަން މާކްލް ވްރެޕް ޑްރެސް އެއްގައި -- ފޮޓޯ: ޕޮޕްޝުގާ\nމޭގަން މާކްލް ވްރެޕް ޑްރެސް އެއްގައި -- ފޮޓޯ: އޮކޭޔޫކޭ\nމޭގަން މާކްލް ވްރެޕް ޑްރެސް އެއްގައި -- ފޮޓޯ: މެގްސްޓާ\nދިވެހިންނަށް ވެސް ބޭރުގެ މަޝްހޫރު މީހުން އަޅާ މިކަހަލަ ހެދުންތައް ކަމުގޮސްފި އެވެ. ބަނޑުބޮޑު މީހުންގެ ހެދުންތަކުގައި ދިވެހިން ބޭނުން ކުރަމުން އައި ބަންދު، ކުރިމައްޗަށް އަނބުރާލާ "ވްރެޕް ޑްރެސް" ގައި ހިމަނައިފި އެވެ. މިހާރު މާލޭ މަގުތައް މަތިން މި ނޫން ހެދުމެއް ނުފެނެ އެވެ. ފިހާރަތަކުގެ ލޯގަނޑަށް ބަލަން ހުއްޓި ތިބޭ ރީތި ދޮން "ބުދު" ތަކަށް ލައްވާފައި ހުންނަނީ ވެސް ބަންނަ ހެދުމެވެ.\nމިކަހަލަ ހެދުން ކޮންމެ ވަގުތަކަށް ބޭނުން ކުރެވުނަސް މުހިއްމީ ހާލަތާ ގުޅޭ އަދި މާހައުލާއި މޫސުމާ ވެސް ގުޅޭގޮތަށް ގައިގައި ބަނުމެވެ.\nރަތް ކުލަ ހާއްސަވަނީ ކީއްވެ؟


Ley Ganduvumuge Mahsala Dhimaavaathy Johnson And Johnson Vaccine Jehun Huhttaalan Govaalaifi - Vaguthu\nޖޯންސަން އެންޑް ޖޯންސަން ވެކްސިން ހުއްޓާލުމަށް ފުޑް އެންޑް ޑްރަގް އެޑްމިނިސްޓްރޭޝަން (އެފްޑީއޭ) އާއި ސެންޓަރ ފޯ ޑިސީސް ކޮންޓްރޯލް (ސީޑިީސީ) އިން ގޮވާލައިފިއެވެ.\nއެއް ޑޯޒުން ކޮވިޑް ވައިރަހުން ދިފާއު ކޮށްދޭ ކަމަށް ބުނާ މި ވެކްސިން ހުއްޓާލުމަށް ގޮވާލައިފައި ވަނީ އެމެރިކާގައި އެ ވެކްސިން ޖެހި ހަ މީހަކަށް ލޭ ގަނޑުވުމުގެ މައްސަލަ ދިމާވުމުންނެވެ.\nއެެމެރިކާގައި ހަތް މިލިއަން މީހުން މި ވެކްސިން ޖަހާފައި ވެއެވެ. މާނަ އަކީ ވެކްސިނުން ލޭ ގަނޑުވާ މައްސަލަ ދިމާވެފައިވަނީ އޭގެ ތެރެއިން 0.0001 އިންސައްތަ މީހުންނަށެވެ. އެ ގައުމުގައި ޖޯންސަން އެންޑް ޖޯންސަން ވެކްސިން ޖަހައިގެން ލޭ ގަނޑުވުމުގެ މައްސަލަ ދިމާވެފައިވަނީ 48-18 އަހަރާއި ދެމެދުގެ ހަ މީހަކަށެވެ.\nސީޑީސީ އިން ބުނެފައިވަނީ ވެކްސިން ޖެހުމަށް އިތުރު ނުވަ މިލިއަން ޑޯޒް ސްޓޭޓް ތަކަށް ފޮނުވިފައިވާ ކަމަށެވެ. ދެ އޮތޯރިޓީއިން ގުޅިގެން ނިންމި ނިންމުމުގައި ބުނެފައިވަނީ އެމީހުން އެދެނީ މި ވެކްސިން ޖެހުން ހުއްޓާލަން ކަމަށެވެ.\nވެކްސިނުގެ އިތުރު ތަހުލީލްތައް ކުރުމަށް ބުދަ ދުވަހު އެޑްވައިޒަރީ ކޮމިޓީ އޮފް އިމިއުނިޒޭޝަން ޕްރެކްޓިސް (އޭސީއައިޕީ) އާއި ބައްދަލު ކުރުމަށް ނިންމާފައެވެ.\nއެފްޑީއޭ އިން ވެކްސިނުގެ އިތުރު ތަހުގީގް ކުރިއަށް ގެންދާނެ ކަމަށް ރިޕޯޓުތައް ބުނެއެވެ. ތަހުގީގާއި ތަހުލީލް ތަކުގެ މަރުހަލާ ނިމެންދެން އެފްޑީއޭ އިން އެދެނީ ޖޯންސަން އެންޑް ޖޯންސަން ވެކްސިން ދިނުން މަޑު ޖައްސާލުމަށެވެ.\nއެމެރިކާގައި މިހާރުވެސް މިލިއަނެއްހައި މީހުން ދަނީ ވެކްސިން ޖަހަމުންނެވެ. ސީޑީސީގެ ތަފާސް ހިސާބުތަކުން ދައްކާގޮތުން އެމެރިކާގެ 19.4 އިންސައްތަ މީހުން ވަނީ ވެކްސިން ފުރިހަމަ ކޮށްފައެެވެ.


SunOnline: Ingireysi vilaathah worldcup hoadhaidhin keeper Gordon Banks niyaavejje\nއިނގިރޭސިވިލާތަށް ވޯލްޑް ކަޕު ހޯދައިދިން ކީޕަރު ގޯޑޮން ބޭންކްސް ނިޔާވެއްޖެ\nޢަބްދުﷲ އައިމަން 12 Feb 2019, 15:58\nގޯޑޮން ބޭންކްސް 1937-2019 -- ފޮޓޯ / ޑޮމް ފެރަލް\nއިނގިރޭސި ވިލާތުން 1966ގައި ވޯލްޑް ކަޕުގެ ތަށި އުފުލާލި އިރު އެ ޓީމުގެ ގޯލްކީޕަރަކަށް ހުރި ގޯޑޮން ބޭންކްސް ނިޔާ ވެއްޖެ އެވެ.\nއުމުރުން 81 އަހަރުގައި ބޭންކްސް ނިޔާވެފައިވާ އިރު އޭނާ ވަނީ ގައުމީ ޓީމަށް 73 މެޗު ކުޅެދީފަ އެވެ. ލެއިސްޓާ ސިޓީއަށާއި ސްޓޯކް ސިޓީއަށް ކުޅެދީފައިވާ ބޭންކްސް އަކީ ފުޓުބޯޅައިގެ ތާރިހުގައި ވެސް އުފެދުނު އެންމެ މޮޅު ގޯލް ކީޕަރު ކަމަށް ގިނަ ބަޔަކު އިއްތިފާގުވެ އެވެ.\nއަމިއްލަ ގައުމުގައި 1966 ވަނަ އަހަރު ވެސްޓް ޖާމަނީ ބަލިކޮށް ފުރަތަމަ ފަހަރަށް ވޯލްޑް ކަޕުގެ ތަށި އިނގިރޭސިވިލާތުން އުފުލާލުމުގައި ބޭންކްސްގެ ބޮޑު ހިއްސާއެއްވެ އެވެ. މީގެ އިތުރުން ސްޓޯކް އަށް މިހާތަނަށް ލިބުނު އެންމެ ބޮޑު ކާމިޔާބީ ކަމަށްވާ އިނގިރޭސި ލީގު ކަޕް 1972 ވަނަ އަހަރު ހޯދައިދިން ޓީމުގަ އާއި އޭގެ އަށް އަހަރު ކުރިން ލެއިސްޓާ އެކު އެ ތަށި ހޯދި އިރު ވެސް ބޭންކް ވަނީ މުހިއްމު ދައުރެއް އަދާކޮށްފަ އެވެ.\nއުމުރުން 34 އަހަރުގައި ބޭންކްސްގެ ފުޓުބޯޅަ ހަޔާތް ނިމުމަކަށް ގެންނަން ޖެހުނީ ދިމާވި ކާރު އެކްސިޑެންޓެއްގައި އޭނަގެ ކަނާތު ލޮލަށް ލިބުނު ގެއްލުމާ ގުޅިގެން އެ ލޮލަށް ފެނުމުން މަހުރޫމް ވުމުންނެވެ.\nބޭންކްސް ނިޔާވި ކަން ސްޓޯކްގެ ވެބްސައިޓުގައި ރަސްމީ ގޮތެއްގައި މިއަދު އިއުލާން ކުރަމުން ބުނެފައި ވަނީ ރޭގެ ވަގުތެއްގައި ވަރަށް ހިތާމައާ އެކު ގޯޑޮން ނިޔާވެފައިވާ ކަމަށެވެ.\n"އަހަރަމެންނަށް މިލިބުނީ ފޫ ނުބެއްދޭ ވަރުގެ ބޮޑު ހިތާމައެއް ނަމަވެސް އަހަރަމެންގެ ބައްޕަ [ގޯޑޮން ބޭންކްސް] އާ ދޭތެރޭ އަހަރަމެން ފަހުރުވެރިވާ ހާލު ބައްޕަގެ އުފާވެރި ހަނދާންތައް އަބަދަށް ހަނދާން ކުރާނަމެވެ." ބޭންކްސްގެ ދަރިއެއް ސްޓޯކް ވެބްސައިޓުގައި ބުނެފައިވެ އެވެ.\nތައިލެންޑު ކޮޅަށް ޖެހި ގޯލުތަކާ އެކު އެމެރިކާއަށް ރެކޯޑެއް


🌟🌟Fathisthari Vaahaka🌟🌟: ފޯންކޯލް - 71 ވަނަ ބައި\nފޯންކޯލް - 71 ވަނަ ބައި\nPosted by ~Fathisthari Vaahaka~ at 5:39 PM\nފުރަތަމަ ވަގުތުވެސް އެ ވާހަކައާއި ބެހޭ ގޮތުން ސުވާލުކުރަން ހިނގައިގަންނަން ނަވީން އުޅުނެވެ. ނަމަވެސް ނަވީން ހުއްޓުވީ އޭނަގެ ދުރުވިސްނޭ ބައްޕަ އަލިމަނިކުއެވެ. ޚާލިދުގެ ފަރާތުން ހުރިހާ ވާހަކައެއް އެނގިފައި އޮތުމުން، ޒިޔާދުމެން ދައްކަމުން ދިޔަ ވާހަކައިގެ ދެން އަންނަ ބައިތަކުގަ ދައްކާނީ ކޮން ވާހަކައެއްކަން އަލިމަނިކުއަށް ރަނގަޅަށް އެނގޭތީއެވެ. މީހަކު ބުނެގެން ނަވީނަށް އެނގުމުގެ ބަދަލުގަ އެކަން ކުރި ދެމީހުންގެ އަނގައިން އެ ވާހަކަ ދައްކާ އަޑު ނަވީނަށް އިވުން ވަރަށް މުހިއްމުކަމަށް އަލިމަނިކުއަށް މާ ކުރިން ގަބޫލުކުރެވިފައި އޮވެމެ، އެގެއަށް އާދެވުނުއިރު އެ ވާހަކަ ދެކެވޭ އަޑު އިވުމަކީ އިއްތިފާގަކަށްވުމަށްވުރެ ބޮޑަށް އަލިމަނިކުއަށް ވީ އެއީ ރަހްމަތެއް ކަމަށެވެ.\nކައިރީގައި ހުރި އޭނަގެ ފިރިހެން ދަރީގެ މޫނަށް އަލިމަނިކު ބަލާލިއެވެ. ނަވީންގެ މޫނުގެ ކުލަވަރުން ހީވަނީ، ލީނާމެން ނޫން އެހެން އެއްވެސް އެއްޗެއް ނަވީނަށް ނުވެސް ފެންނަ ހެންނެވެ. ނަޒަރު ހުރީ އެ ދިމާލަށް ހުއްޓިފައެވެ. ނަވީން އައިއްސަ ހުރި ރުޅީގެ މިންވަރު ވަޒަން ކުރަން އެނގެނީ ނަވީންގެ ކޮލު ކަށިގަނޑަށް އަންނަ ހަރަކާތުންނެވެ. ރުޅިގަދަވެގެން ދެ ދަތްޕިލަ ޖައްސާ ބާރުކޮށްގެން ހުރިކަން އަލިމަނިކުއަށް އެނގުނެވެ. އެ އިވުނު އަޑުތަކަކީ އަލިމަނިކުއަށް އާ ވާހަކަތަކަކަށް ނުވިޔަސް އަލަށް އެ ވާހަކަތައް އިވުނު ނަވީނަށް ވާނެ ގޮތް އަލިމަނިކުއަށް އިހްސާސް ކުރެވުނެވެ.\n"ދަރިފުޅާ...." ނަވީންގެ ކޮނޑުގައި އަތް ބާއްވާލަމުން އަލިމަނިކު ގޮވާލިއެވެ. ބައްޕަ އެބަހުރިކަމުގެ އިހްސާސް ކުރެވުމުން ނަވީންގެ ހަށިގަނޑަށް މަޑުމައިތިރިކަމެއް އައި ނަމަވެސް އަދިވެސް ގެއްލިފައި ތިބި ޒިޔާދުމެނާ ދުރަށް ނަޒަރު އަނބުރާނުލެވުނެވެ. ވިސްނާލާފައި ވަރަށް ބާރަށް ނަވީން ދޮރުލައްޕާލިއެވެ. އެއާއެކު ސިޓިންރޫމް އެ އަޑުން ގުގުމައިގެން ދިޔަ ފަދައެވެ. ޒިޔާދުއާއި ލީނާވެސް ދޮރާއިދިމާލަށް އެނބުރިބަލާލިއެވެ. އެއާއެކު ފުންމައިގެން ތެދުވެވުނެވެ. ޒިޔާދެއް ނޫނެވެ. ލީނާއެވެ. ވަރަށް ސަކަރާތްވީޔޭ ހިތަށްއެރިލެއް ބޮޑުކަމުން ކޮޅަށް ތެދުވަން ކީއްކުރަން ހެއްޔެވެ. އެދިމާލަށް ބަލަހައްޓައިގެން އިންނަންވެސް ނުކެރުނެވެ. މިއަދު މި އޮތީ ފަޟީޙަތްވެފަޔޭ ހިތަށް އަރައި، ލީނާގެ ނިވަލުގައި ބޮނދައިގެންކަހަލަ ގޮތަކަށް އިނދެވުނީ، މަގަތަށް އޭނައަށް ނީނދެވުނުކަން ނަސީބޭ ހިތަށް އަރުވަމުންނެވެ.\nލީނާމެނާއި ދިމާލަށް ނަވީންގެ ފިޔަވަޅުތައް އުފުލެމުން އަންނަތަން ފެނުމުން ލީނާއަށް ގޮތްހުސްވެގެން އެނބުރި ޒިޔާދުއާއި ދިމާލަށްވެސް ބަލާލެވުނެވެ. އެއްއަތުން އަނެއްއަތުގެ އިނގިލިތައް ލުއްސާލަން އުޅޭފަދަ ހަރަކާތްތަކެއް ކުރެވެމުން ދިޔައެވެ. ނަވީންގެ ފަހަތުގައި ހުރެގެން ކަހަލަ ގޮތަކަށް އަންނަ ނަވީންގެ ބައްޕަ އަލިބެގެ މޫނު ފެނުމުން ލީނާގެ ކަންބޮޑުވުން އިތުރުވަމުން ދިޔައެވެ.\n"ކަލޭގެ ގޮތްކުޑަކަން...." ނަވީނަށް އިތުރަކަށް ނުވެސް ބުނެވުނެވެ. ދެ ދަތްޕިލަ ޖައްސާ ބާރުކޮށްގެން ހުރެ ބުނެވުނީ ބުނަން ދުލަށް އައި މިންވަރުން ވަރަށް ކުޑަ މިންވަރެކެވެ. ލީނާއަށް ހީކުރެވުނީ އެއީ ނަވީން ބައްޕަ ހުރުމުން ނުބުނެވުނީ ކަމަށެވެ. އެހެންވިޔަސް އެކަމަށްޓަކައި ޝުކުރު ކުރެވުނެވެ. އެހެން ނޫންނަމަ ނަވީން އޭނައަށް ހަދާލާނީ ކިހިނެއްކަމެއްވެސް މިވަގުތު އޭނަގެ ވިސްނުމަކަށް ނާދެއެވެ.\n"ނަވީން......" ލީނާގެ ދުލުން ބުނެވުނީ މިވަރަށެވެ. ވިދުވަރެއްހާ ހަލުވިކޮށް ލީނާގެ މޫނު ކަނާތްފަރާތަށް އެނބުރިގެން ދިޔައީ ބޮލުގެ އިސްތަށިގަނޑުން ބައެއް ވައިގެ ތެރޭގައި ކޮށްލި ހަރަކާތަކުން ގޮސް މޫނުގެ ވައަތްފަޅި ނިވާވި މަންޒަރާއެކުގައެވެ.\nއާނއެކެވެ. ލީނާގެ ދުލުން ބުނެވުނީ ނަން އެކަންޏެވެ. އިތުރު ލަފުޒެއްވެސް ލީނާގެ އަނގައިން ނުކުތުމުގެ ކުރިން ،ވަރުގަދަ ތަފާލެއްގެ ސިފައިގައި ނަވީންގެ ރުޅި ގޮސް ޖެހުނީ ލީނާގެ ކޯތާފަތްމަތީގައެވެ.\nލީނާއަށް ލިބުނު ސިހުމާއެކު ދެން ތިބި ދެ ފިރިހެނުންނަށްވެސް ސިހުމެއް ލިބިގެން ދިޔައެވެ.\n"ނަވީން....!!!" ނަވީން އެ ކުރި ޙަރަކާތަށް އަލިމަނިކުއަށް ތާއީދު ނުކުރެވުނުކަން އަލިމަނިކުގެ އަޑުން ކިތަންމެ ރަނގަޅަކަށްވެސް އެނގިގެން ދިޔައެވެ.\nނަމަވެސް ނަވީންގެ ލޮލުން އަލިފާންކަނި ބުރަންފަށާފައިވާ ކަހަލައެވެ. ނަވީންއާއި ދިމާލަށް ބަލަން ކެރުނުމީހަކަށް އެތަނުގައި މިވަގުތު ހުރީ އަލިމަނިކުކަމުން އެ މަންޒަރު ފެންނަނީވެސް އަލިމަނިކުއަށް އެކަންޏެވެ.\n"ދަރިފުޅު ދޭ ގެއަށް....." އިތުރު ގޯހެއް ވުމުގެ ކުރިން އަލިމަނިކު ބޭނުންވީ އެތަނުން ނަވީން ފޮނުވާލާށެވެ. މިހުރިހާ ދުވަހު ނަވީން ކުރަމުން އައި ފިކުރާއި ވިސްނުމުގެ އަސްލަކީ ލީނާކަން އެނގުނު ހިސާބުން ފެށިގެން ނަވީން އެހެރީ ހަމައިން ނެއްޓޭވަރަށް ރުޅިއައިސްފައިކަން އަލިމަނިކުއަށް އެނގެއެވެ. އެހެންކަމުން ނަވީންގެ ކޮނޑުގައި ހިފައި އަނބުރާލާފައި ނަވީނަށް ގެއަށް ދިއުމަށް އަލިމަނިކު އެންގިއެވެ.\nނަވީންއަކީ އަދަބާއި އަޚްލާގާއެކު ބޮޑުކޮށްފައި ހުރި ދަރިއެއްކަމުން، ބައްޕަގެ ކުރިމަތީގައި އިތުރު ދެކޮޅު ހެދުމެއް ހަދާކަށް ނަވީން ގަސްތު ނުކުރިއެވެ. އެންމެ ފަހު ފަހަރަށް ލީނާއާއި ދިމާލަށް ލޯ އަޅާލާފައި އެ ދިޔަ ބާރުމިނުގައި ގޮސް އެގެއިން ނުކުމެއްޖެއެވެ.\n"އާއިލާ ކަމަށް ދެކިގެން އަލިބެ ލީނާ ގެންގުޅުނީ. އަހަރެމެން ނުދެން ލީނާއަކަށް ތި ތަރުބިއްޔަތެއް. ލީނާ ހަނދާން ބަހައްޓައްޗޭ ލީނާއަށް ތި ހަލާކުކޮށްލެވުނީ މި ބޭބެގެ ދަރިފުޅުގެ ދިރިއުޅުން. ލީނާއަށް ދިރިއުޅުމެއް ހޯދަދިން ބޭބެގެ ދަރިފުޅުގެ ދިރިއުޅުން." ނަވީން ނިކުމެގެން ދިއުމުން ލީނާއާއި ދިމާލަށް އެނބުރި އަލިމަނިކު ވާހަކަ ދައްކަން ފެށިއެވެ.\n"ތިއީ ކޮން ކުއްޖެއް....؟" އެމީހުން ފެނުނީއްސުރެންވެސް އިސް ޖަހައިގެން ޓީވީއިން ލޯ އަނބުރާނުލާ އިން ޒިޔާދުއަށް މުޚާޠަބްކޮށް އަލިމަނިކު އެއްސެވިއެވެ. އެއީ ކާކުކަން ވަރަށް ރަނގަޅަށް އެނގި ހުރެއެވެ.\n"މިއީ....ޒިޔާދު...." އަލިމަނިކުއަކީ މީހުންގެ އިއްޒަތާއި އިޙްތިރާމް ލިބިގެންވާ މީހެއްކަން އެނގުމުގެ އިތުރުން، ވަގުތާއި ޙާލަތަކީ އަލިމަނިކުއަށްވުރެ އޭނަގެ ބާރުވެރިކަން ދައްކަންވީ ވަގުތު ނޫންކަން ޒިޔާދުއަށް ވިސްނި، ކޮޅަށް ތެދުވެލާފައި ޒިޔާދު ޖަވާބު ދިނެވެ.\n"ޒިޔާދު....އެހެންވަނީ ދޯ؟ ޒިޔާދު ދެން މި ވަގުތު މިތަނުން ދިއުން ރަނގަޅުވާނީ...." ކުޑަކޮށް އެއް ފަރާތަށް ޖެހިލަމުން އަލިމަނިކު މިހެން ބުނެލީ ވަރަށް ސާބިތުކަމާއެކުގައެވެ.\nޒިޔާދުއަކަށް އަލިމަނިކު ކުރިމަތީ އެއްޗެއް ބުނަން އަނގަ ހުޅުވާކަށްވެސް ނުކެރުނެވެ. މަޑުމަޑުން ނުކުމެގެން ދިޔައީއެވެ.\n"ލީނާގެ ތި އަމަލުގެ ސަބަބުން ކިތައް މީހުންގެ ދިރިއުޅުމަށް ތީގެ ނުބައި އަސަރުކޮށްފިކަން ލީނާއަށް އެނގޭތަ؟ " ޒިޔާދު ނުކުމެގެން ދިއުމުން އިރުކޮޅަކު އަނގައިން ނުބުނެ ހުންނަވާފައި މަޑުމައިތިރި އަޑަކުން އަލިމަނިކު އެއްސެވިއެވެ.\nނަވީން ޖެހީއްސުރެ ހުއްޓުމެއް ނެތި ލީނާގެ ލޮލުން ފައިބަމުން ދިޔަ ކަރުނަތައް އަލިމަނިކު ވާހަކަ ދައްކަވަން ފެށިފަހުން އޮހެނީ މާ ގިނައިންނެވެ. ޚާއްޞަކޮށް، މީގެ ކުރިން އަބަދު "ދަރިފުޅު" ގެ ނަމުން މުޚާޠަބް ކުރަމުން އައި ދުލަކުން ލީނާ އޭ ކިޔާފަ ވާހަކަ ދައްކާ އަޑުއިވުމުން ލީނާގެ ހިތަށް ބުނެދޭންވެސް ނޭނގޭ ކަހަލަ އުނދަގޫތަކެއް ވަމުން ދިޔައެވެ.\nއެކަމުގައި އިތުރަށް ދެން އެއްޗެއް ބުނާކަށް އަލިމަނިކު ގަސްތެއް ނުކުރެއްވިއެވެ. އެގެއިން ދިއުމަށް އެނބުރިލެއްވިއެވެ.\n"އަލިބެ....އަޅުގަނޑަށް މަޢާފް...." އަލިމަނިކު ހިންގަވަން އުފުއްލެވި ދެތިން ފިޔަވަޅާއެކު ލީނާއަށް ގޮވާލެވުނެވެ.\nއަލިމަނިކު އެނބުރިފައި ބަލާލިއެވެ. އެއްޗެއް ނުބުނެ އިރުކޮޅަކު ހުންނެވިއެވެ.\n" މަޢާފަށް އެދެން ޖެހެނީ ނަވީންގެ ކިބައިން. ނަވީން އާއި އިނާގެ ކިބައިން. އެދެކުދިން މަޢާފްކޮށްފިއްޔާ އަލިބެވެސް މަޢާފްކުރީކަމަށް ހީކުރޭ." މިހެން ބުނެފައި ދެންވެސް ދެމިގެން ދިޔަ ކުޑަ ހިމޭންކަމަކަށްފަހު އަލިމަނިކުވެސް އެގެއިން ނިކުންނަވައިފިއެވެ.\nއަލިމަނިކު އައިސް ގެއަށް ވަންއިރު، ފެންޑާގައި ހުރި ބޮޑު ގޮނޑިއެއްގައި ނަވީން އިންތަން ފެނުމުން އަލިމަނިކުވެސް އެތާގައި އިށީންނަވައިފިއެވެ. އޭނަގެ ދަރިފުޅުގެ މިވަގުތުގެ ޙާލަށްޓަކައި އޭނަ ހަމްދަރްދީވެއެވެ. އެހެންނަމަވެސް އެ ހާލަތުން ނަވީން ނެރުމަށްޓަކައި ކުރާނެކަމެއް އަދި މިވަގުތު އަލިމަނިކުއަށްވެސް އެނގިއެއް ނުލައްވައެވެ. އޭގެ ބަދަލުގައި ވިސްނެމުން ދިޔައީ މިކަމުގެ ސަބަބުން ދެން ނިކުންނާނެ ނަތީޖާއާއި ދޭތެރޭގައެވެ.\nއެ އާއިލާއާއި ލީނާގެ އާއިލާގެ ދެމެދަށް އަންނާނެ ދުރުކަމާމެދުގައި އޭނައަށް ވިސްނެނީއެވެ. ޚާއްޞަކޮށް ލީނާގެ ބައްޕައަށް މިކަންތައްގަނޑު އެނގުމުން، ލީނާގެ އެ އަމަލަށްޓަކައި ހިތާމަ ކުރައްވާނެވަރު ވިސްނީއެވެ. ލީނާގެ ބައްޕައަކީ ހިތުގެ ބައްޔަށް ފަރުވާ ކުރަމުން އަންނަ ބައިޕާސް ހަދާފައިވާ ބަލިމީހެއްކަމުން، ލީނާގެ ބައްޕައަށްޓަކައިވެސް މި މައްސަލަ ގެންދަން ޖެހޭނީ ވަރަށްވެސް މަޑުމައިތިރިކޮށްކަމުން، އެކަން އެހެން ގެންދާނެ ގޮތަކާއިމެދުގައި ވިސްނެނީއެވެ. އަދި ހަމަ އެހެން މި ކަންތައްތައް އެނގުމުން ނަޖްމާ ބުނާނެ އެއްޗެއް ނޭނގޭތީ އޭގެ ވިސްނުންވެސް އަލިމަނިކުއަށް ވިސްނަން ޖެހިފައި ވެއެވެ.\nނަވީން ކަންތައް ކުރާނެ ގޮތަކީ އެނގޭ ގޮތެއް ނޫނެވެ. ނަވީންގެ ހިތް ދުވަހަކުވެސް ލީނާގެ މައްޗަށް ސާފުވެދާނެކަމާމެދުގައި އޭނައަށް މުޅިން ޝައްކެވެ.\nޚާލިދުގެ ފަރާތުން އޭނައަށް އެނގިފައި އޮތް މިންވަރެއް އެނގިފައި ވާތީ، އޭނަ މިރޭ ނަވީން ގޮވައިގެން ލީނާގެއަށް ދިޔައީވެސް މިކަމާއި ބެހޭ ގޮތުން ޙަގީގަތަކީ ކޮބައިތޯ އޮޅުންފިލުވުމަށް ވާހަކަ ދެއްކުމަށެވެ. އެއްގޮތަކަށްވެސް ވަގުތާއި ޙާލަތު މިގޮތަށް އައިސް މެދުވެރިވާނެކަމަކަށް އަލިމަނިކު ހިއެއް ނުކުރެއެވެ. އޭރު އޭނަ ބޭނުންވީ ހަމަޖެހިލައިގެން ތިބެ ފިނި ހިތަކާއެކު ލީނާއާއި ނަވީން ވާހަކަ ދައްކައިގެން މައްސަލަ ޙައްލު ކުރާށެވެ.\nނަމަވެސް ދެން އެކަމެއް ދުވަހަކުވެސް ވާނެހެނެއް ހިއެއް ނުވެއެވެ.\nމިވިސްނުންތަކުގަ އިނުމުގެ ސަބަބުން އަލިމަނިކުވެސް ނަވީންއަކާއި ވާހަކައެއް ނުދައްކަވައެވެ. ނަވީންވެސް އިނީ އެއްވެސް މީހަކާ ވާހަކަ ދައްކާހިތްވެފައެއްވެސް ނޫނެވެ.\nހަވީރު ބޭރަށް ދިޔަ ނަވީންގެ މަންމަ އައިސް ގެއަށް ވަނީ އެ ދެބަފައިން ހިމޭންކަމުގެ ތެރޭގައި އެގޮތަށް ގެއްލިފައި ތިއްބައެވެ.\nގެއަށް މީހަކު ވަން އަޑަށް އިސް އުފުލާފައި އެ ދިމާލަށް އަލިމަނިކު ބަލާލި ނަމަވެސް ނަވީން އިނީ ކުރިންވެސް އިން ގޮތަށެވެ. އެމީހުން ތިބި ހިސާބަށް ނަޖްމާ އައުމުން، ނަޖްމާ ކޮންމެވެސް ކަމަކާއި ނަޖްމާ ކަންބޮޑުވެފައިވާކަން އަލިމަނިކުއަށް އެނގުނެވެ.\n"ކިހިނެއް ވެގެންތަ މި އުޅެނީ؟" އައިގޮތަށް އައިސް އަލިމަނިކު އިންނެވި ސޯފާގެ އަނެއްކޮޅުގައި އިށީނދެލަމުން ވަރަށް ކަންބޮޑުވެފައި ނަޖްމާ އަހައިފިއެވެ.\n"ކިހިނެއްވީ....؟" މާ ފަރުވާ ކުޑަ ގޮތަކަށް އަލިމަނިކު އަހާލިއެވެ.\n"ދެބަފައިން އެކުގަ ގޮސް ކުރިކަމެއްގަ އަލިމަނިކުއަށް ނޭނގިއެއް ނުހުންނާނެ. ތެދެއް ދަރިފުޅާ...ކިހިނެއްވީ؟ ލީނާ ވަރަކަށް އެބަ ރޮއި. ވީ ކީއްހޭ އެހީމަ ކޮޓަރިއަށް ވަދެ ދޮރުލެއްޕި ގޮތަށް ނުވެސް ނުކުތް. އެގޭގަ އުޅޭ އަންހެންކުއްޖާ ބުނި ނަވީން އާއި ބައްޕަ އެގެއަށް ދިޔަ ވާހަކަ. ކިހިނެއްވީތަ؟" ވެދާނެއޭ ހީވާ ކަހަލަ ކަމެއްވެސް ނަޖްމާގެ ވިސްނުމަކަށް ނައެވެ.\n"ހަމަ އަނގައިން ނުބުނެ އެބަތިބޭ. އަނގައިން ނުބުނަންޏާ ދޭ ލީނާ ހުއްޓުވަން. ނަވީންގެ ކަމަކަށް އެ ވާނީ. މިހާރު ތިއީ ކުޑަކުދިންނެއް ނޫނޭ ތިހެން އުޅޭކަށް..." ވެގެން އުޅެނީ ކިހިނެއްކަން ނަޖްމާއަށް ނުވިސްނޭތީ ނަޖްމާ ވާހަކަ ދެއްކީ އޭނައަށް ތަޖްރިބާކުރެވިފައިވާ ކަންތައްތަކުގެ މައްޗަށް ނިސްބަތްކޮށެވެ. ގެނައި ދެކޮތަޅެއް ހިފައިގެން މިހެން ބުނެފައި ނަޖްމާ ތެދުވެއްޖެއެވެ.\n"ބައްޕާ...އަޅުގަނޑު ގަބޫލެއް ނޫން މީގެ ފަހުން ލީނާ މިގެއަށް ވަންނާކަށް." މަންމަ ބުނި އެއްވެސް އެއްޗެއް އަޑު ނީވި އިނދެފައި ކުއްލިއަކަށް ވިސްނުމުގެ ތެރެއިން ނިކުމެފަ ބުނާ ފަދައކުން ނަވީން މި ބުނި އެއްޗަކުން ނަޖްމާގެ ފިޔަވަޅުތައް ހުއްޓުނެވެ.\n"ކީކޭ ދަރިފުޅު ތިބުނީ...؟" މިހެން އެހީ ނަވީންގެ މަންމަ ނަޖްމާއެވެ.\n"އަޅުގަނޑު ބޭނުމެއް ނޫން މިގެއަށް ލީނާ ވަންނާކަށް." ނަވީން އޭނަ ބުނި އެއްޗެއް ތަކުރާރުކޮށް ބުނެލިއެވެ.\n"އެއީ ކީއްވެ....؟" ނަޖްމާގެ ހިތުގައި ބިރުވެރި އޮއިވަރެއް ހިނގާލިއެވެ.\n"އެއީ މިގެއާއި މި އާއިލާއާއިވެސް އެކަށީގެންވާ މީހެއް ނޫން. މަންމަ އޭނަ ގެންގުޅުނުގޮތުން އެހެންވީ އޭނައަށް." ނަވީން އަބަދުވެސް ބުނާ އެތި މިފަހަރުވެސް ނަވީން ބުނެލިއެވެ.\n"ދަރިފުޅު ތި ދައްކަނީ ކޮން ކަހަލަ ވާހަކައެއް. ތި ދެކުދިން ބޮޑުވާނީ ކޮންއިރަކުންތަ އަޅެ....ކުޑަކުޑަ ކަމެއްވާއިރަށް..." ކުޑައިރުކޮޅަކަށް ނަޖްމާއަށް ބިރުވެރިކަމެއް އިހްސާސް ކުރެވުނު ނަމަވެސް ނަވީން ދެންމެ އެ ބުނި އެއްޗަކުން ނަޖްމާއަށް ހީކުރެވުނީ މިއީ ހަމަ އެހެންޏާވެސް ޖެހޭކަހަލަ މައްސަލައެއް ލީނާ އާއި ނަވީން އާއި ދެމެދުގައި ޖެހެވުނީ ކަމަށެވެ.\nއެދެކުދިންނަކީ ޒުވާން ފުރާވަރަށް އެރީއްސުރެ އެއްގަލަކަށް ނޭރޭ ދެކުދިންކަން ނަޖްމާ ދަނެއެވެ. އަދި ބޮޑަށް އެހެން ވަނީވެސް ލީނާ ނަވީން ދެކެ ލޯބިވާކަން ފާޅުކުރަން އުޅޭތީ އެކަމާއި ނަވީން ނުރުހޭތީކަންވެސް ނަޖްމާ ދަނެއެވެ. އެކަމަކު އެއީ އެ އެންމެންވެސް ދަންނަ ކަމެކެވެ. އެހެންކަމުން މިފަހަރުވެސް ނަޖްމާ އެ ވާހަކަ ނިންމާލީ ވަރަށް އާދައިގެ ފެން ގޮތަކަށެވެ.\n"މަންމައަށް އެނގޭތަ އޭނަ ކުރީ ކީއްކަން؟ އޭނަ އަކީ ...." މަންމަގެ ވާހަކަ މެދުކަނޑާލާފައި ނަވީން ބުނަން އުޅުނެވެ. އެހެންނަމަވެސް ލީނާއަށް މުޚާޠަބް ކުރަން އުޅުނު އެއްޗެއް ހުއްޓާލީ ބައްޕައާއި މަންމަގެ ކުރިމަތީގައި އެކަހަލަ އެއްޗެއް ނުކިޔާން ވެގެންނެވެ.\n"ދަރިފުޅާ....އެއީ ލީނާގެ ވައްތަރެއްނު. އޭނަގެ ލާނެތްކަން އެއީ...އެހާ ބޮޑުކަމެއް...."\n"ކިހާވަރެއްވީމަތަ މަންމައަށް ބޮޑު ކަމަކަށްވާނީ؟ އޭނަ އައްޑުއަށް ގޮސް އިނާމެންގެއަށް ގޮސް ދޮގު ބުހުތާނު ވާހަކަތަކެއް އިނާ ކައިރީ ދައްކާފަ އައިފަހުން އިނާ ފުރައިގެން ދިޔައީ. މަންމައަށް އެނގޭތަ އެކަން؟ އިނާ އަހަންނަކަށް ނުވެސް އަންގާ. ނުވެސް ބުނޭ. ވީ ތަނެއްވެސް ނޭނގެ. އެ އާއިލާ އެއްވެސް މީހަކު އިނާ ހުރި ތަނެއް އަހަރެން ކައިރީ ބުނާކަށް ތައްޔާރެއް ނޫން. ދެން ކިހާ ވަރެއްވީމަ ތަ މަންމައަށް އޭނަ ކުރާ ކަންތައްތައް ބޮޑު ކަމަކށް ވާނީ؟"\nނަޖްމާ ދައްކަން ފެށި ވާހަކައިގެ އަޑު ކެނޑިގެން ދިޔައީ ނަވީންގެ ބަރު އަޑުން އެހެން ދުވަސްތަކަށްވުރެން ކުޑަކޮށް ބާރަށް ދެއްކުނު މި ވާހަކައިގެ އަޑުންނެވެ.\nއެހެންނަމަވެސް ނަވީންގެ އަޑު ކެނޑުނުފަހުން އެކަކުވެސް އަނގައިން ނުބުނެއެވެ. ނަވީން އެ ވާހަކަ ދެއްކިއިރުވެސް އަދި ދައްކައި ނިމުނުއިރުވެސް އަލިމަނިކު އިންނެވީ ބޭރު ދޮރާށްޓާއި ދިމާލަށް ބަލަހައްޓައިގެންކަމުން ، ނަވީން އާއި ނަޖްމާގެ މޫނުގެ ކުލަވަރެއް ނުފެނެއެވެ. ނަޖްމާ އެއްޗެއް ނުބުނެ އިނީ ކީއްވެގެންތޯ އަލިމަނިކު ބަލާލިއެވެ. ނަވީންވެސް ބަލާލީ ނަޖްމާއާއި ދިމާލަށެވެ.\n"މަންމާ....!! ...." ނަވީންގެ އަނގައިން މިއަޑު އިވުނީ ވަރަށް މަޑުމަޑުންނެވެ. ހައިރާންވެ އަންތަރީސްވެފައެވެ.\n"މަންމައަށް ނޭނގޭ ވާހަކައެއް ނޫން ދޯ މި ދެއްކުނީ؟" ހަމަ ކުރީގެ ރާގުގައި މަޑުމަޑުން ނަވީނަށް އަހާލެވުނެވެ. ހައިރާންކަމުގެ އިންތިހާއެވެ.\nނަޖްމާގެ މޫނުމަތިން ފެންނަނީ ، މީގެ އިރުގަނޑެއް ކުރިން ލީނާމެންނަށް ނަވީން އާއި އަލިމަނިކު ފެނުމުން އެމީހުންގެ މޫނުމަތިން ފެނުނު ކުލަވަރެވެ. ހަމަ އެ އަސަރުތަކެވެ.\n"ހައު ކުޑް ޔޫ ޑޫ ދިސް ޓު މީ....؟" ލީނާ އެކުޅުނު ކުޅިގަނޑު އޭނަގެ މަންމައަށް އެނގޭކަމަށް ނަވީންއަށް ޔަގީންވީ ދާދި ފަސޭހައިންނެވެ. އިތުރު ވާހަކައެއް އެ މައުޟޫޢަށް ދައްކަން ނަވީން ބޭނުން ނުވިއެވެ. އިންތަނުން ތެދުވެގެން މަންމަ ނުފެންނަ ހިސާބަށް ދާން ނަވީން ހިނގައިގަތެވެ.\n"ނަވީން...." ނަވީން ހިނގައިގަތުމުން އަލިމަނިކު ނަވީން ހުއްޓުވިއެވެ.\n"ބައްޕައަށް ހީވަނީ ދަރިފުޅަށް ހުރިހާ އެއްޗެއް އޮޅުންފިލަންވީ ވަގުތު އައިސްޖެހުނީހެން....މަންމައާއި ވާހަކަ ދައްކައި އޮޅުންފިލުވައިގެން ދަރިފުޅު ދިޔައްޔާ މުސްތަގްބަލަށްވެސް ރަނގަޅުވާނީ....އާދޭ...." މި ވަގުތަކީ އެކަމަށް އެންމެ އެކަށީގެންވާ ވަގުތުކަމަށް އަލިމަނިކު ނިންމިއެވެ. އެހެންނަމަވެސް ނަޖްމާއަށް ލިބެމުން ދިޔައީ އިތުރު ނުތަނަވަސް ކަމެކެވެ.\n"ކޮން ވާހަކައެއް ދައްކަން؟ ނަވީންއަށް އިތުރަށް އޮޅުންފިލުވައިދޭން ޖެހޭ އެއްޗެއް ނޯންނާނެ." ނުރުހުމާއެކު އަނެއްފަރާތަށް މޫނު އަނބުރާލަމުން ނަޖްމާ ބުނެލިއެވެ.\nބައްޕަ ގޮވާލެއްވުމުން މަޑުކޮށްގެން ބަލަހައްޓައިގެން ހުރި ނަވީން ހަމަ އެހުރި ގޮތަށް ހުރީއެވެ.\n"އަހަރެން ކިޔައިދޭންވީތަ ހުރިހާ ވާހަކައެއް. ؟ ނޫނީ ނަޖްމާ ކިޔައިދޭނީތަ؟" ހިމޭން އަޑަކުން ވިޔަސް ނަޖްމާގެ މައްޗަށް އަލިމަނިކު އެ ކުރެއްވީ މަޖްބޫރެކެވެ. ނަވީންއަށްވެސް އެކަން އެނގިއްޖެއެވެ. އޭނަ އާއި މަންމަ އާއި ދޭތެރޭ އުފެދުނު ކިލަނބުކަން އޭނަ ހީކުރި ވަރަށްވުރެ ހަޑިކަމަށް ނަވީންއަށް ޝައްކު ވިއެވެ.\n"ނަވީންއަށް ހުރިހާ އެއްޗެއް އޮޅުންފިލުވައިދީ ނަޖްމާ އަމިއްލައަށް. އެހެންނޫނީ...." އަލިމަނިކު އަނެއްކާވެސް ބުނުއްވިއެވެ.\n"ކޮން ގޮތަކަށްތަ އަލިމަނިކު ތި ވާހަކަ ދައްކަވަނީ...؟" ބޮޑުވެފަ ހުރި ފިރިހެން ދަރިއަކު ކުރިމަތީގަ ބަހައްޓައިގެން އެ ދަރިފުޅުގެ މަންމަ އާއި އެގޮތަށް އަލިމަނިކު މުޚާޠަބް ކުރުމުން ނަޖްމާ އެއްގޮތަކަށްވެސް ހިތްހަމައެއް ނުޖެހުނެވެ.\n"މާ ލަސްވެސް ވެއްޖެ މިގޮތަށް ވާހަކަ ދައްކަން. މިގޭތެރޭގައި މި ހުރިހާ ކަމެއް މިހެން ހިނގަމުން ދާއިރުވެސް، އަހަރެން މި ހުންނަނީ އަޅާނުލާ. މިދިޔަ 38 އަހަރު މިވީ އެގޮތަށް. ފުރަތަމަ ދުވަހުވެސް ހުއްޓުވުނު ނަމަ އަހަރެންގެ ދަރިފުޅުގެ ދިރިއުޅުން އަހަރެންގެ ދިރިއުޅުމެކޭ އެއްފަދައިން އަލިފާނަށް ނުލެވޭނެ....ނަވީންއަކީ ބޮޑުވެފަ ހުރި ދަރިއެއް. އޮޅުންފިލުވަނުދޭންވީ އެއްވެސް ސަބަބެއް ނެތް. ހުރިހާ އެއްޗެއް ސާފުސާފުކޮށް ކިޔައިދީ. އެހެން ނޫނީ ނަތީޖާ ރަނގަޅެއް ނުވާނެ."\nބައްޕަގެ އަޑު ފުރަތަމަ ފަހަރަށް އެހާ ބާރަށް އިވުމުން ނަވީން އަށް ކަންބޮޑުވުމެއް ލިބުނެވެ. އަނެއްކޮޅުން އަލިމަނިކު އާއި ކައިވެނިކޮށްގެން މިވީ 39 އަހަރުތެރޭގައި ދުވަހަކުވެސް އެފަދަ ގޮތަކަށް އޭނައާއި ވާހަކަ ދައްކާފައި ނުވާތީ، ނަޖްމާގެ ހިތް ބިރުން ވިރިއްޖެ ކަހަލައެވެ.\nkuruhen heevee..but okay....reethi varah\naneh bai when ??\nneyvaa hifahahtalaigen innan jehunee...maa kiyaa hithun ineema kanneyge maa kuru henves heevey...sofa ur the best ingey....heevanee hama ethanuga hurevunuhen..ehaaves sifa kurunthah furihama..ai sofa enme special kamakee....jxt want say dat u r simply the best..:) good luck dear\nvaaaahaka varahh reeeeethi !! :) <3\nvvvvv nice.. upload next episode soonnn...\nWOOOOOOOOOOOOOOOOOOOOOOOOOOOOOOOOOOOOOOOWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWWW.. jUST HAMA WOW. Haaadha salhiyey.maa kuruhen heevee.avahah eneh bai genesdhechchey.good luck\nHabeyyysssssss.....mivareh hama nei.Super.Excellent.dhen keekey bunaanee.Leena moonumatheega ledi iru v.salhi.filmeh balan indhevunuhen heevaneee.OMG hama.\nNo story is like this story. U r the strangest but most amazing dhivehi writer ever. Lov u for that.when is next part ??\nSofa.... dhen thihen nuhadhabala!!!!!\nހާދަ ރީއްޗޭ... ކިޔާ ހިތުން އިންދާ ނިމުނީ.... ދެން ވާ ގޮތް ކިޔާނުލާ ހަމަ ނިދިވެސް ނުލިބޭނެކަން ޔަގީން.... ނަޖްމާއާ އިނާގެ އޮތް "ގުޅުމުގެ" ވާހަކަ އެނގުނީމަ ނަވީން ކަންތައް ކުރާނީ ކިހިނެއްބާއޭ ހިތަށް އަރާ ހިތުގަ ސުވާލު ފުނި ޖެހިއްޖެ.... ސޮފާ، އަވަހަށް އަނެއްބައި ގެނެސްދެއްޗޭ... އިންތިޒާރު ކުރަނީ ކެތްތެރި ކަމެއް ނެތި އިނގޭ....\nhaadha kurey dhen kiyakiyaa indhaa enimunee dhen faharakun thankolheh dhigukohlabala ingey plsssssssssssssssssssssss\nSheela: big time dho.yageen naveen falhaigen dhaane mifaharu.hihihihih hehehehe hihihihi leena ah libunu landu...hohoho heheheheh hihihih...hama hini annaneee..sofa aneh bai avas avas. v.urgent\nvvvvv interesting, plx upload next part soon\nvarah salhi. dhen muraasil ga update nuvaanetha? anehbai kiyaahithun keth madhu vefa..... . . .\nvarah reethi. waiting for next part\nSofaa.kihineh thi hedhy.haadha hevvayey.hama hiy huttuvaafa nimaaly.aneh bai miadhu genesdheebala avahah.\nhaadha furihamayey.mivareh hama nei.thanks soff (saky)\nSaharo: haadha nurakkaa hisaabakahedhiyaee dho? Naveen leena gaiga jehithan varah varahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarah varah varahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarah varahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarah varahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarah varahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarah varahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarah varahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarah varahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarah varahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarah varahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarah varahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarah varahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarah SALHI hama. Overall koh mi bai varah varahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarah varahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarah varahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarahvarah fakkaa.aneh baives mi gothah genesdhecchey THARIYAAAAAAAAA\nMiadhu aneh bai libeyne dho? Thnks\nSheela: kobaatha sofa..\nGood thing u have put FB share button.Thanks.\nvarah shuguverikamaa ekukiyaa levijje, ehaame kehves madhuvejje dhen oiy bayah.. avas kohdhechey ingey..\nneeno : hardly waiting472. fathihuge thariyaa haadha molhey dhw. bust kolligoiy ves ehaa salhi.\nvarah salhi mi part,,,but why aren't u replying to any of these msgs..\nފޯންކޯލް - 83 ވަނަ ބައި (އެންމެ ފަހު ބައި)\nފޯންކޯލް - 82 ވަނަ ބައި\nފޯން ކޯލް - 81 ވަނަ ބައި\nފޯންކޯލް - 80 ވަނަ ބައި\nފޯންކޯލް - 79 ވަނަ ބައި\nފޯންކޯލް - 77 ވަނަ ބައި\nފޯންކޯލް - 76 ވަނަ ބައި\nފޯންކޯލް - 75 ވަނަ ބައި\nފޯންކޯލް - 74 ވަނަ ބައި\nފޯންކޯލް - 73 ވަނަ ބައި\nފޯންކޯލް - 72 ވަނަ ބައި


Dharifulhaa behi inzaaru dhin kamah thuhumathukuraa bappa dhookollaifi | Mihaaru\nބައްޕައާ ބެހުނު ކަމަށް ތުހުމަތު ކުރެވޭ މީހާ މަގުމައްޗަށް ނެރެ އަނިޔާކޮށްފައި. --ފޮޓޯ/ސޯޝަލްމީޑިއާ\nދަރިފުޅާ ބެހި އިންޒާރުދިން ކަމަށް ތުހުމަތުކުރާ ބައްޕަ ދޫކޮށްލައިފި!\n26 ޖެނުއަރީ 2020 - 11:07 22 comments\nއުމުރުން 12 އަހަރުގެ އަންހެން ދަރިފުޅަށް އެކި ފަހަރު މަތިން ޖިންސީ ގޯނާކޮށް، އާއިލާގެ މެމްބަރުން މަރާލާނެ ކަމުގެ އިންޒާރު ދިން ކަމުގެ ތުހުމަތާ އެކު މިދިޔަ ބުރާސްފަތިދުވަހުގެ ރޭ އަނިޔާކޮށް، ފުލުހުންނާ ހަވާލުކުރި ބައްޕަ ދޫކޮށްލައިފި އެވެ.\nމަސްތުވެގެން ހުރެ ބައްޕަ ކުރި އަނިޔާތައް ރޮމުން ކިޔައިދޭ އޯޑިއޯއެއް ސޯޝަލް މީޑިއާގައި ލީކްކޮށްލުމާ އެކު ވިލިމާލޭގެ ބަޔަކު ނުކުމެ އޭނާ މަގުމައްޗަށް ނެރެ އަނިޔާކުރީ އެވެ. އެކަން ހުއްޓުވައި އޭނާ އަށް ފަރުވާދޭން ވިލިމާލެ ހޮސްޕިޓަލަށް ފުލުހުން ގެންދިއުމުން އާއްމުންގެ ބަޔަކު ވަނީ އެތަނަށް ގާ އުކައި ހޮސްޕިޓަލުގެ ބިއްލޫރިގަނޑެއް ވެސް ތަޅާލައިފަ އެވެ.\nއަނިޔާ ލިބުނު ކުއްޖާގެ ވާހަކަ އިން އާންމުން ރުޅިގަދަވެ، ކުއްޖާގެ ބައްޕަ ފުލުހުންނާ ހަވާލުކުރި ނަމަވެސް "މިހާރު" އަށް އެނގިފައިވާ ގޮތުގައި އޭނާ ހައްޔަރެއް ނުކުރެ އެވެ. ވިލިމާލެ ޕޮލިސް ސްޓޭޝަނަށް ގެންދިޔަ އެ މިހާ ވަނީ ހަމަ އެރޭ ދޫކޮށްލައިފަ އެވެ.\nއެކަމަކު، އެ މައްސަލަ ފުލުހުން އަންނަނީ ތަހުގީގު ކުރަމުންނެވެ.\nDharifulhaa behi maruge inzaaru dhin kamah thuhumathu kurevey bappa aku fuluhunna havaalu koffi\nމަންމަ އާއި ދޮންތަ މަރާލާނެ ކަމުގެ އިންޒާރު ދީ ތަކުރާރުކޮށް ދަރިފުޅާ ބެހުނު ކަމަށް ތުހުމަތުކުރާ ބައްޕަ ހައްޔަރު ނުކުރި ސަބަބާ ގުޅޭ ގޮތުން ފުލުހުން އަދި އެއްޗެއް ނުބުނެ އެވެ.\nޖިންސީ ގޯނާގެ މިފަދަ ބައެއް ކޭސްތަކުގައި ފިޔަވަޅު އެޅުން ލަސްވުމުގެ ކަންބޮޑުވުން އިންތިހާ އަށް އެބައޮތެވެ. ދިފާއުގައި މުއައްސަސާތަކުން ބުނަމުން އަންނަނީ، ރިޕޯޓްކުރުން ލަސްވުމުން، ހެކި ހޯދައި ވަގުތުން މީހާ ހައްޔަރުކުރުމާއި ތަހުގީގުކޮށް ދައުވާ އުފުލުމުގައި ދަތިތަކެއް ހުންނަ ކަމަށާއި އެ ކަންކަމަށް ހައްލު ހޯދުމުގެ މަސައްކަތް ފަށާފައިވާ ކަމަށެވެ.\nޖިނާއީ އިޖުރާއާތުގެ ގާނޫނުގައި އޮންނަނީ ކުށެއްގެ ތުހުމަތުގައި މީހަކު ހައްޔަރުކޮށް އެ މީހަކު ބަންދުގައި ބަހައްޓަން ކޯޓުން އަމުރުކޮށްފި ނަމަ އެ މީހެއްގެ މައްޗަށް ޕްރޮސިކިއުޓާ ޖެނެރަލް 30 ދުވަހުގެ ތެރޭގައި ދައުވާ އުފުލަން ޖެހޭނެ ކަމަށެވެ. ކޯޓަށް ހާޒިރުކުރި ނަމަވެސް ބަންދުގެ މުއްދަތު އިތުރު ނުކޮށް ދޫކޮށްލައިފި މީހެއްގެ މައްޗަށް 45 ދުވަހުގެ ތެރޭގައި ދައުވާކުރަން ޖެހެ އެވެ. ޖިނާއީ ބޮޑެތި ކުށްތައް ކަމަށް ގާނޫނުގައި ބުނާ ކުށެއް ކުރާ މީހެއްގެ މައްޗަށް ހެކި ހޯދަން މި މުއްދަތު އެކަށީގެން ނުވާ ކަމަށް ފެނިއްޖެ ހިނދެއްގައި ވެސް ދައުވާކުރުމަށް އިތުރު 45 ދުވަހަށް ވުރެ އިތުރަށް ފުރުސަތު ނުލިބޭނެ ކަމަށް ގާނޫނުގައި އޮވެ އެވެ. އެހެންވެ ހެކި ހޯދުން އުނދަގޫ ކޭސްތަކުގައި، ތުހުމަތުކުރެވޭ މީހާ ހައްޔަރުކުރުމުން އެކަށީގެންވާ ހެކި ނުލިބި ކުށުން ބަރިއްޔަވާން ފުރުސަތު ބޮޑުވެ އެވެ. ހައްޔަރު ނުކޮށް ހުންނަ ނަމަ އެ މީހެއްގެ މައްޗަށް ހެކި ހޯދަން ވަގުތު ލިބެ އެވެ.\nބައްޕަގެ ޖިންސީ ގޯނާގެ ޝިކާރައަކަށް ވި ކަަމަށް ބުނެ އެ އޯޑިއޯގައި، 12 އަހަރުގެ ކުއްޖާ ކިޔައިދިން ގޮތުގައި މަސްތުވާތަކެތި ބޭނުންކުރާ ބައްޕަ ފުރަތަމަ އޭނާ އަށް ޖިންސީ ގޯނާކުރީ ފަޅު ގޯއްޗަކަށް ގެންގޮސްގެންނެވެ. އެކަން ސިއްރުކޮށްފައި ބޭއްވުމަށާއި އެހެން ނޫން ނަމަ މަންމަ އާއި އެ ކުއްޖާގެ ދޮންތަ މަރާލާނެ ކަމުގެ އިންޒާރު ދިން ކަމަށް އޯޑިއޯގައި ބުނެ އެވެ.\nމަސްތުވެގެން ހުރެ އެކި ފަހަރު މަތިން ގެއަށް އައިސް މީހުން ނޫޅޭ ވަގުތުގައި، ޖިންސީގޯނާ ކުރި ކަމަށް ވެސް އެ ކުއްޖާ ބުންޏެވެ. އެ ވާހަކަތައް އާއިލާގެ އިތުރުން ވެސް އެހެން އެއްވެސް މީހެއްގެ ގާތުގައި ނުބުނަން ބިރު ދެއްކި ކަމަށް އެ ކުއްޖާ ބުނެ އެވެ.\nޖިސްމާނީ ގޮތުންނާއި ނަފްސާނީ ގޮތުން ބައްޕަގެ ފަރާތުން ލިބުނު އަނިޔާތަކާ ގުޅިގެން ނޭނގި ހުއްޓައި ބޮޑުކަމު ދެވުން ފަދަ ސިއްހީ މައްސަލަތަކާ ކުރިމަތިލާން ޖެހިފައިވާ ކަމަށް ވެސް ކުއްޖާ ބުނެ އެވެ.\nޖިންސީ އަނިޔާގެ ގިނަ މައްސަލަތަކެއް މި ދުވަސްވަރު ފެންމަތިވެ، އެ ވާހަކަތައް ކިޔައިދެމުން އަންނަނީ ގއ. ކަނޑުހުޅުދޫގައި އުމުރުން ދެ އަހަރު ނުފުރޭ އަންހެން ކުއްޖަކަށް އެ ކުއްޖާގެ ކާފަ އާއި މުނި ކާފަގެ ފަރާތުން ލިބުނު އަނިޔާތައް ފެންމަތިވެ، އެކަމުގައި ހުރި އެތައް އިހުމާލެއް ފަޅާއަރާފައި ވަނިކޮށެވެ.\nއިތުރު ލިޔުންތައް ކުށްކުރުން ފުލުހުން ވިލިމާލެ ކުޑަކުދިންނަށް އަނިޔާކުރުން ރޭޕް ޖިންސީ އަނިޔާ ކުދިންނަށް ޖިންސީ ގޯނާކުރުން ޖިންސީ ގޯނާކުރުން ކުޑަކުދިން ކުޑަކުދިންގެ ހައްގުތައް\nއިންޑިއާގެ ތަރިން ރާއްޖެ އަންނާތީ ފާޑުކިޔަނީ


މިއީ ރިޒްޤް ތަނަވަސްވެ ޢާއިލީ މައްސަލަތައް ޙައްލުކުރެވި އުފާވެރިކަން ލިބެން މަގުފަހިވާ ކަމެއް!\nޢާއިލާއަށް ރިޒްޤް ތަނަވަސްވުމަށް އެދޭނަމަ ނިކަން ދުވާލަކު އެންމެ ފަހަރަކު ނަމަވެސް ޢާއިލާގެ އެންމެން އެކުގައި އެއްމޭޒުކައިރީގައި ތިބެގެން ބިސްމިﷲ ކިޔައިގެން ކާން އާދަކޮށްބަލާށެވެ! ލައްވަވާ ބަރަކާތާއި ރަޙްމަތް ފެނިގެންދާނެއެވެ.\nކެއުމަސްފަހު ﷲ ތަޢާލާއަށް ޙަމްދުކޮށް އެކަމުގެ ނަމޫނާ ދަރިންނަށް ދައްކާށެވެ! އެކަމުގެ ސަބަބުން ދަރިންގެ ކިބައިގައި އެ ރަނގަޅުއާދަ ހަރުލާނެއެވެ. އަދި އެކުދިން ބޮޑެތިވެ ކައިވެނިކޮށް ލިބޭ ދަރިންނަށްވެސް އެ އާދަ ދަސްކޮށްދޭނެއެވެ.\nބިސްމިﷲ ކިޔައި ކާންފަށަނީވެސް އަދި ކައި ނިމުމުން ދެއްވެވި ރިޒްޤަށް ޝުކުރުވެރިވެ ޙަމްދުކުރަނީވެސް ރިޒްޤް ދެއްވަވަނީ ﷲ ތަޢާލާ ކަމުގައިވާތީއެވެ. ރިޒްޤް އިތުރުވުމަށް އެދޭ މީހާއަށް އޮތީ ދއްވެވި ރިޒްޤަށް ޝުކުރުވެރިވުމެވެ.\nމިއީ ވަރަށް ގިނަ ޢާއިލާތަކަކުން ފަރުވާކުޑަކޮށްލައި އަޅައިނުލައި ދޫކޮށްލާފައިވާ ކަމެކެވެ. މަސައްކަތް ބުރަކަން ބަހަނާއަކަށް ދައްކާ ކަމެކެވެ. ނަމަވެސް މިއީ ކިތަންމެ މަސައްކަތްބުރަނަމަވެސް ކޮންމެހެން ކުރަންޖެހޭނެ ކަމެކެވެ.\nދުވާލަކު އެންމެ ފަހަރަކުވެސް ޢާއިލާގެ އެންމެން އެކުގައި އެއް މޭޒުގައި ކާނަމަ އެންމެން ބައްދަލުވާނެއެވެ. ކަންކަމަށް މަޝްވަރާކުރުމުގެ ފުރުޞަތު ބޮޑުވެގެންދާނެއެވެ. ޚިޔާލުތަފާތުވުންތައް ނައްތާލައި ޢާއިލީ ގުޅުން ބަދަހިކުރުމުގެ ފުރުޞަތު ބޮޑުވެގެންދާނެއެވެ. މިއީ ތަޖުރިބާއިން ޔަޤީންކުރެވޭ ކަންކަމެވެ!\nވީމާ ރިޒްޤް ތަނަވަސްވުމަށާއި ޢާއިލާގެ ގުޅުން ބަދަހިވުމަށް އެދޭނަމަ މަދުވެގެން ދުވާލަކު އެންމެ ފަހަރަކު ނަމަވެސް އެންމެން އެއް މޭޒުދޮށުގައި ތިބެ ކެއުމަކީ ވަރަށް ބޭނުންތެރިކަމެކެވެ.


MRM siyaasee party ehge gothugai registry kurumuge hudhdha dheefi - vNews.mv\nއެމްއާރްއެމް އުފެއްދުމުގެ ޖަލްސާގެ ތެރެއިން - ވީފޮޓޯ : އަހުމަދު ޝުރާއު\nއެމްއާރުއެމް ސިޔާސީ ޕާޓީއެއްގެ ގޮތުގައި ރަޖިސްޓްރީ ކުރުމުގެ ހުއްދަ ދީފި\nޙައްވާ މިންހާ Male' | 20 November 2019, 13:31\nމޯލްޑިވްސް ރިފޯމް މޫވްމަންޓް (އެމްއާރުއެމް) ސިޔާސީ ޕާޓީއެއްގެ ގޮތުގައި ރަޖިސްޓްރީ ކުރުމުގެ ހުއްދަ އިލެކްޝަންސް ކޮމިޝަނުން ދީފިއެވެ.\nއެކޮމިޝަނުން ކޮށްފައިވާ ޓުވީޓެއްގައި ބުނެފައިވަނީ އެމްއާރުއެމް ސިޔާސީ ޕާޓީއެއްގެ ގޮތުގައި ރަޖިސްޓްރީ ކޮށްދިނުމަށް ނިންމާފައިވާ ކަމަށާއި، ރަޖިސްޓްރީ ސެޓްފިކެޓު ހަވާލުކުރުން އޮންނާނީ މިމަހުގެ 25 ވަނަ ދުވަހު ކަމަށެވެ.\nކުރީގެ ރައީސް މައުމޫން އަބްދުލްގައްޔޫމް އިސްކޮށް ހުންނަވައި އުފައްދަވާފައިވާ އެމްއާރުއެމްގެ އިންތިގާލީ ރައީސަކީވެސް ރައީސް މައުމޫނެވެ. އެމަގާމަށް ކުރިމަތިލެއްވީވެސް އެމަނިކުފާނު އެކަންޏެވެ. އެމަގާމަށް ރައީސް މައުމޫން އައްޔަނުކުރުމަށް ނެގި ފެންނަ ނުފެއްނަ ވޯޓު ނަގާފައިވަނީ ޕާޓީ އުފެއްދުމަށް ބޭއްވި ޖަލްސާގައެވެ. އެޕާޓީ މަސައްކަތް ފުރަތަމަ ފެށިގެން އައީވެސް މައުމޫން ރިފޯމް މޫވްމަންޓްގެ ނަމުގައެވެ.\nއެމްއާރުއެމް އުފެއްދުމުގެ ޖަލްސާއަށް މިމަހުގެ 8 ވަނަ ދުވަހުގެރޭގެ 8:00 އަށް ކިޔައި ގާނޫނީ އަދަދު ހަމަނުވެގެން ޖަލްސާ ނުފެށި ތިބުމަށްފަހު ދެގަޑިއިރު ފަހުން ޖަލްސާ ފެށުނީ އެރޭ 10:00 ވެސް ވީފަހުންނެވެ. އެޖަލްސާ މެންދަމު 2:15 ވީއިރު ވެސް ދަރުބާރުގޭގައި ވަނީ ކުރިއަށް ގެންގޮސްފައެވެ.\nޕާޓީ އުފައްދާ، ރަޖިސްޓްރީ ކުރުމުގެ މަސައްކަތާ ހަމައަށް ގޮސްފައި މިވަނީ އެކަން ކުރުމަށް މަސައްކަތް ކުރާތާ ގިނަ ދުވަސްތަކެއްވީ ފަހުންނެވެ.\nއެމްއާރުއެމްގެ ނަމުގައި ރައީސް މައުމޫން ޕާޓީއެއް އުފައްދަވާއިރު މިއީ އެމަނިކުފާނު އިސްވެ އުފައްދަވާ ތިންވަނަ ސިޔާސީ ޕާޓީއެވެ. އެންމެ ފުރަަތަމަ އުފެއްދެވި ޑީއާރުޕީ ދޫކުރައްވައި ވަޑައިގަތީ އޭރު ލީޑަރަކަށް ހުންނެވި އަހުމަދު ތަސްމީން އަލީއާއި ދެބޭފުޅުންގެ މެދުގައި އުފެދުނު ޚިޔާލުތަފާތުވުންތަކެއްގެ ތެރެއިންނެވެ. އޭގެ ފަހުން ޕީޕީއެމް އުފައްދަވައިގެން އުޅުއްވަނިކޮށް، އެމަނިކުފާނުގެ ކޮއްކޯފުޅު އަދި ކުރީގެ ރައީސް ޔާމީން ވަނީ ކޯޓު މެދުވެރިކޮށް ޕާޓީގެ ބާރުތައް ނަންގަވާފައެވެ.\nއިލެކްޝަންސް ކޮމިޝަން އެމްއާރުއެމް ސިޔާސީ


BREAKING | Paradise Resort In Bali Meehaku Male' Nugenevi Gina Iru Thakeh - Vaguthu\nމާލެ އަތޮޅުގައި ހިންގާ ޕެރެޑައިސް އައިލޭންޑް ރިސޯޓުން ބަލި މީހަކު، ފަރުވާއަށް މާލެ ނުގެނެވި ގިނައިރުތަކެއް ވެފައިވާކަމުގެ މަޢުލޫމާތު ލިބިއްޖެއެވެ.\n"ވަގުތު" އަށް މަޢުލޫމާތު ލިބިފައިވާ ގޮތުގައި އެ ރިސޯޓުން ހާލު ދެރަވެގެން ފަރުވާއަށް މާލެ ނުގެނެވި ވަނީ، ރިސޯޓުގައި މަސައްކަތްކުރަމުންދާ ދިވެހި މުވައްޒަފެކެވެ.\nއެނގިފައިވާ ގޮތުގައި އޭނާގެ ފައިގެ ހުޅު ވަނީ ނެއްޓިފައެވެ. ނަމަވެސް އެކަމަށް ރިސޯޓުގެ ކްލިނިކުން ފަރުވާ ދެވެން ނެތްއިރު، ފަރުވާއަށް މާލެ ނުގެނެވި ދޮޅުގަޑިއިރު ވެފައިވާ ކަމަށް މަޢުލޫމާތު ލިބެއެވެ.\nއެ ރިސޯޓުން މަޢުލޫމާތު ދިން ފަރާތަކުން ބުނެފައިވާގޮތުގައި އޭނާ މާލެ ފޮނުވުމަށް، ކަމާއި ބެހޭ އިދާރާތަކާއި މަޝްވަރާ ކުރާތާ ގިނައިރުތަކެއް ވެފައިވާ ކަމަށެވެ. ނަމަވެސް އަދިވެސް އޭނާ މާލެ ގެނެވޭނެ ގޮތުގެ އިންތިޒާމެއް ހަމަޖެހިފައި ނުވާކަމަށް އޭނާ ބުނެފައި ވެއެވެ. މަޢުލޫމާތުދިން ފަރާތުން ބުނެފައިވަނީ، "އެއްވެސް މިނިސްޓްރީއެއްގެ ޚަބަރެއް ފަހުން ނުވާ" ކަމަށެވެ.\nމިކަމާއި ގުޅޭގޮތުން ޕެރެޑައިސް ރިސޯޓުން މަޢުލޫމާތު ދިން ފަރާތުން ބުނި ގޮތުގައި، އެންމެ ފުރަތަމަ ކަމާއި ބެހޭ ފަރާތްތަކަށް ގުޅުމުން، "ރިސޯޓުތަކުން މާލެއަށް މީހުން ގެންދިއުން މަނާ ކަމަށް" އަންގާފައިވާ ކަމަށެވެ.\nއެޗްޕީއޭ އިން "ވަގުތު" އަށް މަޢުލޫމާތު ދީފައިވާ ގޮތުގައި ހާލު ސީރިޔަސް ނަމަ މާލެ ގެނައުމަށް ހުއްދަދޭނެ ކަމަށާއި، ހުއްދަ ނުހިފަހައްޓާނެ ކަމަށެވެ.\nކޮވިޑް-19 އާއި ގުޅިގެން ރާއްޖޭ ހުރިހާ ރިސޯޓެއް ވަނީ ފުރަބަންދުކޮށްފައެވެ. މި އެންގުމާއެކު ރިސޯޓްތަކަށް އަރައި ފޭބުން މަނާކޮށްފައި ވާއިރު، ގިނަ އަދަދެއްގެ މުވައްޒަފުން އަނބުރާ ރަށަށް ނުދެވި ރިސޯޓުތަކުގައި ތާށިވެފައި އެބަތިއްބެވެ.\nއޭޕްރީލް 7, 2020 16:41\nކޮވިޑު ޖެހިފަ އޮތް މީހެއްތަ.؟\nއޭޕްރީލް 9, 2020 00:32\nސަރުކާރު މިހާރު އޮތީ ބޮލުން ކަޓުވާ މޫސުމީގަ އެޗްޕީއޭ ބޮލައްޖެހުން\nއޭޕްރީލް 7, 2020 16:44\nޝަިނީ... ފައިގެ ހުޅު ނެއްޓޭތަ ކޮވިޑު ޖެހުނީމަ..؟\nއޭޕްރީލް 7, 2020 18:02\nއަހުމަދާ..ފައިގެ ހުޅުނެއްޓުމަކީ ބަލިވުމެއް ނޫން.. އެއީ ޒަހަމްވުން ނުވަތަ އަނިޔާއެއްވުން.. ދިވެހި ބަސް ދަސްކޮއްބަލަ.\nއޭޕްރީލް 7, 2020 18:10\nކޮވިޑުޖެހުނުވާހަ ކަ ލިއުމުގެއެއްވެސްހިސާބަ ކުން ނުފެނުނު ހުޅުންނެއްޓިގެންއުޅޭވާހަ ކަދޯއޮތީ އެޗްޕީއޭ އަށްގުޅަނީ ހަމައެ ކަނި ކޮވިޑުޖެހިގެނެއްނޫން


Dhuvaafaru bandharugai sifaige manavaereh bandharu kohffi – Iru\nދުވާފަރު ބަނދަރުގައި ސިފައިންގެ މަނަވަރެއް ބަނދަރުކޮށްފި\nރ. ދުވާފަރު ބަނދަރުގައި ސިފައިންގެ މަނަވަރެއް ބަނދަރުކޮށްފިއެވެ.\nއެ މަނަވަރު ބަނދަރުކުރީ ‘އޮޕަރޭޝަނެއްގައި ކަމަށް’ ސޯޝަަލް މީޑިއާގައި ހަބަރު ފެތުރުނުނަމަވެސް އެކަން އަދި ކަށަވަރެއް ނުކުރެވެއެވެ.\nއެރަށު ކައުންސިލްގެ ރައީސް އިބްރާހިމް ނަސީރު ވިދާޅުވީ އޭނާ މިވަގުތު ދަތުރުކުރަމުން ގެންދަނީ މާލެއިން ދުވާފަރަށްކަމަށެވެ. ސިފައިންގެ މަނަވަރެއް ދުވާފަރު ބަދަރުގައި އޮތްކަން އޭނާވެސް ޔަގީންކޮށްދެއްވިއެވެ.\nކައުންސިލްގެ މެންބަރު މުހައްމަދު ޖަމީލް ވިދާޅުވީ ބަނދަރުގައި މަނަވަރެއް އޮތްއިރު ސިފައިން އޮޕަރޭޝަނެއް ނުފެށި ނަމަވެސް، ރ. މަޑުއްވާރީގައި އޮޕަރޭޝަން ފެށިއިރު އެއަތޮޅުގެ ބައެއް ރަށްރަށުގައި ވެސް އޮޕަރޭޝަން ހިންގަން ޖެހިދާނެކަަމަށް ބުނެފައިވާކަމަށެވެ.\n“ނަމަވެސް ސީދާ ދުވާފަރުގައި ހިންގާނެ ވާހަކައެއް ނުބުނޭ،” ކައުންސިލަރު ވިދާޅުވިއެވެ.\nސިފައިންގެ މީޑިއާގެ ބަހެއް އަދި މިކަމުގައި ނުލިބެއެވެ.\nމިދިޔަ ހަފްތާގެ ބުދަ ދުވަހު ސަލާމަތީ ބާރުތަކުން ވަނީ މަޑުއްވަރީގައި ހަރުކަށި ފިކުރާ ދެކޮޅަށް އޮޕަރޭޝަނެއް ފަށައިފައެވެ.\nފުލުހުންގެ މިއޮޕަރޭޝަންގައި މިހާތަނަށް ވަނީ ހަތް ގެއަކާއި ދޯންޏެއް ބަލައި ފާސްކޮށް، ހަރުކަށި ފިކުރު ފަތުރާ ކަމުގެ ތުހުމަތުގައި ތިން މީހަކު ހައްޔަރުކޮށްފަ އެވެ. އަދި ދަރިއަކަށް ވެކްސިން ދޭން ދެކޮޅު ހެދި ދެމަފިރިއެއްގެ އަތުން ކުއްޖާ އަތުލައި، ޖެންޑަ މިނިސްޓްރީ މެދުވެރިކޮށް ވަނީ އެ ކުއްޖާގެ ބޮޑުދައިތައާ ކުއްޖާ ހަވާލުކޮށްފަ އެވެ. އެގޮތަށް އަމަލުކުރީ ވެކްސިން ދިނުމަށާއި ތައުލީމު ދިނުމަށް ތަކުރާރުކޮށް ނަސޭހަތް ދިނުމުން ވެސް ދެމަފިރިން އެކަމަށް އިންކާރުކުރުމުން ކަމަށްވެސް ފުލުހުން މައުލޫމާތު ދީފައިވެ އެވެ


ރެއާލްއާއި ސިޓީއަށް ފަސޭހަ މޮޅެއް\nޔުއެފާ ޗެމްޕިއަންސް ލީގުގައި އަންގާރަ ދުވަހުގެ ރޭ ރެއާލް މެޑްރިޑާއި ޝަޚްތަރ ޑޮނެސްކް ބައްދަލުކުރި މެޗު ރެއާލުން ފަސޭހަކަމާއި އެކު ކާމިޔާބުކުރި އިރު، މެންޗެސްޓާ ސިޓީއާއި ކުލަބް ބުރޫޖް ބައްދަލުކުރި މެޗު ފަސޭހަކަމާއި އެކު ސިޓީން ކާމިޔާބު ކޮށްފިއެވެ.\nޝަޚްތަރގެ ދަނޑުގައި ކުޅުނު މެޗު ރެއާލުން ކާމިޔާބު ކޮށްފައި ވަނީ 5-0 ގެ ތަފާތު ބޮޑު ނަތީޖާއަކުންނެވެ.\nމެޗުގައި ރެއާލްގެ ފަރާތުން ވަނީ ރަނގަޅު ކުޅުމެއް ފެނިގެން ގޮސްފައެވެ. ފުރަތަމަ ހާފުގެ ބޮޑުބައި ޝަޚްތަރއިން ރެއާލް ހިފެހެއްޓި ނަމަވެސް ފުރަތަމަ ހާފުގެ 37 ވަނަ މިނެޓުގައި ޝަޚްތަރގެ ކެޕްޓަން ކްރިސްޓޯވް އަތުން ބައިކޮޅަށް ވަތް ލަނޑާއިއެކު ރެއާލަށް ވަނީ ލީޑު ލިބިފައެވެ.\nމެޗުގެ ދެވަނަ ހާފުގައި ރެއާލުން ގިނަ ހަމަލާތަކެއް އުފެއްދިއިރު، އެ ޓީމުން ފަހު ހާފުގައި ވަނީ ހަތަރު ލަނޑު ޖަހާފައެވެ. މެޗުގައި ރެއާލުން ކާމިޔާބުކުރި ދެވަނަ ލަނޑު 51 ވަނަ މިނެޓުގައި މޮޑްރިޗް ތަނަވަސް ކޮށްދިން ފުރުޞަތެއްގައި ކާމިޔާބު ކޮށްދީފައި ވަނީ ވިނީސިއަސް ޖޫނިއާރއެވެ. ވިނީސިއަސް ވަނީ އޭގެ ފަސްމިނެޓް ފަހު އިތުރު ލަނޑެއް ޖަހައި ރެއާލަށް ލީޑު ފުޅާކޮށްދީފައެވެ. ރެއާލުން ކާމިޔާބުކުރި ހަތަރުވަނަ ލަނޑު 65 ވަނަ މިނެޓުގައި ވިނީސިއަސް ތަނަވަސް ކޮށްދިން ފުރުޞަތެއްގައި ކާމިޔާބު ކޮށްދީފައި ވަނީ ރޮޑްރިގޯއެވެ. ރެއާލުން ކާމިޔާބުކުރި ފަސްވަނަ ލަނޑު މެޗުގެ ފުރިހަމަ ވަގުތު ހަމަވެ ދެއްކި އިތުރު ވަގުތުގައި އެސެންސިއޯ ތަނަވަސް ކޮށްދިން ފުރުޞަތެއްގައި ކާމިޔާބު ކޮށްދީފައި ވަނީ ބެންޒެމާއެވެ.\nމިވަގުތު ގްރޫޕް ޑީގެ ޕޮއިންޓް ޓޭބަލް އޮތްގޮތަށް ބަލައިލާއިރު އެއްވަނާގައި އޮތީ އަންގާރަ ދުވަހުގެ ރޭ އިންޓަ މިލާން އަތުން 3-1 ގެ ނަތީޖާއިން ބަލިވި ޝެރިފްއެވެ. ޝެރިފްއަށް ކުޅުނު ތިން މެޗުން ހަ ޕޮއިންޓް ލިބިފައިވާއިރު، ދެވަނާގައި އޮތް ރެއާލަށް ވެސް ލިބިފައި ވަނީ ތިން މެޗުން ހަ ޕޮއިންޓެވެ. އިންޓަ މިލާން ތިންވަނާގައި އޮތީ ކުޅުނު ތިން މެޗުން ލިބުނު ހަތަރު ޕޮއިންޓާއި އެކުއެވެ. މި ގްރޫޕުގެ ފުލުގައި އޮތީ ކުޅުނު ތިން މެޗުން އެއް ޕޮއިންޓް ލިބިގެން ޝަޚްތަރއެވެ.\nއަންގާރަ ދުވަހުގެ ރޭ ކުޅުނު މެޗު ކުލަބް ބްރޫޖްގެ މައްޗަށް މެންޗެސްޓާ ސިޓީން ކާމިޔާބު ހޯދާފައި ވަނީ 5-1 ގެ ތަފާތު ބޮޑު ނަތީޖާއަކުންނެވެ.\nމި މެޗުގައި ސިޓީން ކާމިޔާބުކުރި ފުރަތަމަ ލަނޑު 30 ވަނަ މިނެޓުގައި ފިލް ފޮޑެން ތަނަވަސް ކޮށްދިން ފުރުޞަތެއްގައި ކެންސެލޯ ކާމިޔާބު ކޮށްދިންއިރު، ފުރަތަމަ ހާފު ނިމުމުގެ ކުރިން ސިޓީން ވަނީ ލިބުނު ޕެނަލްޓީއަކުން ލަނޑުޖަހައި ދެ ލަނޑުގެ ލީޑެއް ހޯދާފައވެ. 43 ވަނަ މިނެޓުގައި ލިބުނު ޕެނަލްޓީ ކާމިޔާބު ކޮށްދީފައި ވަނީ މަހްރޭޒްއެވެ.\nމެޗުގައި ސިޓީން ކާމިޔާބުކުރި ތިންވަނަ ލަނޑު 53 ވަނަ މިނެޓުގައި ޑި ބްރޭނާ ތަނަވަސް ކޮށްދިން ފުރުޞަތެއްގައި ކާމިޔާބު ކޮށްދީފައި ވަނީ ވޯލްކާރއެވެ. ހަތަރުވަނަ ލަނޑު 67 ވަނަ މިނެޓުގައި ސްޓާލިން ތަނަވަސް ކޮށްދިން ފުރުޞަތެއްގައި ކާމިޔާބު ކޮށްދީފައި ވަނީ އުމުރުން 19 އަހަރުގެ ކޯލް ޕަލްމާރއެވެ.\nމެޗުގައި ބްރޫޖުން ކާމިޔާބުކުރި ހަމައެކަނި ލަނޑު 81 ވަނަ މިނެޓުގައި ކާމިޔާބު ކޮށްދީފައި ވަނީ ހެންސް ވެނަކެންއެވެ. މެޗުގައި ސިޓީން ކާމިޔާބުކުރި ފަސްވަނަ ލަނޑު 84 ވަނަ މިނެޓުގައި ކާމިޔާބު ކޮށްދީފައި ވަނީ މަހްރޭޒްއެވެ.\nގްރޫޕް އޭ ގެ އެއްވަނާގައި މިވަގުތު އޮތީ އަންގާރަ ދުވަހުގެ ރޭ އާރުބީ ލެއިޕްޒިގް މައްޗަށް 3-2 ގެ ނަތީޖާއިން ކުރި ހޯދި ޕީއެސްޖީއެވެ. އެ ޓީމަށް ލިބިފައި ވަނީ ތިން މެޗުން ހަތް ޕޮއިންޓެވެ. ދެވަނާގައި ސިޓީ އޮތީ ކުޅުނު ތިން މެޗުން ލިބުނު ހަ ޕޮއިންޓާއި އެކުއެވެ. ތިންވަނާގައި ކުލަބް ބުރޫޖް އޮތީ ތިން މެޗުން ލިބުނު ހަތަރު ޕޮއިންޓާއި އެކުއެވެ. ޓޭބަލްގެ ފުލުގައި އޮތީ ކުޅުނު ތިން މެޗުން ވެސް ބަލިވި ލެއިޕްޒިގްއެވެ.


ވާދަވެރި ކުޅުމަކަށްފަހު ކުޑަތަފާތަކުން މަޑަވެލި ޓީމު މޮޅުވެއްޖެ | Vaadhoo Beevaa\nއިޒަފް |3މާޗް 2017 | 1 އަހަރު ކުރިން |0ޚިޔާލު\nގދ. މަޑަވެލީގައި މިއަދު ކުޅެވުނު “ފަސްޓްލޭޑީ ބަށި ބޯޅަ މުބާރާތް 2017” ގެ ފުރަތަމަ މެޗު ކުޑަ ތަފާތަކުން މަޑަވެލީ ޓީމު ކާމިޔާބުކޮށްފިއެވެ.\nމެޗުގެ ފުރަތަމަ އިނިނިގްސް ގައި ވާދޫ ޓީމު ކުޅެން އަރާ 11 ލަނޑާއި9ފޯލި ހެދުނުއިރު، މި އިނިންގްސް ގައި މަޑަވެލި ޓީމު ކުޅެން އަރާ ވަނީ 11 ލަނޑާއި 11 ފޯލި ހަދާފައެވެ. ނަމަވެސް މި އިނިންގްސް ގައި މަޑަވެލީ ޓީމުން3ވަނަ ލަނޑު ހެދުމުން ސްކޯ ބޯޑު ބަލަހައްޓަން އިން އޮފިޝަލަށް އެއީ މަޑަވެލީ ޓީމުން ހެދި4ވަނަ ލަނޑުކަމަށް ވަނީ ބަލާފައެވެ. މިކަމާގުޅިގެން ވާދޫ ޓީމުގެ ކުޅުންތެރިންނާއި ޓީމުގެ އޮފިޝަލުން ވަރަށްބޮޑަށް އެމައްސަލަ ޖެއްސިއެވެ. ނަމަވެސް މުބާރާތުގެ އޮފިޝަލުން އެނިންމުމަށް ބަދަލެއް ގެނެސްފައެއްނުވެއެވެ.\nދެ ޓީމުގެ ގިނަ ޢަދަދެއްގެ ސަޕޯޓަރުން ހުއްޓުމެއްނެތި ދެމުންދިޔަ ސަޕޯޓާއެކު މެޗު ނިމިގެން ދިޔައިރު ދެ ޓީމަށްވެސް ހެދިފައިވަނީ 21 ލަނޑެވެ. ނަމަވެސް މަޑަވެލި ޓީމު ވަނީ ވާދޫ ޓީމުގެ މައްޗަށް 8 ފޯލި ކުރި ހޯދާފައެވެ. އެހެންކަމުން މާދަމާ ވާދޫގައި ކުޅޭ މެޗުގައި މަޑަވެލީ ޓީމަށްވުރެ އެއް ލަނޑު އިތުރަށް ވާދޫ ޓީމު ހެދިޔަސް ދެ މެޗުގެ ޖުމްލަ ނަތީޖާއިން ވާދޫ ޓީމަށް ކުރި ލިބޭނެވެ.\nވާދޫ ޓީމުގެ މެނޭޖަރު ޢައިޝަތު ފަޒްނާ ވިދާޅުވީ ޓީމުގެ ކުޅުންތެރިންނަށް ހެދިފައިވަނީ ވަރަށް ކުދި ކުދި މިސްޓޭކްތައް ކަމަށާއި އެކަންތައްތައް ރަގަޅުކޮށް މާދަމާ ވާދޫގައި ކުޅެވޭ މެޗު ކާމިޔާބުކުރުމަށްޓަކައި ހުރިހާ ކުޅުންތެރިންވެސް ތިބީ ތައްޔާރަށް ކަމަށެވެ. ” މިމެޗުގައިވެސް ކުޅުންތެރިން ވަރަށް ހިތްވަރުކުރި. އަދި ސަޕޯޓަރުންގެ ފަރާތުން ލިބުނު ސަޕޯޓާމެދު ވަރަށްބޮޑަށް ހިތްހަމަޖެހޭ. އިރާދަކުރެއްވިއްޔާ މާދަމާގެ މެޗު ކާމިޔާބު ކުރުމަށްޓަކައި ކުރަންޖެހޭ ހުރިހާ މަސައްކަތެއްކުރުމަށް ކުޅުންތެރިންތިބީ ޢަޒުމް ކަނޑައަޅައިގެން” ޢައިޝާ އިތުރަށް ވިދާޅުވީ ވާދޫ ބަށިކޯޓުގައި ހުރި ފުޅާމިނަށްވުރެ މަޑަވެލި ކޯޓު ހަނިވުމަކީވެސް ދިމާވި މައްސަލައެއްކަމަށެވެ.\nމެޗު ނިމުމުން މަޑަވެލީ ޓީމުގެ ސަޕޯޓަރުންގެ ފަރާތުން ވަނީ ކުޅިވަރުގެ ރޫޙާ ޚިލާފު ޢަމަލުތަކެއް ފެނިގެންގޮސްފައެވެ. ބީވާއަށް މަޢުލޫމާތު ދެމުން ވާދޫ ޓީމުގެ އޮފިޝަލުން ބުނެފައިވަނީ މަޑަވެލީ ޓީމުގެ ސަޕޯޓަރުންގެ ފަރާތުން ފެނިގެންދިޔަ ޢަމަލުތަކާމެދު ހިތާމަކުރާކަމަށެވެ. “މަޑަވެލީ ޓީމުންވަނީ ވާދޫ ޓީމުގެ ކުޅުންތެރިންނާ ދިމާއަށް ފެނާއި ވެލި އުކައި އަދި ބޭއަދަބީ ބަހުން މުޚާޠަބުކޮށްފައި” އޮފިޝަލުން ބުންޏެވެ. ނަމަވެސް ޓީމުގެ އޮފިޝަލުން ބުނީ މާދަމާ ވާދޫގައި ކުޅޭ މެޗުގައި ބަދަލު ހިފުމުގެ ގޮތުން ވާދޫގެ ސަޕޯޓަރުންގެ ފަރާތުން އެފަދަ އެއްވެސް ކަމެއް ނުފެންނާނެ ކަމަށެވެ. ކުޅިވަރުގައި ސަޕޯޓްދޭންޖެހޭނީ ކުޅިވަރުގެ ރޫޙާ އެއްގޮތްވާ ގޮތުގެ މަތިންނެވެ. ކުޅިވަރުގައި އަބަދުވެސް މޮޅުވާނީ ކޮންމެވެސް އެއްބަޔެކެވެ. ކުޅިވަރުގެ އަޚުލާޤީ އިމުން އެއްވެސް ބަޔަކު ބޭރުވުމަކީ ކޮށްގެންވާނެ ކަމެއް ނޫނެވެ.


ފުށެތިކާލުން (ޕޯރޗުގީޒުން) ރާއްޖެއާއި މެދު ލިޔެފައިވާ އެންމެ ދުވަސްވީ ލިޔުން – ލޫކަސްޖަލީލް\nމިއީ ފުށެތިކާލުން (ޕޯރޗުގީޒުން) ދިވެހި ރާއްޖެއާއި މެދު ލިޔެފައިވާ އެންމެ ދުވަސްވީ ލިޔުމުގެ ދިވެހި ތަރުޖަމާއެކެވެ. މި ލިޔުން ޝާއިއުކޮށްފައިވަނީ ޗަންޑްރާ ރިޗަރޑް ޑެސިލްވާ ލިޔުއްވާފައިވާ\nމި ފޮތުންނެވެ. މި ފޮތުގައި ހިމެނުމަށް ޑެސިލްވާ ލިޔުންތައް ހޯދާފައިވާނީ ޕޯރޗުގަލް އާއި އަދި ވިލާތުގެ އެހެން ގައުމުތަކުގެ އަރުޝީފުތަކުންނެވެ. ޑެސިލްވާ ޕޯރޗުގީޒް ބަހުން އިނގިރޭސިބަހަށް ތަރުޖަމާކޮށްފައިވާ ފުށެތިކާލުންގެ މި ލިޔުންތައް ނިސްބަތްވަނީ މީލާދީން 15، 16 އަދި 17 ވަނަ ގަރުނުގެ ދުވަސްތަކަށެވެ. ކަނޑުމަތީގެ ބާރެއްގެ ގޮތުގައި ފުށެތިކާލުންގެ އިސްތިއުމާރު ދުނިޔޭގެ އެކި ކަންކޮޅުތަކަށް ފެތުރިގެން ދިޔަ ދުވަސްވަރަށެވެ. ޑެސިލްވާ އޭނާގެ ފޮތުގައި ދިވެހި ރާއްޖެއާއި ޕޯރޗުގީޒުންނާއި ގުޅޭ ބައެއް އިހުގެ ލިޔުންތައް އަދި ފަތްކޮޅުތަކުގެ އިނގިރޭސި ތަރުޖަމާ ލިޔުއްވާފައިވެއެވެ. މިއީ ދިވެހި ރާއްޖޭގެ ތާރީހް ދިރާސާކުރާ ފަރާތްތަކަށް މުހިންމު ލިޔުންތަކަކަށް ވާނެއެވެ. ދިވެހި ރާއްޖެ ފުށެތިކާލުންގެ އަޅުވެތިކަމަށް ދިޔަ ގޮތާއި އަދި އުތީމު ބޮޑުތަކުރުފާން ދިވެހި ރާއްޖެ ފެށެތިކާލުންގެ އަޅުވެތިކަމުން ސަލާމަތްކުރި ދުވަސްވަރާއި އަދި އެ ދެމެދުގައި ހިނގާދިޔަ ކަންކަމުގެ ތާރީޚަށް މި ލިޔުންތަކުން އައު އަލިކަމެއް ލިބިގެންދާނެއެވެ.\nފުށެތިކާލުން ދިވެހި ރާއްޖެ ހިފައި ވެރިކަން ހިންގަން ފަށާފައިވަނީ 1558މ ގައެވެ. އެ އަހަރުން ފެށިގެން 15 އަހަރާއި ދުވަސްތަކެއް ވަންދެން ފުށެތިކާލުން އެމީހުންގެ ބާރު ރާއްޖޭގެ މައްޗަށް ހިންގިއެވެ.\nމި ފޮތުގައިވާ ދިވެހި ރާއްޖެއާއި ބެހޭ ލިޔުންތަކުގެ ތެރެއިން ފުރަތަމަ ތަރުޖަމާ ކުރުމަށް ގަސްތުކުރަނީ ފުށެތިކާލުން ދިވެހި ރާއްޖެއާއި މެދު ލިޔެފައިވާ އެންމެ ދުވަސްވީ ލިޔުމެވެ. މި ލިޔުން ލިޔެފައިވަނީ މީލާދީން 1500 ވަނަ އަހަރުގައެވެ. ދިވެހި ރާއްޖެއާއި އަދި ދިވެހިންގެ ދިރިއުޅުމާއި އާދަކާދައާއި މަސައްކަތްތަކާއި މިނޫންވެސް ގިނަ މައުލޫމާތު ހިމެނޭ މި ލިޔުން ލިޔެފައިވަނީ ވެލެންޓައިން ފާރނާންޑެޒް ކިޔާ ޖަރުމަނު ވިލާތު މޮރާވިއާ ކިޔާ ހިސާބަށް ނިސްބަތްވާ މީހެކެވެ. މީލާދީން 1459 އިން 1518އަށް މަރުވުމާއި ހަމައަށް ފާރނާންޑެޒް އުޅެފައިވަނީ ޕޯރޗުގަލްގެ ލިޒްބަނުގައި ޗާޕުކުރުމުގެ މަސައްކަތުގައެވެ. ފުށެތިކާލުންގެ ރަސްގެފާން މެނުއަލް އެއްވަނަ ފާރނާންޑެޒްއަކީ ލިޒްބަނުގައި ތިބި ޖަރުމަނު މީހުންނާއި ފުށެތިކާލުންނާއި ދެމެދު ލިޔާ ލިޔުންތައް ބަލަހައްޓާ ވެރިއެއްކަމުގައި ހަމަޖެއްސިއެވެ. ފުށެތިކާލުންގެ ވިޔަފާރި ދަތުރުތަކާއި ބެހޭ މައުލޫމާތު ފާރނާންޑެޒްގެ އެކުވެރި ޖަރުމަނު ބޭންކަރުންނަށް ފޮނުވަމުންދިޔައެވެ.\nފާރނާންޑެޒްގެ މި ލިޔުމުގެ އަސްލު ވަނީ ޖަރުމަނުގެ މިޔުނިކުގެ އަރުޝީފެއްގައެވެ.\nދިވެހި ރާއްޖެއާއި އެ ރަށްތަކުގެ މީހުން – ވެލެންޓައިން ފާރނާންޑެޒް، 1500މ\nމިބައިމީހުންގެ ގައުމުގައި ކުދި ބޮޑު 12،000 ރަށްވެއެވެ. މި ރަށްތަކުގެ ތެރެއިން މީހުން އުޅެނީ 2000 ރަށުގައެވެ. ދެން ހުރި ޖަޒީރާތަކަކީ މީހުން ނޫޅޭ ފަޅުރަށްރަށެވެ. ގިނަ ރަށްރަށަކީ ކުދި ޖަޒީރާތަކެވެ. ބައެއް ރަށްރަށުގައި3ލީގު (ލީގަކީ3މޭލެވެ) ހުންނައިރު ބައެއް ރަށްރަށުގައި ހުންނަނީ2ލީގެވެ. އަދި ދޮޅު ލީގުގެ ރަށްރަށްވެސް ހުރެއެވެ. އަދި މި ރަށްރަށުގެ ވަށައިގެން ހުންނަނީ ލީގަކަށް ވުރެ ތަންކޮޅެއް ބޮޑު މިނެކެވެ. އެއް ރަށާއި އަނެއް ރަށާއި ދެމެދު ހުންނަނީ ވަރަށް ކުރު ރާސްތާއެކެވެ. ހަތަރު ފަސް ލީގުގެ ދުރުމިނެވެ. ދެ ލީގު ތިން ލީގުގެ ދުރު މިމެވެ. އެއް ލީގު ނުވަތަ އެއްވުރެ ވެސް ކައިރި މިނެކެވެ. ބައެއް ރަށްރަށުގެ ދެމެދު ހުރީ ދުނިދަނޑިއެއް އެއްލީމައި ޖެހޭ ހިސާބުގެ ދުރުމިނެވެ. ހިކިދިޔައިގައި އެއްރަށުން އަނެއް ރަށަށް ހިނގާފައި ދެވޭނެއެވެ.\nރާއްޖޭގައި ވަނީ 12،000 ޖަޒީރާކަަމަށް ކުރީގެ އެކި ލިޔުންތަކުން ފެންނަން ހުރެއެވެ. 12،000 ޖަޒީރާގެ ވެރިޔާގެ ނަމުން ރާއްޖޭގެ ރަސްރަސްކަލުންނަށް ވެސް ނިސްބަތްކުރެވެއެވެ. މިއީ އެ ޒަމާނުގައި ރާއްޖޭގައި އޮންނަނީ ކިތައް ރަށްކަމުގެ އަންދާސީ އަދަދެއް ކަމަށް ބެލެވެއެވެ.\nއިސްލާމުންގެ “މޫރްސް” މީހުން މި ޖަޒީރާތަކުގައި ވަޒަންވެރިވެ އުޅެއެވެ. މީގެ ދެހާސް އަހަރު ނުވަތަ އޭގެ ކުރީގެ ދުވަސްތަކުގައި މި ރަށްތަކުގެ އަހުލުވެރިން ތިބީ އޮޅުދޫކަރަައިގެ ރަސްކަމުގެ ދަށުގައެވެ. މިބައިމީހުންގެ ރަށްތަކުގައި ބިނާކުރެވިފައިވާ ފައްޅިތައް ވަނީ ފަހުން މިސްކިތްތަކަށް ބަދަލުކުރެވިފައެވެ. މި ރަށްތަކުގެ އަހުލުވެރިންގެ ތެރޭގައި ނަސްރާނީންނާއި ޔަހޫދީ ދީނުގެ ބަޔަކު ނުވެއެވެ. އަދި އެއީ ކޮން ބައެއް ކަންވެސް މިބައިމީހުން ނުދަނެއެވެ.\nމީހުން އުޅޭ ރަށްރަށުގެ ތެރެއިން ބައެއް ރަށްރަށުގައި އެއް ހާސް ގޮވަތިގެދޮރުހުރެއެވެ. ބައެއް ރަށްރަށުގައި ފަސްސަތޭކަ ގެ ހުންނަ އިރު އަނެއްބައި ރަށްރަށުގައި ސަތޭކަ ގެ އަދި ދިހަ ގެ ނުވަތަ ފަސް ގެ ހުންނަ ރަށްރަށް ވެސް ހުރެއެވެ. މި ރަށްތަކުގައި ޝަހަރުތަކާއި އަވަށްތަކެއް ނުހުރެއެވެ. ފެންނަނީ އެތަން މިތަނުގައި ހުންނަ ގެތަކެވެ. ނުވަތަ ދެ ގޯތި ތިން ގޯތި ނުވަތަ އެއަށް ވުރެ ގިނައިން އެކީ ވެސް ހުރެއެވެ. މިއީ ބައްޕައާއި ދަރިފުޅުގެ ގެ ނުވަތަ ގޯތި އެއްކޮށެވެ.\nމިބައިމީހުންގެ އަންހެނުންނާއި ފިރިހެންނުންގެ އެންމެންނަކީ ވެސް ކަޅު މީހުންނެވެ. ނަމަވެސް، މިއީ އެފްރިކާގެ ގިނީ މީހުންހާ ކަޅުބައެއް ނޫނެވެ. އެއަށް ވުރެ ދޮންކަމަށް ދައްކާ ބައެކެވެ. މިބައިމީހުންގެ އިސްތަށިގަނޑަކީ ފަން އިސްތަށިގަނޑެކެވެ. ހަބަޝާ(އިތިއޯޕިއާ)ގެ މީހުންގެ އެ ހުންނަ ކަހަލަ ބުޅި އިސްތަށިގަނޑެއް ނޫނެވެ. މިބައިމީހުންނަކީ ރަށްފުށުގެ އާދައިގެ ބައެކެވެ. އަދި ސާފު ތާހިރު ދިރިއުޅެއް އެޅެމުންދާ އީމާންތެރިކަން ރަނގަޅުބައެކެވެ. މިބައިމީހުން އުޅޭ ރަށްތަކަކީ ވަރަށް ތިރި ރަށްތަކެކެވެ. ރަށްތަކަށް ވުރެ މޫދުގެ ލޮނުގަނޑު އުސްކަމުގައި ފެނެއެވެ. މި ރަށްތަކުގައި އުސްކޮށް ހެދިފައިވާ ރުށްގަނޑުތައް މަލަމަތިން ފެންނަން ނެތް ނަމަ ދަތުރުކުރާ ގިނަ އޮޑިދޯނި ފަހަރު މަގު އޮޅި ގެއްލިދާނެއެވެ. މި ރަށްތައް ވަނީ ކާލީކޯޓުން (މިއީ އިންޑިއާގެ ކެރެލާގެ ރަށެއް) 80 ލީގު ދުރުމިނުގައެވެ.\n1683 މީލާދުގެ ރާއްޖެއާއި އުތުރުކަރަ އަދި އޮޅުދޫކަރަ ދައްކުވައިދޭ ޗާޓެއް\nމި ރަށްތަކުގެ އަހުލުވެރިންނަށް ވާހަކަދައްކާނެ އަމިއްލަ ބަހެއް ލިބިގެންވެއެވެ. ވިޔަފާރިވެރިން ފިޔަވައެވެ. ވިޔަފާރިވެރިން ވާހަކަދައްކާ އުޅެނީ އަރަބި ބަހުންނެވެ.\nމިބައިމީހުން ގެދޮރު އިމާރާތްކޮށް އުޅެނީ ކޮންމެ ވަގުތަކުވެސް ރޫޅާލައިގެން ގެންދެވޭނެ ގޮތަށް ވަގުތީ ގެތަކެއްގެ ގޮތުގައެވެ. އުޅޭ ރަށާއި ގަޔާ ނުވެއްޖެ ނަމަ އެހެން ރަށަކަށް ބަދަލުވަނީއެވެ. އަދި ގެދޮރު އިމާރާތްކޮށް އުޅެނީ ބިމަށް ދަނޑި ޖަހާ އޭގެ ބޭރުން ރުކުގެ ފަން ބައްދައިގެންނެވެ.\nބަދިގޭގައި ހިފާ ގެންގުޅޭ ސާމާނު މިބައި މީހުންގެ އަތުގައި ނުރެއެވެ. މި ތަކެތި ހުންނަ މީހުންގެ އަތުގައި ވެސް ހުންނަނީ މައުދަނުގެ ބާވަތްތަކުން ހަދާފައިވާ ތަކެއްޗެވެ. މިއީ އެބައިމީހުން ރުކުން އަރާ ރާ ކައްކާ ތެއްޔާއި، ތަވާ އަދި ތައްޓެވެ. މިހުރީ ތަކެއްޗެއް ވެސް ހަދަނީ ތުތިޔާ (ޓިނު) ކިޔާ މައުދަނަކުންނެވެ.\nމިބައިމީހުންގެ ކެއުމަކީ ހަނޑުލެވެ. ކެއުމަށް ބޭނުންވާ ހަނޑޫ ގެންނަނީ ބޭރުގެ އެހެން ގައުމުތަކުންނެވެ. މި ރަށްތަކުގައި ހަނޑޫ ނުހެދެއެވެ. ކެއުމަށް މިބައިމީހުން ކުދިބަތް ވެސް ބޭނުންކުރެއެވެ. ކުދިބަތަކީ ހިސާބަކަށް މި ރަށްރަށުގައި ހެދޭ ގޮވާމެކެވެ. ކާއްޓާއި މަސް މި ބައިމީހުން ކައި އުޅޭތަކެތީގެ ތެރޭގައި ހިމެނެއެވެ. މިއީ ގިނަ އަދަދަކަށް މި ރަށްރަށުން ލިބޭ ތަކެއްޗެވެ. ފަލަމަޑިއާއި ގޮދަނަކީ މިބައިމީހުން ދަންނަ އެއްޗެއް ނޫނެވެ. މަދު ބަޔަކު ފިޔަވައެވެ. އެއީ ގައުމުން ބޭރަށް ގޮސް އެނބުރި އައިސްފައިވާ މީހުން އެކަންޏެވެ. މި ރަށްތަކުގައި ކުކުޅާއި ކުކުޅު ބިސް ވަރަށް އަގުހެވެވެ. މި ރަށްތަކުގައި ގެންގުޅޭ ކުކުޅާއި އަހަރުމެންގެ ރަށުގައި އުޅޭ ކުކުޅާއި އެއްގޮތެވެ.\nމިބައިމީހުން ބޮއެ އުޅެނީ ރަށުގައި ހުންނަ ފެންވަޅުތަކުން ނަގާ ސާފު ވަޅުފެނެވެ. ސާފު ބޯފެން ނުހުންނަ ރަށްރަށުން ކައިރި ރަށްރަށް ގޮސް ސާފު ފެން ގެނެސްގެން ބޮނީއެވެ. ނުވަތަ ވާޜޭ ފެން ނަގައިގެން ބޮނީ އެވެ. މިފެން މިބައިމީހުން ނަގަނީ ބައެއް ކުޅިތަކުންނެވެ.\nމިބައިމީހުންގެ ފިރިހެނުންގެ ހެދުމަކީ އުނަގަނޑުން ފެށިގެން ތަނބިކައްޓާއި ދެމެދަށް ހުންނަ ކަފައިގެ ފޭރާމެކެވެ. ރަސްގެފާނުގެ ހުއްދަ ނެތި ހަރުވާޅު ލުމާއި ފަގުޑި އެޅުން އަދި ފައިވާނަށް އެރުން މި ބައިމީހުންނަށް މަނާކުރެވިގެން ވެއެވެ. އެހެން ނަމަވެސް ބޮލުގައި ރުމާއެއްސުމުގެ ހުއްދަ އޮވެއެވެ. މިބައިމީހުންގެ އަންހެނުން ލައި އުޅެނީ ހުދާއި އަދި ކަޅުގެ ގެތުންތަކެއްވާ ކަފައިގެ ދިގު ހެދުމެކެވެ.\nމި ރަށްތަކުގެ ތެރެއިން މައި ރަށަކީ “މާލެ” ކިޔާ ރަށެވެ. އެހެން ރަށްރަށަށް ވުރެ މާލެ ބިމުގެ ގޮތުން ބޮޑުކަމަކުން ނޫނެވެ. ނަމަވެސް، ރަސްގެފާނާއި ރަސްކަމުގެ ގަނޑުވަރު ހުންނަ ރަށަކީ މާލެކަމުގައި ވާތީއެވެ. އަރަބިން މި ރަށަށް ކިޔަނީ ‘ދީވީ މަހަލް”އެވެ. މި ބަހުގެ މާނައަކީ “ހަޒާނާ ހުންނަ ރަށެވެ”. މަހަލް ގެ މާނަ އަކީ ހަޒާނާއެވެ. މި ރަށުގައި ކޯއްޓޭއެއް ހުރެއެވެ. އަދި ހުރިހާ ރަށެއްގައި އުޅޭ މީހުން ވެސް ކިޔަމަންވާން ޖެހެނީ މި ރަށުގައި ހުންނަ ރަސްގެފާނުންގެ އަމުރަށެވެ. އަދި ރަސްކަލަކަށް ވާނޭ މީހަކާއި މެދު ހިލާފު އުފެދިއްޖެ ހިނދެއްގައި، “މާލެ”އޭ ކިޔާ މި މައި ރަށުގެ ބާރު އަތުލާ މީހަކު އެހެން ހުރިހާ ރަށެއްގެ ވެސް ރަސްގެފާނުކަމުގައި ވެދެއެވެ. އެހެނީ، މި ރަށަކީ ރަށްތަކުގެ މައި ރަށެވެ.\nމި ރަށް ވަށައިގެން ހުންނާނީ4ލީގެވެ. އަދި ދެހާހެއްހައި މީހުން އުޅެއެވެ. ސަހަރުތަކާއި އަވަށްތަކުގައެއް ނޫނެވެ. ދުރުދުރުގައި ބެހިފައިވާ ގެތަކާއި ހިސާބުތަކުގައެވެ. ކޮންމެ ދުވަހަކު ވެސް ރަސްގެފާނަށް ތަފާތު އެކި ބާވަތްތަކުގެ 35 ކޭން ގެނެސްދެވެއެވެ. މިއީ ރަސްގެފާނުންގެ ދަރަޖައަށް ޓަކައި ކުރެވޭ ކަމެކެވެ.\nރަށްރަށުން ރަސްގެފާނަށް ވާރު ނެގެއެވެ. މިގޮތަށް ނެގޭ ވާރު މަގުކުރެވެނީ ރިނދައްޔާއި އިތާއަށެވެ. ރިނދައްޔާއި އިތާއިން ވާރުނެގެނީ ހަމައެކަނި މި ރަށްތަކުގެ އަހުލުވެރިންގެ ކިބައިންނެވެ. ބޭރުގެ ވިޔަފާރިވެރިން ރަސްގެފާނަށް އަރުވަން ޖެހެނީ ރަނާއި ރިހިން ނުވަތަ ވިޔަފާރި މުދަލުންނެވެ. އިތައާއި ރިނދަލިން މިބައިމީހުން ވާރު ދައްކަނީ މި ރަށްތަކުން މިތަކެތި ލިބުން ގިނަވެފައި ފަސޭވުމުން ނޫނެވެ. ލިބޭ އާމްދަނީން ދައްކަން ޖެހޭ ބައި އެތައް ހާސް މި ބާވަތުގެ ރިނދައްޔާއި އިތާއަށް އަގުކުރެވޭތީއެވެ.\nރަސްގެފާންގެ ހުއްދަ ނެތި އެއްވެސް މީހަކަށް ފަގުޑި އެޅުމާއި ފައިވާނަށް އެރުމާއި އަދި ހަރުވާޅު ލުން މަނާކުރެވިފައި ވެއެވެ. ރަސްގެފާންގެ ތިމާގެ މީހުން ފިޔަވައެވެ. ރަސްގެފާންގެ ކުރިފުޅުމަތީގައި ފަގުޑި އެޅުމާއި ފައިވާނަށް އެރުމާއި ހަރުވާޅުލައިގެން ހުރުން ތިމާގެ މީހުންނަށްވެސް މަނާކުރެވިފައި ވެއެވެ. މިހުރިހާ ޤަވާއިދުތަކެއް ހިނގަނީ މި ރަށްތަކުގެ އަހުލުވެރިންގެ މައްޗަށް އެކަންޏެވެ. މި ރަށްތަކުގައި އުޅޭ ބޭރު ގައުމުތަކުގެ މީހުންނަށް އެ މީހަކު ބޭނުން އެއްޗެއް ފޭރާމުގެ ގޮތުގައި ބޭނުން ކުރެވެއެވެ. އާދަކާދައިގެ މަތިން މިބައިމީހުންގެ އެންމެންގެ ވެސް ކަރުގައި އޮޅާލެވިފައިވާ ފޮތިކޮޅެއް އޮވެއެވެ. މި ފޮތިކޮޅުގެ ބޭނުމަކީ ކަމުވޮށިގެންވާ މީހުންނާއި އަދި އާއްމުންވެސް ރަސްގެފާނަށް އަދި ގެންގުޅޭ މީހުން ސާހިބުންނަށް އެބައިމީހުން ކުރާ އިހްތިރާމް ދައްކުވައިދިނުމެވެ. ރަސްގެފާނާއި ބައްދަލުވާ ހިނދާއި، ގެންގުޅޭ މީހާ އޭނާގެ ސާހިބާއާއި ބައްދަލުވާ ހިނދާއި، އަދި އާއްމު މީހާ ކަމުވޮށިގެންވާ މީހަކާއި ބައްދަލުވާ ހިނދު މިބައިމީހުން ކަރުގައި އޮޅާލެވިފައިވާ ފޮތިކޮޅު ދެއަތުން ހިފައި ކޮނޑުމައްޗަށް ބާލައެވެ. އަދި އިސްދަށަށް ޖަހައެވެ. ބައްދަލުވާނީ އަދި ވާހަކަ ދައްކާނީ މިގޮތަށް ހުރެއެވެ.\nމި ރަށްތަކުގެ އަހުލުވެރިން ރަސްގެފާނާއި ރަސްކަމުގެ ގަނޑުވަރު ހުންނަ ރަށަށް ދާއިރު، ކަރުގައި އޮޅާފައި ހުންނަ ފޮތިކޮޅު އޮންނަން ޖެހެނީ ބާރު ގޮށަކާއި އެކު އުނަގަނޑުގައި އައްސާފައެވެ. ގޭގައާއި އެހެން ރަށްރަށުގައި އުޅޭ އިރު އާދައިގެ ގޮތަކަށް ފޮތިކޮޅު އޮޅާލައިގެން އުޅުނަސް ރަސްގެފާނު ހުންނަވާ ރަށުގައި ފޮތިކޮޅު ބާރުގޮށަކާއި އެކު އައްސައިގެން އުޅެން ޖެހެނީ ރަސްގެފާނުގެ މީހަކަށް ނުވަތަ އެނޫންވެސް މީހަކަށް ގޮށް ނުޖަހާ އޮއްވައި ފެނިއްޖެ ނަމަ، އަދި ފޮތިކޮޅަށް ދަމާލުމުން ބިންމައްޗަށް ވެއްޓިއްޖެ ނަމަ ރިނދައްޔާއި ބޮލި ދޭން ޖެހޭތީއެވެ.\nމިބައިމީހުންގެ ތެރޭގައި އަމިއްލަ އިހްތިޔާރުގައި އެހެން މީހުއްގެ އަޅަކަށްވާ މީހުންވެސް އުޅެއެވެ. މިކަން މިބައިމީހުން ކުރާ ގޮތަކީ، މުއްސަދިން ކައިރިއަށް ގޮސް ވަކި އަދަކަށް ފައިސާ ދިނުމަށް އެދެއެވެ. އަދި އެ ފައިސާ އަބުރާ ދެވެންދެން މުއްސަނދި މީހާގެ އަޅެއްގެ ގޮތުގައި ހުރެދާނަމޭ ބުނެއެވެ. ގިނަފަހަރަށް މިގޮތަށް މުއްސަދިންގެ އަޅުންނަށް ވާ މީހުން އުމުރަށްވެސް ޖެހީ އަޅެއްގެ ގޮތުގައި ހުންނާށެވެ. އެއީ ފަހަށް ރައްކާކޮށް އަނބުރާ ފައިސާ ދެއްކޭނެ ތަނަވަސްކަމެއް ނުލިބުމުންނެވެ. އަދި އަބުރާ ފައިސާ ނުދެއްކި ދަރިންވެސް މުއްދަސަނދި މީހާގެ އަޅުންނަށް ވެއެވެ. ބައްޕަ މަރުވި ނަމަވެސްވެހެވެ. އަބުރާ ފައިސާ ދައްކަންދެން ތިބެނީ އަޅުންގެ ގޮތުގައެވެ.\nހިސާބަކަށް ފައިސާ ހުރި މީހުން ވިޔަފާރިކަމު މި ރަށްރަށަށް އައިސް އުޅޭ ވިޔަފާރިވެރިންގެ އަތުން އަނބުރާ ރައްދުކުރާ ގޮތަށް ފައިސާ ނެގުމަށް ފަހު ބޭރު ވިޔަފާރިވެރިޔާގެ އަޅުންނަށް މުއްދަތެއް ވަންދެން ތިބެއެވެ. އަދި އަނބުރާ ފައިސާ ދެއްކުމަށް ފަހު މިނިވަންވެއެވެ. ނަމަވެސް، ބޭރުވިޔަފާރިވެރިޔާގެ މިލްކެއްގެ ގޮތުގައި ދެމިތިބެއެވެ. މިއީ ތިމަންނާއަކީ އެވެނި މިވެނި މީހަކަށް ނިސްބަތްވާ މީހެކޭ ބުނެ އަމާންކަން ހޯދުމަށް ކުރާކަމެކެވެ.\nމި ރަށްރަށުގެ މީހުން ކަފައިން ވަރަށް މޮޅަށް ފޮތި ތައްޔާރުކުރެއެވެ. ކަފައާއި ފަށުއި އެކޮށްގެން ހަދާފައިވާ މި ފޭރާން ވަރަށް އަގުބޮޑުކޮށް ވިކެއެވެ. އަދި އަގު ހެޔޮކޮށް ވިއްކުމަށް ދެރަކޮށް ވެސް މި ބައިމީހުން ފޭރާން އުފައްދައެވެ. މިރަށްތަކުގައި ބޭނުންވާ މިންވަރަށް ކަފަ ނުހެދެއެވެ. އެހެންކަމުން މި ބައިމީހުން ކަފަ ގެންނަނީ ކަމްބަތު ކިޔާ ރަށަށް (ކަމްބަތަކީ އުތުރުކަރައިގެ ގުޖުރާތުގައިވާ ވިޔަފާރީގެ ރަށެކެވެ) ކަޅުބިލަމަސް ވިއްކައިގެނެވެ. ކަފައަށް ކަޅުބިލަމަސް ދީގެނެވެ.\nކަޅުބިލަ މަހަކީ އުތުރުކަރައިގެ ވިޔަފާރި މުދާ އުފުލާ އުޅަނދުތަކުން މިރަށްތަކުގެ މީހުންގެ އަތުން ނަގައިގެން ރަނގަޅު ފައިދާ އެއް ލިބޭ މަހެކެވެ. މި މަހަކީ ދިލަޖައްސާ ހިއްކާފައިވާ ގިނަ ދުވަހަށް ހަލާކުނުވެ ހުންނަ މަހެކެވެ. ކަލުބިލަމަސް ފެންނަނީ މިރަށްތަކުގެ ވަށައިގެންވާ ސަރަހައްދުންނެވެ. ކަޅުބިލަބަހަކީ ދެމުށް ހުންނަ އަދި ބައްޓަން ހިސާބަކަށް ވައްކޮށް ފެންނަ މަހެކެވެ. މިބައިމީހުން މި މަސް ބާނާ އުޅެނީ ފުރަތަމަ އެންދަމައިގެނެވެ. އެޔަށް ފަހު މި އެމުގެ ބޭނުންކޮށްގެން ކަނޑުގެ އެހެން ސަރަހައްދުތަކަށް ގޮސް ކަޅުބިލަމަސް ބާނަނީއެވެ.\nމިބައިމީހުން އެންދަމާ އުޅެނީ ވަރަށް ރަނގަޅަށް ގަތާފައިވާ ދަލުގެ ބޭނުންކޮށްގެނެވެ. މިދާ ޖަހާފައި އޮންނަ އިރު ދެ ދޯނި ދެމެދުން އިނގިއްޔެގެ ބަދައެއްގެ މިންވަރު ވެސް ނުނިކެމެވެއެވެ. މި ދައު ހިފައިގެން މި ބައިމީހުން ރަށްތަކުގެ ބޭރުން ކަނޑަށް ނިކުމެ އެއްލަނީއެވެ. މި ދަލުގައި ހުންނަނީ އަޑިއަށް ފެއްތުމަށް ގަލުން ބަރު އައްސާފައެވެ. ދާ އެއްލުމަށް ފަހު އޭގެ މައްޗަށް ކާށި ކުދިކޮށްފައި އަދި އެނޫންވެސް ކާ އެއްޗެހި އަޅައެވެ. މިގޮތަށް ކަންތައް ކުރުމުން އިސާހިތަކު ދަލަށް އެންތައް އަރައެވެ. ދަލަށް އެންތައް އެރުމުން ދާ ނަގައި ދޯންޏަށް އެންތައް ހުސްކުރެއެވެ.\nއެންދެމުމަށް ފަހު މިބައިމީހުން ނިކުންނަނީ ރަށްތަކާއި9ވަރަކަށް މޭލު ބޭރަށް ކަޅުބިލަމަސް ބާނާށެވެ. އަހަރުގެ އެކި ދުވަސްތަކުގައި ކަޅުބިލަމަސް އައިނުތައް ކަނޑުގައި އުޅޭ ދިމާ މިބައިމީހުނަށް އެނގެއެވެ.\nކަނޑަށް ނިކުމެ މި އެންތައް އެކުމުން ކަޅުބިލަމަސް އަރައެވެ. ކުރަން ޖެހޭހާ ވެސް ކަމަކީ ދޮށި އުކުމެވެ. އެންތައް އުކުމުން އަރާ ކަޅުބިލަމަސް ހުސްބުޅީގައި ގަނެއެވެ. މިގޮތަށް އެބަޔަކު ބޭނުންވާ ވަރަށް މަސް ބާނަނީއެވެ. ފަސް ހަ މީހުން ވެގެން މިގޮތަށް ކަޅުބިލަ މަސް ބާނާ މަހުން ދޯނި ފުރާލައެވެ.\nއެއްވެސް އެމެއް އެކުމެއް ނެތި ވެސް މިބައިމީހުން ދޮށި އައިނަށް އުކައިގެން ހުސް ބުޅީގައި ހައްސަ ބާނައެވެ. މިކަން ކުރާގޮތަކީ ދޯނީގެ ދިޔަހިއްކާ ފައިން ކަނޑަށް ފެން ޖަހަނީއެވެ. މި ގޮތަށް ފެން ޖެހުމުން އިސާހިތަކު ކަޅުބިލަސްމަސް ތިލަވެއެވެ. އަދި ހުސްބުޅީގައި ދޮށިއުކުމުން ކަޅުބިލަމަސް ގަނެއެވެ. މަސް ބާނައި ނިމި ރަށަށް ގޮސް މަސް ކަނޑާ ފޮތިކުރެއެވެ. މަހެއް ހަތަރު ބަޔަށް ނުވަތަ ފޮތިކުރެއެވެ އަދި ދެބައިކޮށްފަ އެއްބަޔަށް ލޮނު އަދި ފޮނިކަންދޭ ފެންގަނޑަކަށް އެޅުމަށްފަހު މަސްކައްކައެވެ. މަސްކެއްކުމަށް ފަހު ދުމަށިތަކުގެ މައްޗަށް އަޅައެވެ. ދުމަށީގެ ދަށުން އަލިފާން ރޯކުރުމަށް ފަހު މަސް ހަރުވެ ގަދަ ރަށްކުލައެއް މަސްގަނޑުގެ އެތެރެއަށް އަރަންދެން މަހުގައި ދިލަޖައްސައެވެ. މިގޮތަށް ދިލަ ޖެއްސުމުން ނުބައި ނުވެ ގިނަ ދުވަހަށް މަސް ހުރެއެވެ. މިބައިމީހުން ދިލަޖެއްސި ކަޅުބިލަ މަސް ކެރެލާގެ ކާލީކޯޓާއި ގުޖުރާތުގެ ކަމްބަތާއި އުތުރުކަރައިގެ އެކި ހިސާބުތަކަށް ވިއްކައެވެ. މެލޭގެ ކަރަގޮނޑުން އޮންނަ މަލައްކާ އަށާއި ސުމަތުރާއަށް އަދި މިބައިމީހުންގެ އަވައްޓެރި އޮޅުދޫކަރައަށް ވެސް މި ހިކިމަސް ވިއްކައެވެ.\nމި ރަށްތަކުގައި ގިނަ އަދަދަކަށް ރުއް ހެދެއެވެ. މިބައިމީހުންގެ ބަހުން ރުއްތަކަށް ކިޔަނީ “ރުކޯ”އެވެ. އަރަބިން އެއީ “ނާޗިލް”އެވެ. މިރުކުގައި އަޅާ މޭވާ އަކީ ކާއްޓެވެ. ކާށިން މިބައިމީހުންނަށް ކިރާއި އަދި ތެޔޮ ލިބެއެވެ. ކާށި ތާޒާކޮށް އޮންނަ އިރު ގާނައިގެން ކިރު ނަގައެވެ. އަދި ކާށި ހިކުނީމައި އެ ގާނައި ތެޔޮ ހާނައެވެ. ނާށިތައް އަންދައި ދެލި އުފައްދައެވެ. މި ދެލި މިބައިމީހުން ބޭނުންކުރަނީ ތިލޭރުންގެ މަސައްކަތަށެވެ. އަދި ކާށީގެ ބޮނބިތަކުން ރޯނު އުފައްދައެވެ. މި ރޯނު ބޭނުންކުރަނީ އޮޑިދޯނި ފަހަރަށެވެ. މިއީ އަހަރުމެންގެ ރަށުގައި ގަންޖާގަހު އޮފިން ރޯނު އުފައްދާ ގޮތަށެވެ.\nމި ރަށްތަކުގައި އުފައްދާ ރޯނު މިބައިމީހުން މުޅި އުތުރުކަރައިގެ އެކި ހިސާބުތަކަށް ވިއްކަން ގެންދެއެވެ. މި ރަށްތަކުގައި އުފައްދާ ރޯނަށް ވުރެ މޮޅު ރޯނެއް އެހެން ބަޔަކު ނުއުފައްދައެވެ. އެހެނީ މޫދުގައި ވެސް މި ރޯނު ހަލާކުނުވާތީއެވެ. މިއީ މިބައިމީހުންގެ އެންމެ މުހިންމު އެއް ވިޔަފާރި މުދަލެވެ. ކޮންމެ އަހަރަކުވެސް މިރަށްތަކުން ބާރަ ނުވަތަ ފަނަރަ އޮޑީގައި ރޯނުބަރުކޮށްގެން ކާލީކޯޓާއި ކަމްބަތާއި އަދި މި ހިސާބު ކަރަގޮނޑުގެ އެކި ރަށްތަކަށް ވިއްކައެވެ. މި ރޯނު ފިޔަވާ އެހެން މުދަލެއް މި އޮޑިފަހަރުގައި ނުއުފުލައެވެ.\nރުކުގެ ދެ ބާވަތެއް މި ރަށްތަކުގައި ހުރެއެވެ. އެއް ބާވަތަކީ ކާށި އަޅާ ރުއްރުކެވެ. އަނެއް ބާވަތަކީ ރާ އަޅަން އެތްކޮށާ ރުއްތަކެވެ. މި އެތްތަކަކީ މާމުއި ހާ ފޮނި ބުއިމަކުން ފުރިފައިވާ އެތްތަކެކެވެ. މި އެތްތަކުން ނިކުންނަ ފޮނިން މިބައިމީހުން “މާމުއި” އަދި ހަކުރު މެޓާ އުފައްދައެވެ (މިއީ ދިޔާ ހަކުރާއި ކަރު ހަކުރު އަދި ރުކުން އުފައްދާ ހަކުރުގެ ބާވަތްތަކުގެ ވާހަކައެވެ). މި “މާމުއި” މިބައިމީހުން ކައި އެޅެނީ މަހާއި ހަނޑުލު ބަތާއި އެކުއެވެ.\nއުތުރުކަރައާއި އަދި މި ރަށްތަކުގެ ބައެއް މީހުންނަށް ހަނޑުލަކީ ކޮން އެއްޗެއް ކަމެއް ނޭނގެއެވެ. ކައި އުޅެނީ ކާއްޓާއި މަހެވެ. މި ރަށްތަކުގެ ތެރެއިން ރަސްގެފާނު ހުންނަވާ ރަށް ފިޔަވައި އެހެން ރަށްރަށުގައި ކެއުމަށް އެއްގަމު މަހެއް ނުލިބެއެވެ. ރަސްގެފާނު ހުންނަވާ ރަށުންވެސް ޖާފަތަކަށް ފުދޭވަރަށް އެއްގަމު މަސް ނުލިބެއެވެ.\nކުރިން މި ބުނެވިދިޔަ ބާވަތުގެ ރުކުގެ އެތްތަކުން ނެގޭ ފޮނިން މިބައިމީހުން ރާ އުފައްދައެވެ. އެތްތަކުން ނެގޭ މި ފޮންޏާއި ކާށީގެ ހަރުބައި ވެސް ގުޅިތަކަށް އެޅުމަށް ފަހު ބިމުއަޑީގައި ވަޅުލައެވެ. މިގޮތަށް ދުވަސްގަނޑަކު ބެހެއްޓުމުން މި އެތު ފޮނި ރަލަށް ބަދަލުވެއެވެ. އަދި މިބައިމީހުން އެތުގެ ފޮނިން ރާހުތްވެސް އުފައްދައެވެ. މިކަން ކުރާ ގޮތަކީ، ރުކުގެ އެތްތަކުން ނެގޭ ފޮނި އިރުގެ އަވިން ހޫނު ލިބޭގޮތަށް އަވީގައި ބަހައްޓަނީއެވެ. އެތުގެ ފޮނި މިގޮތަށް އަވީގައި ބެހެއްޓުމުން ތިން ހަތަރު ދުވަހުގެ ތެރޭގައި ރާހުތަށް ބަދަލުވެއެވެ. މި ރުށްތަކުގެ ވަކަރު މިބައިމީހުން ބޭނުންކުރަނީ އޮޑި ދޯނިފަހަރު ބަނުމަށާއި ގެދޮރު އެޅުމަށް އަދި ފޮށި ފަދަ ގެންގުޅޭ އެކި ސާމާނު ހެދުމަށެވެ.\nމިބައިމީހުންގެ ގެތަކުގެ ފުރާޅުތައް ހަދަނީ ރުކުފަނުންނެވެ. ރުކުން ލިބޭ މިހުރިހާ މަންފާއަކާއި އެކު ރުކަކީ މިބައިމީހުންނަށް އެންމެ މުހިންމު ގަހެވެ. އެންމެ ކަމޭހިތާ ގަހެވެ. ރުކުން ވެއްޓޭ މީހާ އެހެން މީހުންނާއި އެކަހެރިކޮށް ވަކިކުރެއެވެ. އަދި އެކަކު އަނެކަކާއި ކިތަންމެ ބޮޑު އަދާވާތްތެރިކަމެއް އުފެދުނު ނަމަވެސް އެކަކު އަނެކަކުގެ ރުއްރުކަށް ގެއްލުންދީ ނޫޅެއެވެ.\nމި ރަށްތަކުގެ ގޮނޑުދޮށްތަކަށް މާކަނޑުން މަރުވެ އޮޔާދާ ބޮޑުމަސް ގިނަ އަދަދަކަށް ލައްގައެވެ. ބޮޑުމަސް ގޮނޑުދޮށަށް ލެއްގުމުން މަސް ފަޅާ އޭގެ މަހުން މިބައިމީހުން ތެޔޮހާނައެވެ. އަދި ލައްގާ ބައެއް ބޮޑުމަސް ފަޅައިގެން ބަލާއިރު މާވަހަރުގެ އެތިކޮޅުކޮޅު ފެނެއެވެ. މިއެތިކޮޅުތައް އެކޮށްގެން މާވަހަރަކަށް ފުދޭވަރުކުރެއެވެ. މާވަހަރެއް ފެނިއްޖެނަމަ ވަގުތުން ރަސްގެފާނަށް އަރުވަން ޖެހެއެވެ. ނުވަތަ މަރުގެ އަދަބާއި ކުރިމަތިލާން ޖެހެއެވެ. އެއްވެސް މީހަކަށް މާވަހަރެއް ވަގަށް ނެގުމަކީ ކުރެވޭވަރުގެ ކަމެއް ނޫނެވެ. ފެންނަ މާވަހަރުތައް ގަނޑުވަރަށް އެއްކޮށް ވިއްކުމުގެ މަސައްކަތްކުރަނީ ރަސްގެފާނެވެ. ރަސްގެފާނު ހަދިޔާއަށް އެހެން މީހުންނަށް މާވަހަރުދީ ވެސް އުޅެއެވެ. އެއް އައުންސު މާވަހަރަށް އެއް ދޫކަތު (ފުށެތިކާލުންގެ ރަން ފައިސާއެއް) އަގުކުރެވެއެވެ.\nހިކި ދިޔައިގައި މިބައިމީހުން ދެރަށް ދެމެދު އޮންނަ ފަރުތަކަށް ނިކުމެ ބޮލި ހިލިމުގެ މަސައްކަތްކުރެއެވެ. މި ބޮލިތައް ހުންނަނީ ފަރުމަތީ ގާތަކާއި މުރަކަތަކުގެ ތެރޭގައެވެ. ބޮލި ހިލުމަށް ފަހު ރަސްގެފާނަށް މި ބޮލި އަރުވައެވެ. މުޅި އުތުރުކަރަ ހިސާބުގައި ވެސް މި ރަށްތަކުން ލިބޭ ބާވަތުގެ ބޮލި ލިބޭ އެހެން ތަނެއް ނުވެއެވެ.\nކޮންމެ އަހަރަކު ވެސް ބަންގާޅުން ފަސް ހަ އޮޑި މި ރަށްތަކަށް ހަނޑޫ، ހަކުރު، ފަށުއި، ރަން، ރިހި އަދި މޮޅު ކަފައިގެ ފޭރާން ބަރުކޮށްގެން ވިޔަފާރިކަމު އާދެއެވެ. މި ތަކެތި ބަންގާޅު އޮޑިފަހަރުން މި ރަށްތަކުގެ މީހުންނަށް ވިއްކަނީ ބޮއްޔަށެވެ. ބަންގާޅު އޮޑިފަހަރު އެނބުރި ރަށަށް ދަނީ މި ރަށްތަކުން ލިބޭ ބޮލިން އޮޑިތައް ފުރައިގެންނެވެ. އަދި ބަންގާޅުގައި މި ބޮލި ފައިސާގެ ގޮތުގައި ދައުރުކުރުވައެވެ.\nގުޖުރާތުގެ ކަމްބަތާއި މެލޭ ކަރަގޮނޑު މަލައްކާ އިން ފުރައިގެން އަންނަ އޮޑިފަހަރު ކެރެލާގެ ކާލީކޯޓު ގޮނޑުދޮށާއި ކައިރިން ދަތުރު ނުކުރަން މިބައިމީހުން ދިރިއުޅޭ ރަށްތައް ހުރަސްކޮށްފައި ދެއެވެ. އަދި އޮޑިފަހަރަށް ސާފު ބޯފެނާއި ރޯނު ބަރުކުރެއެވެ. މި ތަކެތި ބަރުކުރުމަށް މި ރަށްތަކަށް ނަގިލި ލުމާއި އެކު ހަނޑުލުން އަގު ދައްކަން ޖެހެއެވެ.\nމިރަށްތަކުގެ މީހުން އެއްރަށުން އަނެއް ރަށަށް ކުދި ބޮޑު ދޯނި ފަހަރުގައި ދަތުރުކޮށް އުޅެއެވެ. މި ދޯނި ފަހަރު ބަނދެފައި ހުންނަނީ އަހަރެމެންގެ ގައުމުގައި ވެސް ބަނދުފައި ހުންނަ ގޮތަށެވެ. ތަފާތަކީ މިބައިމީހުން ދޯނި ފަހަރު ބަނުމަށް ދަގަނޑު މޮހޮރު ބޭނުމެއް ނުކުރެއެވެ. ލަކުޑި އިލި ދޯނި ފަހަރު ބަނުމަށް ބޭނުންކުރެއެވެ. އެއީ ހަރަދު ކުޑަކުރުމަށެވެ.\nމި ރަށްތަކުގައި ނައަމްސޫފީގެ ބާވަތްތައް ނުގެންގުޅެއެވެ. އެހެން ނަމަވެސް ބޭރުން އަންނަ އޮޑިފަހަރުން ގެންނަ ބަކަރި ހިސާބަކަށް ގެންގުޅެއެވެ.\nމި ރަށްތަކަށް އަހަރެއްގެ ތެރޭގައި ހަތަރު މޫސުން އާދެއެވެ. އެއީ ދެ ފިނިމޫސުމާއި ދެ ހޫނުމޫސުމެވެ. މިބައިމީހުން ވަގުތު ގުނާ އުޅެނީ އަމިއްލަ ހިޔަންޏަށް ބަލައިގެން ފައިން މިން އަޅައިގެނެވެ. އަދި ކޮންމެ މަހެއްގައި އަމިއްލަ ހިޔަނީގައި ކޮންމެ ގަޑިއިރަކު ހުންނާނީ ކިތައް ފައިތިލައިގެ ދިގުމިންކަން ދެނެގަނެއެވެ.\nލިޔުމުގައިވާ ބައެއް ބަސްތަކުގެ އިތުރު ބަޔާން:\nMoors “މޫރސް” – އަކީ މަގުރިބުކަރާއާއި ސިސިލީ އަދި އުތުރު އެފްރިކާ އާއި އިސްޕޭގެ ބައެއް ހިސާބުތަކުަގައި ވަޒަންވެރިވެ އުޅުނު މުސްލިމުންނެވެ. މިހިސާބުގެ އަރަބިންނާއި އުތުރު އެފްރިކާގެ ބަރުބަރުންނާއި އަދި ވިލާތު ހިސާބުތަކުގެ މުސްލިމުން “މޫރސް”ގެ ގޮތުގައި ނިސްބަތްކުރެވެއެވެ.\nCalicut – މިއީ ދިވެހިން ކިޔާ އުޅޭ ކާލީކޯޓެވެ. ކާލީކޯޓަކީ ދިވެހިން އިހުގައި ގިނައިން ގޮސްއުޅުނު އުރުރުކަރައިގެ މަލާބާރު އައްސޭރިފަށުގެ ކެރެލާގެ ރަށެކެވެ. މި ރަށަށް މިހާރު ކިޔާއުޅެނީ Kozhikode އެވެ.\nތުތިޔާ – މިއީ ތިމަރައަށް ވުރެ ހަރު މައުދަނެކެވެ. އިނގިރޭސި ބަހުން ލިޔެފައިވަނީ Tin އެވެ. ތުތިޔާ އަކީ ޓިނެވެ.\nMillet – ކުދިބަތް.\nMussel – ރިނދަލި ނުވަތަ ރިނދަ، މިއީ ރާޅުޖަހާ ހިސާބު ގޮނޑުދޮށުގައި ވަޅުަޖަހައިގެން އުޅޭ ހަރު ތޮއްޓެއް އޮންނަ އެތެރޭގައި މަސްލާފައި އޮންނައެއްޗެކެވެ.\nOyster – އިތާ\nSilk – ފަށުއި، ފަށުވި، މިއީ ފަށުއިފަނީގެ ދަވައިން އުފެދޭ ހިމަ ފައްތަކަކަުން އުފައްދާ ފޭރާމެވެ.\nCambay – ކަމްބަތު، މިއީ އިންޑިއާގެ ގުޖުރާތު އައްސޭރިންވާ ރަށެކެވެ.\nCalmelas – ކަޅުބިލަމަސް\nMelaka, Malacca – މިއީ މެލޭ އައްސޭރިފަށުން ވާ ހިސާބެކެވެ\nCeylon – އޮޅުދޫކަރަ\nVinegar – ރާހުތް\nAmbergris – މާވަހަރު، މިއީ ބޮޑުމަސް ނުވަތަ އަންބަރުމަހުގެ ބަނޑުގައި އުފެދޭ އެއްޗެކެވެ. މާވަހަަރށް އަންބަރު ވެސް ކިޔާ އުޅެއެވެ.\nކަރަގޮނޑު – ކަރަ ރަށްރަށުގެ އައްސޭރި، ކަރަތަކުގެ ކަނޑާއި ކައިރި ގޮނޑުދޮށުގެ ހިސާބުތައް\nއަސްލު ލިޔުން: Portuguese Encounters with Sri Lanka and the Maldives: Translated Texts from the Age of the Discoveries، Chandra Richard De Silva.\nތަސްވީރު: ފެށެތިކާލުންގެ ދޯނި، ރޮބާރޓް ޕިޓްމަން، ފްލިކަރ\n11 ޖެނުއަރީ 2018 - ރަށްފުށް, ތާރީހް\n9 ކޮމެންޓު ”ފުށެތިކާލުން (ޕޯރޗުގީޒުން) ރާއްޖެއާއި މެދު ލިޔެފައިވާ އެންމެ ދުވަސްވީ ލިޔުން“\nޖެނުއަރީ 14, 2018 ގެ 14:29 ގައި\nޕޯޗްގީޒު މީހުން އެދުވަސްވަރު، ލަންކާއި އިންޑިއާ އަދި ބަންގާޅު މުސްލިމުންނަށް މޫރިސީންނޭ ކިޔާ. މިލިޔުމުގައި މޫރިސްއޭ އެބުނަނީ ލަންކާ މުސްލިމުންނަށް ކަމަށް ވެދާނެ. ދިވެހި ތާރީޚު ފޮތްތަކުން ވެސް މޫރިސީއޭ ލިޔެފައި ހުންނާތީ ދެކެމުއެވެ.\nޖެނުއަރީ 16, 2018 ގެ 09:34 ގައި\nޝުކުރިއްޔާ. ލިޔުމަށް ތިގޮތަށް އިސްލާހު ގެނެވޭނެ.\nޖެނުއަރީ 14, 2018 ގެ 19:37 ގައި\nމިލެޓް އާއިލާގައި ކުދިބަތުގެ އިތުރުން، ބާދިރީ އާއި ބިންބިވެސް ހިމެނޭތީ ބޮޑަށް މިތާ ފާހަގަ ކުރެވިފައި މިވަނީ ބިންބި ކަމަށް ލަފާކުރެވެއެވެ. ޢަދި ކަފައިން ފޮތި ވިޔުނީމާ އެފޮތިބަދަލުވަނީ އުއިފޮތްޗަށެވެ. ވަރަށް މުހިންމު އާޓިކަލެއް ކަމުގައި ދެކެމެވެ.\nޖެނުއަރީ 16, 2018 ގެ 09:33 ގައި\nޝުކުރިއްޔާ. ވަރަށް މުހިންމު ނުކުތާތަކެއް. ލިޔުމަށް ތިގޮތަށް އިސްލާހު ގެނެވޭނެ.\nޖެނުއަރީ 16, 2018 ގެ 19:10 ގައި\nވަރަށްސަޅި ލިއުމެއް ލޫކަސްގެ މަސައްކަތައް ހަމަސާބަސް\nމާޗް 7, 2018 ގެ 14:47 ގައި\nމާޗް 14, 2018 ގެ 07:43 ގައި\nތާރީޚީ އަގުބޮޑު ތަރިކައެއްކަމަށް ދެކެން. ޝުކުރިއްޔާ !\nމާޗް 14, 2018 ގެ 07:45 ގައި\nވވ މުހިއްމު ތާރީޚަށް ޓަކައި ރައްކާކުރެވޭނެ ފަދަ އަގުބޮޑު ލިޔުމެއްކަަށް ދެކެން. ތިޔަ މަސައްކަތަށް ސާބަސްދޭ ޙާލު ޝުކުރުވެރިވަން… ވަރަށް މުހިއްމު މަޢުލޫމާތެއް.\nއޮކްޓޯބަރ 30, 2019 ގެ 11:42 ގައި\nވަރައް މުހިއްމު ލިއުމެއް ޝުކުރިއްޔާ


Photo shoot akah Jhanvi ge isthashigandu koshaalaifi\nފޮޓޯ ޝޫޓަކަށް ޖާންވީގެ އިސްތަށިގަނޑު ކޮށާލައިފި\nޖާންވީގެ އިސްތަށިގަނޑު ކޮށާލީ ކޮސްމޯޕޮލިޓަންގެ ކަވަރ ފޮޓޯ ޝޫޓް ކުރުމަށް\nކ. މާލެ 1 ޖެނުއަރީ 2019 | އަންގާރަ 20:03 3,348\nޖާންވީ ކަޕޫޜު - ގޫގުލް\nބޮލީވުޑްގެ ތަރި ޖާންވީ ކަޕޫރު ފޮޓޯ ޝޫޓަކަށް އެނާގެ އިސްތަށިގަނޑު ކުރުކޮށް ކޮށާލައިފި އެވެ.\nޖާންވީ އޭނާގެ އިސްތަށިގަނޑު ކޮށާލާފައި ވަނީ ކޮސްމޯޕޮލިޓަން މެގަޒިންގެ ޖެނުއަރީ މަހުގެ ކަވަރ ފޮޓޯ ޝޫޓް ކުރުމަށް ކަމަށް ރިޕޯޓްތައް ބުނެއެވެ.\n"ކޮސްމޯޕޮލިޓަން" އިންސްޓަގްރާމް ޕޭޖްގައި ހިއްސާކޮށްފައިވާ ވީޑިއޯގައި ޖާންވީ ބުނެފައިވަނީ އޭނާގެ އިސްތަށިގަނޑު ކުރުކޮށް ކޮށާލީ ކަވަރ ޝޫޓްއަށް ކަމަށާއި އެކަމާއި އެނާގެ ބައްޕަ ވަރަށް ރުޅިގަދަވާނެ ކަމަށެވެ.\nޖާންވީ ވަނީ މީގެ ކުރިން "ބްރައިޑްސް ޓުޑޭ"، "ވޯގް އިންޑިއާ"، އަދި "ގްރޭޒިއާ" ގެ ކަވަރ އަށް އަރާފައެވެ.\nކޮސްމޯޕޮލިޓަން ގެ ކަވަރ އަށް އެރި އިތުރު ތަރިންގެ ތެރޭގައި އާލިއާ ބަޓް އާއި ޝްރައްދާ ކަޕޫރުގެ އިތުރުންވެސް އިތުރު ތަރިން ހިމެނެއެވެ.\nޖާންވީ ވެގެން ގޮސްފައިވަނީ ބޮލީވުޑް ތަރިންގެ ތެރެއިން އެންމެ ފާހަގަކޮށްލެވޭ އެއް ގްލެމަރަސް ތަރިއަށެވެ. އަދި އެނާ ވަނީ ޕަޕަރާޒީންގެ ފޭވަރިޓަށް ވެގެން ގޮސްފައެވެ.\nމިއަހަރުގެ ފެބްރުއައީ މަހު ކުއްލި ގޮތަކަށް މަރުވި ބޮލީވުޑްގެ ފުރަތަމަ އަންހެން ސުޕަރ ސްޓާ ސްރީ ދޭވީގެ ދޮށީ އަންހެން ދަރިފުޅު ޖާންވީ ބޮލީވުޑަށް ތަޢާރަފް ވެގެން ގޮސްފައިވަނީ "ދަޅަކް" އިންނެވެ. އެފިލްމްގައި ޖާންވީ ފެނިގެން ގޮސްފައިވަނީ ޝާހިދު ކަޕޫރުގެ އެއްބަނޑު ކޮއްކޮ އިޝާން ޚައްތަރު އާއި އެކުގައެވެ. އެ ފިލްމްވަނީ ބޮކްސް އޮފީހުގައި ކާމިޔާބު ފިލްމަކަށް ވެގެން ގޮސްފައެވެ. އެގޮތުން އެ ފިލްމަށް ދުނިޔޭގެ އެކި ކަންކޮޅު ތަކުން ލިބުނު އާމްދަނީ ވަނީ 100 ކްރޯޑަށް އަރާފައެވެ. ޖާންވީ ދެން އެންމެ އަވަހަށް ފެނިގެންދާނީ ކަރަން ޖޯހަރުގެ ފިލްމް "ތަޚްތް" އިންނެވެ. އެ ފިލްމްގައި ޖާންވީގެ އިތުރުން ދެން ފެނިގެންދާނީ ރަންވީރު ސިންގް، ކަރީނާ ކަޕޫރު، ވިކީ ކައުޝަލް، އާލިއާ ބަޓް އަދި އެނާގެ ބޮޑުބޭބެ އަނިލް ކްޕޫރު އެވެ.\nމީގެ އިތުރުން އިންޑިއާގެ ފުރަތަމަ އަންހެން ކޮމްބެޓް ޕައިލޮޓް ގުންޖަން ސަކްސޭނާގެ ބައޯޕިކްގެ ލީޑް ރޯލުން ވެސް ޖާންވީ ފެނިގެންދާނެއެވެ. މި ފިލްމްގެ ސެޓްގައި ނަގާފައިވާ ބައެއް ފޮޓޯތައް ވަނީ ލީކްވެފައެވެ.\nއެންމެ ފަހުން އަޕްޑޭޓް ކުރީ: 18 ގަޑިއިރު ކުރި | ރިވިއު ކުރީ: ހުސެން ފިޔާޒް


SunOnline: Ungoofaaru aai maakurathu bandharu ge massahakaiy MTCC aai havaalu kohffi\nއުނގޫފާރާއި މާކުރަތުގެ ބަނދަރުގެ މަސައްކަތް އެމްޓީސީސީއާ ހަވާލުކޮށްފި\nއަހްމަދު އިޒްމީމް 13 Jan 2022, 19:05\nރ. އުނގޫފާރާއި އެ އަތޮޅު މާކުރަތުގެ ބަނދަރު ތަރައްގީ ކުރުމުގެ މަސައްކަތް އެމްޓީސީއާއި ހަވާލުކުރަނީ --- ފޮޓޯ އެމްޓީސީސީ\nރ. އުނގޫފާރާއި އެ އަތޮޅު މާކުރަތުގެ ބަނދަރު ތަރައްގީ ކުރުމުގެ މަސައްކަތް އެމްޓީސީއާ ހަވާލުކޮށްފިއެވެ.\nޕްލޭނިން މިނިސްޓްރީގައި މިއަދު ބޭއްވި ރަސްމިއްޔާތެއްގައި އެ މިނިސްޓްރީގެ ފަރާތުން އެކަމުގެ އެއްބަސްވުމުގައި ސޮއިކުރެއްވީ ޕާމަނަންޓް ސެކްރެޓަރީ ޒީނިއާ އަހުމަދު ހަމީދެވެ. އަދި އެމްޓީސީސީގެ ފަރާތުން ސޮއިކުރެއްވީ އެ ކުންފުނީގެ މެނޭޖިން ޑިރެކްޓަރު އާދަމް އާޒިމެވެ.\nމި މަޝްރޫއުގެ ދަށުން ތަރައްގިކުރާ މާކުރަތު ބަނދަރުގެ މަސައްކަތް ހަވާލުކޮށްފައިވަނީ އެއް އަހަރު ތެރޭގައި ނިންމާގޮތަށެވެ. މި މަސައްކަތުގެ އަގެއްގެ ގޮތުގައި 26 މިލިއަން ރުފިޔާ ސަރުކާރުން ވަނީ ކަނޑައަޅާފައެވެ.\nމި ބަނދަރުގެ މަސައްކަތް ނިމޭއިރު 140 މީޓަރުގެ ބޭރު ތޮއްޓެއް ލައި، 85 މީޓަރުގެ ރިވެޓްމަންޓާއި 28 މީޓަރުގެ ގްރޮއިން ޖަހައި 129 މީޓަރުގެ އެއްގަމު ތޮށި ލެވޭނެއެވެ. އަދި މި މަސައްކަތުގެ ތެރެއިން އެ ބަނދަރު 45،023 ކިއުބިކް މީޓަރަށް ފުންކުރުމަށް ވެސް ވަނީ ނިންމާފައެވެ.\nމީގެ އިތުރުން އުނގޫފާރު ނެރު ބަދަލުކުރުމުގެ މަސައްކަތުގެ ތެރެއިން 41،980 ކިއުބިކް މީޓަރަށް ބަނދަރު އަދި ނެރު ފުންކުރުން ވަނީ ހަމަޖެހިފައެވެ. އަދި 162 މީޓަރު ބޭރުތޮށި ލުމަށް ހަމަޖެހިފައިވާ މި މަސައްކަތް ނިންމުމަށް ހަމަޖެހިފައިވަނީ ހަތް މަސްދުވަހުގެ ތެރޭގައެވެ. މި މަސައްކަތަށް ދައުލަތުން 18 މިލިއަން ރުފިޔާ ހަރަދު ކުރާނެއެވެ.\nމި ސަރުކާރުން ބަނދަރު މަރާމާތު ކުރުމުގެ ގިނަ މަޝްރޫއުތަކެއް އަންނަނީ ހިންގަމުންނެވެ. އަދި ވަރަށް ގިނަ ރަށްރަށުގެ ބަނދަރުގެ މަސައްކަތްވެސް ވަނީ ނިންމައި ބޭނުންކުރަން ފަށާފައެވެ. އެގޮތުން މިދިޔަ ހަފްތާ ތެރޭގައި ނ. ލަންދޫ އަދި ހދ. ނެއްލައިދޫ ބަނދަރު ވަނީ ނިންމާފައެވެ.\nހިރިލަންދޫ ބިން ހިއްކުމުގެ އަމަލީ މަސައްކަތް ފަށައިފި\nއެމްޓީސީސީން ވެސް ރިއަލް އެސްޓޭޓް ވިޔަފާރިއަށް ވަންނަނީ\nއެމްޓީސީސީން ހިއްސާއަކަށް 3.50 ރުފިޔާ ބެހުމަށް ނިންމައިފި


24 ގަޑިއިރު ތެރޭ2ވަނަ މަރު - DhiDaily\n24 ގަޑިއިރު ތެރޭ2ވަނަ މަރު\nރާއްޖޭގައި ކޯވިޑް 19 ޖެހިގެން ދިވެހި އަންހެނަކު ނިޔާވެއްޖެއެވެ.\nމައުލޫމާތު ލިބިފައިވާ ގިތުގައި ރޭ ފަތިހު ނިޔާވެފައިވާނީ ހުޅުމާލޭ މެޑިކަލް ފެސިލިޓީގައި ފަރުވާ ދެމުން ދިޔަ އުމުރުން 77 އަހަރުގެ ދިވެހި އަންހެނެކެވެ. ނިޔާވި އަންހެނެ މީހާއަކީ ހިތުގެ މައްސަލަ ތަކެއް ހުރުމުގެ އިތުރުން، ފުއްޕާމޭގެ މައްސަލަތަކެއް ހުރިމީހެއް ކަމަށްވެސް ވަނީ މައުލޫމާތު ލިބިފައެވެ.\nކޯވިޑް 19 ޖެހިގެން އިތުރު މީހަކު ނިޔާވިކަމަށް އެޗްޕީއޭއިން ވެސް ވަނީ ކަށަވަރު ކޮށްދީފައެވެ. މިއީ ރާއްޖެއިން މިބަލީގައި ދުނިޔެ ދޫކުރ 21 ވަނަ މީހާއެވެ. އަދި މިއީ ފާއިތުވި 24 ގަޑިއިރުގެ ތެރޭގައި ނިޔާވި2ވަނަ މީހާއެވެ.\nހައި ރިސްކް މީހުންގެ ގޮތުގައި ބެލެވިފައިވާ އެމީހާ އަށް ކޮވިޑް 19 ޖެހުނު ކަން އެނގުނީ މީގެ ދެ ހަފްތާއެއްހާ ދުވަސް ކުރިންނެވެ. އަދި ނިޔާވި އަންހެން މީހާގެ ފިރިމީހާ އާއި ދަރިން ހިމެނޭ ގޮތަށް އެ އާއިލާގެ ބައެއް މީހުން ވަނީ ކޮވިޑް 19 އަށް ފައްސިވެފައެވެ.\nރާއްޖެއިން ކޮވިޑް 19 ގައި ނިޔާވި، މީހުންގެ ތެރޭގައި އިއްޔެ ނިޔާވި އުމުރުން 67 އަހަރުގެ ދިވެހި ފިރިހެނަކު ހިމެނެއެވެ. ރާއްޖެއިން ކޮވިޑް 19 ޖެހިގެން ނިޔާވި މީހުންގެ ތެރޭގައި ހިމެނެނީ 16 ދިވެއްސަކާއި ހަތަރު ބިދޭސީއެކެވެ. މީގެއިތުރުން ރާއްޖޭގައި ސިއްހީ އެހެން ހާލަތްތަކުގައި ނިޔާވި ހަތަރު މީހަކުވެސް ކޮވިޑް 19 އަށް ފައްސިވެފައި ވެއެވެ. އެކަމަކު އެ ހަތަރު މީހުން ނިޔާވީ ކޮވިޑް 19 ބަލީގައި ނޫން ކަމަށް ވަނީ ކަނޑައަޅައިފައެވެ.


Botswana In Fenunu Bodu Javaahiruge Ageh Adhi Haama Eh Nukurey - Vaguthu\nދުނިޔެ އިން ތިން ވަނަ އަށް އެންމެ ބޮޑު ޖަވާހިރުތަކުގެ ތެރޭގައި ހިމެނޭ ޖަވާހިރެއް ބޮސްޓްވާނާއިން މިވަނީ ފެނިފައެވެ. އެކަމަކު، މިހާތަނަށް އައިއިރު ވެސް މި ޖަވާހިރުގެ އަގު ހާމަކޮށްފައެއް ނުވެއެވެ.\nރިޕޯޓުތައް ބުނާ ގޮތުގައި ދެ ވަނައަށް އެންމެ ބޮޑު ޖަވާހިރާ ވާދަކުރުމަށް މި ފަހުން ފެނުނު ޖަވާހިރު ލުއިވަނީ ހަމަ ކުޑަ ތަންކޮޅެކެވެ.\nއެ ޖަވާހިރު ފެނިފައިވަނީ ބޮޓްސްވާނާގެ ސަރުކާރު ހިއްސާވާ ޖަވާހިރާ ގުޅުން ހުރި މަސައްކަތް ކުރާ ޑެބްސްވާނާ ޑައިމަންޑް ކޮމްޕެނީއަށް ޖްވަނެންގް ކިޔާ މައިންއަކުންނެވެ. މި ޖަވާހިރު ބޮސްޓްވާނާއިން ހޯދިފައިވަނީ މި މަހުގެ ކުރީކޮޅުއެވެ. އެގައުމުގެ ސަރުކާރުން ބުނެފައިވަނީ ޖަވާހިރުގެ ސަބަބުން ލިބޭ ފައިދާގެ ބޭނުންކުރާނީ ގައުމު ތަރައްގީ ކުރުމަށް ކަމަށެވެ.\nޖަވާހިރުގެ މިންތަކަށް ބަލާއިރު، ދިގުމިނުގައި 73 މިލިމީޓަރު އަދި ފުޅާ މިނުގައި 52 މިލިމީޓަރު ހުރެއެވެ. އޭގެ އިތުރުން ބޯ މިނުގައި 27 މިލިމީޓަރު ހުރެފައި ބަރުދަނުގައި 1،098 ކެރެޓު ހުންނަ ކަމަށް ބުނެފައިވެއެވެ.\nމިހާތަނަށް ފެނުނު އެންމެ ބޮޑު ޖަވާހިރު ހޯދިފައިވަނީ ދެކުނު އެފްރިކާއިންނެވެ. އެގޮތުން 1905 ވަނަ އަހަރު ދެކުނު އެފްރިކާއިން ހޯދި މި ޖަވާހިރުގެ ބަރުދަނުގައި 3،106 ކެރެޓު ހުއްޓެވެ. ދެވަނައަަށް އެންމެ ބޮޑު ޖަވާހިރުގެ ގޮތުގައި ފާހަގަ ކޮށްފައިވަނީ ކެނެޑާއިން ފެނުނު ބަރުދަނުގައި 1،109 ކެރެޓު ހުރި ޖަވާހިރެކެވެ. ޖަވާހިރު ފެނި، އޭގެ ދެ އަހަރު ފަހުން އެ ވަނީ 53 މިލިއަން ޑޮލަރަށް ވިއްކާލައިފައެވެ.\nބޮސްޓްވާނާއަކީ ދެކުނު އެފްރިކާގެ ގައުމުތަކުގެ ތެރެއިން ގިނައިން ޖަވާހިރު ފެންނަ އެއް ގައުމެވެ.\nމިފަހަރު ހޯދާފައިވާ ޖަވާހިރު ވިއްކާނެ އަގެއް ހާމަ ކޮށްފައެއް ނުވެއެވެ.\nމިއީ އިންސާނުންގެ ތެރޭގައި އުޅެން ބޭނުން ނުވާ ވަރަށް އާދަޔާ ހިލާފު ކުއްޖެއް\nމީމްސްތަކުން ފެންނަ މި ތަސްވީރުގެ ހަގީގަތަކީ މިއީ\n"ޕުޝްޕާ" ނެރުން ފަސްކޮށްފި


އެކަނިވެރި ޤަރުނު: ޖަމާޢީ ގުޅުންތައް ބޭނުންވާ ސަބަބު ނޮރީނާ ހާޓްޒްގެ ގަލަމުން\nކޮރޯނާވައިރަސްއާ ގުޅިގެން އަޅާފައިވާ ފުރަބަންދުގެ ފިޔަވަޅުތައް އެކީ ފިލައި މުޖުތަމަޢުތައް ވީއްލި މިނިވަންވީ ނަމަވެސް އަހަރުމެންނަށް އެކަނިވެރިކަން އިހުސާސްކުރުވަނިވި އެތައް ސަބަބެއް ވަށަވަށައިގެން ހުރި ކަމުގައި އިޤުތިޞާދީ މާހިރު ނޮރީނާ ހާރޓްޒް ޤަބޫލުކުރެވެ.\nއަހަރުމެން ތެރެއިން ބައެއް މީހުންނަކީ ވަޒީފާގެ މާހައުލުގައި އެހެން މީހެއްގެ ދާއިމީ ފާރަވެރިކަމުގެ ދަށުގައި މަސައްކަތްކުރަން މަޖުބޫރުވެފައިވާ މީހުންނެވެ. ނުވަތަ ތިބާއީ މުއްސަނދިންނާއި ފަޤީރުން އެކީގައި ދިރިއުޅޭ ޢިމާރާތެއްގައި "ފަޤީރުންގެ ދޮރު" ބޭނުންކުރަން މަޖުބޫރުވެފައިވާ ނިކަމެއްޗެއް ކަމުގައިވެސް ވެދާނެއެވެ. ތިބާއީ ޕާކެއްގައި އިށީދެލައި މީހުންނާއެކީ ވާހަކަދައްކައި ސައްލާކޮށްލަން ބޭނުންވެ، އިށީންނަން ހަދާފައި ހުންނަ އަށިތަކުގެ އުދަގޫކަމުން އެކަން ނުކުރެވޭ އިސްރަށްވެއްސެއް ކަމުގައިވެދާނެއެވެ.\nއިސްވެ ބަޔާންކުރެވުނު ޙާލަތްތަކަކީ 21 ވަނަ ޤަރުނުގައި ފައުޅުވަމުން އިތުރުވަމުން އަންނަ ކަންކަމެވެ. ހާރޓްޒްގެ ފޮތުގައި ކުރަހައިދެނީ އެކަނިވެރިކަމުގެ އިންތިހާއަށް މީހުން ގޮސްފައިވާ މިންވަރެވެ. އެ އެކަނިވެރިކަމާއި އެކަހެރިކަމުން ސަލާމަތްވުމަށް ބައެއް މީހުން އިޚުތިޔާރުކޮށްފައިވާ މަގުތައްވެސް އެ ފޮތުގައި ކިޔައިދެއެވެ. ގާތުގައި އެކީ އޮށޯވެލަން މީހަކަށް ފައިސާ ދިނުމެވެ. ރޮބޮޓަކާއެކު ދިރިއުޅުމެވެ. ޖަލަށް ދިއުމަށް ގަސްތުގައި ޖަރީމާ ހިންގުމެވެ. މިއީ ޖަޕާނުގައި އެކަނިވެރިކަމުން މިންޖުވާން ބައެއް މީހުން ކުރާ ކަންކަން ކަމުގައި މި ފޮތުގައި މުއައްލިފު ލިޔުއްވައެވެ.\nމި ފޮތަކީ އެކަނިވެރިކަމުގެ އާތިފީ (އިމޯޝަނަލް) ރިހުމާ ގުޅޭ ފޮތެއް ނޫނެވެ. ނަމަވެސް އަހަރުމެންގެ މުޖުތަމަޢުތައް ބައިބައިވެ، ވިއްސިވިހާލިވެފައިވުމާ ގުޅޭ ފޮތެކެވެ. ގުޅުންތައް ހީނަރުވެ، އެކަހެރިކަން އާންމުވާ ގޮތާ ގުޅޭ ފޮތެކެވެ. ހާޓްޒްގެ ޒުވާބަކީ މިހާރު އަހަރުމެން ދިރިއުޅެމުންދަނީ އިހުގައި ހުރި އިންސާނީ އެތައް ފުން ގުޅުމެއް ނެތިގެންދާނެ ގޮތަކަށް ކަމުގައެވެ. އަދި އަހަރުމެންނަކީ އެކަހެރިކަމާއި އެކަނިވެރިކަމަށް ބިނާވެފައިވާ މަޚުލޫޤުންތަކެއް ނޫން ކަމަށާއި، އެކަނިވެރިކަމަކީ އަހަރުމެންގެ ޞިއްޙަތަށް އެއިން އެތައް ގެއްލުމެއް ފޯރާ ކަމެއް ކަމުގައި މުއައްލިފު ލިޔުއްވައެވެ.\nއަދި އެކަނިވެރިކަމުގެ ސަބަބުން އަހަރުމެންގެ ހަށިގަނޑުގެ ސްޓްރެސް އިތުރުވެ، ދިފާޢީ ނިޒާމު ބަލިކަށިވެ، ސްޓްރޯކާއި ހިތުގެ ބައްޔާއި ޑިމެންޝިއާ ފަދަ ބަލިތައް ކުރިމަތިވުމުގެ ފުރުޞަތު ބޮޑުވެ، އަވަހަށް މަރުވުމުގެ ފުރުޞަތު 30 އިންސައްތަ އިތުރުކޮށްދޭަކމުގައެވެ.\nއަދި އެކަހެރިކަމާއި ހަރުކަށި ހައްދުފަހަނައެޅި ތަފާތު ވިސްނުންތައް އުފަންވުމާ ގުޅުވައިދޭ ދިރާސާތައްވެސް އޭނާގެ ފޮތުގައި ގެންނަވައެވެ.\nމުއައްލިފުގެ މައިގަނޑު ޒުވާބު ކުރުކޮށް ޚުލާޞާކޮށް ދަންނަވާނަމަ، އެއީ އިންސާނިއްޔަތުކަން ކަނޑުވަނިވި ޓެކްނޮލޮޖީއާއި، ތަނަވަސް ޚިޔާލެއް ނެތި ސިޓީތައް ފަރުމާކޮށްފައިވުމާއި، ދައުލަތްތަކުން ރައްޔިތުންނަށް ހޭދަކުރާ މިންވަރު މަދުކުރުމުގެ ސަބަބުން 21 ވަނަ ޤަރުނުގެ މުޖުތަމަޢުތަކަކީ އުފައުވެރިކަމުން މަހުރޫމުވެފައިވާ، ދުޅަހެޔޮކަން ނެތް، ނަފުރަތާއި ރުޅިވެރިކަން ބޮޑު މުޖުތަމަޢުތަކަކަށް ވެފައިވާ ކަމުގައެވެ.\nޖުޙާއަކީ އަސްލުވެސް އުޅުނު މީހެއްކަން އެނގޭތަ؟\nކިރު ބޭނުން ކުރިއަސް ޕެޕާ ސްޕްރޭގެ އަސަރު ކުޑައެއް ނުވޭ: ދިރާސާ\nމިލިއަން އަހަރުވެފައިވާ މެމޮތުތަކެއްގެ ޖީނޯމް ސައިންސްވެރިން ޑީކޯޑުކޮށްފި